21 Sep 2019 4:14 AM GMT\nതിരുവനന്തപുരം നഗരത്തില് സെന്‍സറുകള് ഉപയോഗിച്ച് 'കൊതുക് സാന്ദ്രത' അളക്കാനുള്ള സംവിധാനം ഒരുക്കുന്നു. നഗരത്തില് ഏറ്റവും കൂടുതല് കൊതുകുകള് ഉള്ള സ്ഥലം ഏതാണ്, ഓരോ പ്രദേശത്തും എത്ര കൊതുകുകളുണ്ട്, എത്ര ഇനങ്ങള് തുടങ്ങിയ വിവരങ്ങള് സെന്‍സറുകള് ഉപയോഗിച്ച് അറിയാന് കഴിയും.\nസ്മാര്‍ട് സിറ്റിയുടെ ഭാഗമായിട്ടാണ് സ്മാര്‍ട് മൊസ്‌ക്കിറ്റോ ഡെന്‍സിറ്റി സിസ്റ്റം എന്ന പദ്ധതി നടപ്പിലാക്കുന്നത്. ഈ പദ്ധതി പ്രകാരം കൊതുകിന്റെ സാന്ദ്രത അനുസരിച്ച് പ്രത്യേക മാപ്പുകള് തയ്യാറാക്കും. ചിക്കന് ഗുനിയ, ഡെങ്കിപ്പനി പോലുള്ള കൊതുകുകള് പരത്തുന്ന പരത്തുന്ന രോഗങ്ങള് തടയാനും, കൊതുക് നിവാരണ പ്രവര്‍ത്തനങ്ങള് നടത്താനും സെന്‍സര് വിവരങ്ങള് സഹായിക്കും.\nകൊതുകിനെ ആകര്‍ഷിക്കുന്ന പ്രത്യേക തരത്തിലുള്ള സെന്‍സറുകളാണ് ഇതിനായി സ്ഥാപിക്കുക. ഇതില് നിന്നുള്ള വിവരങ്ങള് കോര്‍പറേഷന് ഓപീസില് സ്ഥാപിച്ചിട്ടുള്ള സെന്‍സറില് അവലോകനം ചെയ്യും. പദ്ധതി നടപ്പിലാക്കാന് സ്റ്റാര്‍ട്ടപ്പുകളില്‍നിന്ന് താല്‍പ്പര്യപത്രം ക്ഷണിച്ചിരിക്കുകയാണ്.\nMosquito Sensors Smart City thiruvananthapuram


പോലീസുകാരുടെ ശമ്പളത്തില് നിന്ന് പിരിക്കുന്നത് അവസാനിപ്പിക്കണം: മനുഷ്യാവകാശ കമ്മീഷന് :: Janmabhumi Daily\nപോലീസുകാരുടെ ശമ്പളത്തില് നിന്ന് പിരിക്കുന്നത് അവസാനിപ്പിക്കണം: മനുഷ്യാവകാശ കമ്മീഷന്\nSaturday5May 2018 3:11 am IST\nകോഴിക്കോട്: പോലീസ് ഉദേ്യാഗസ്ഥരുടെ ശമ്പളത്തില് നിന്ന് അവരുടെ അനുവാദമില്ലാതെ പോലീസ് അസോസിയേഷനുകള് തുക പിരിച്ചെടുക്കുന്നതിനെക്കുറിച്ച് അനേ്വഷിക്കണമെന്ന് സംസ്ഥാന മനുഷ്യാവകാശ കമ്മീഷന്. സംസ്ഥാന പോലീസ് മേധാവി അനേ്വഷിച്ച് ഒരു മാസത്തിനകം റിപ്പോര്‍ട്ട് സമര്‍പ്പിക്കണമെന്ന് ആക്റ്റിംഗ് അധ്യക്ഷന് പി. മോഹനദാസ് ആവശ്യപ്പെട്ടു. 'ജന്മഭൂമി' വാര്‍ത്തയുടെ അടിസ്ഥാനത്തില് കമ്മീഷന് സ്വമേധയാ കേസെടുക്കുകയായിരുന്നു.\nഉദേ്യാഗസ്ഥരുടെ അനുവാദമില്ലാതെ പണപിരിവ് നടക്കുന്നുണ്ടെങ്കില് അത് അവസാനിപ്പിക്കാനുള്ള കര്‍ശന നിര്‍ദ്ദേശം സംസ്ഥാന പോലീസ് മേധാവി നല്‍കണമെന്നും കമ്മീഷന് ഉത്തരവില് പറഞ്ഞു. സമൂഹത്തെ നിയമാനുസരണം സേവിക്കാന് ആവശ്യമായ സാഹചര്യം പോലീസ് ഉദേ്യാഗസ്ഥര്‍ക്ക് നല്‍കണമെന്നും കമ്മീഷന് ആവശ്യപ്പെട്ടു.\nശമ്പളത്തില് നിന്ന് പണം പിരിക്കണമെങ്കില് ഉദേ്യാഗസ്ഥര് രേഖാമൂലം എഴുതി നല്‍കണം എന്നാണ് നിയമം. എന്നാല് അസോസിയേഷന് സെക്രട്ടറി ജില്ലാ പോലീസ് മേധാവിയോട് പണം പിരിച്ചു നല്‍കാന് ആവശ്യപ്പെടും. ജില്ലാ പോലീസ് മേധാവി പിരിച്ച് നല്‍കും. ശമ്പളം കൈയില് കിട്ടിയ ശേഷമാണ് ഉദേ്യാഗസ്ഥര് ഇക്കാര്യം അറിയുന്നത്. അസോസിയേഷന് സമ്മേളനങ്ങള്‍ക്കായി ഓരോ ഉദ്യോഗസ്ഥനില് നിന്നും 500 രൂപയാണ് ഈടാക്കിയത്.\nവെല്‍ഫയര് ഫണ്ട്, കുടുംബസഹായ ഫണ്ട് എന്നിങ്ങനെ നിരവധി കാര്യങ്ങളുടെ പേരില് എല്ലാമാസങ്ങളിലും നാനൂറിനും അഞ്ഞൂറിനും ഇടയില് പിരവ് ഉണ്ടാകും. വെല്‍ഫയര് ഫണ്ട് പിടിക്കരുതെന്ന് ആവശ്യപ്പെട്ട് തിരുവന്തപുരം എആര് ക്യാമ്പിലുള്ള നൂറ്റമ്പതോളം പോലീസുകാര് കൂട്ടമായി ഫെബ്രുവരിയില് എഴുതി നല്‍കി. എന്നാല് എഴുതി നല്‍കിയാല്‍പോലും പണം പിരിക്കുമെന്ന് പോലീസുകാര് പറയുന്നു. ഈ സംഭവം 'ജന്മഭൂമി' പുറത്ത് കൊണ്ടുവരികയായിരുന്നു.\nവനിതാകോളേജിലെ തെരുവുനായ ശല്യം അവസാനിപ്പിക്കണം: മനുഷ്യാവകാശ കമ്മീഷന്\nപിഴപ്പണം മുഖ്യമന്ത്രിയുടെ ശമ്പളത്തില് നിന്ന് ഈടാക്കണം\nപോലീസില് ശമ്പളത്തില് നിന്ന് അനധികൃത പിരിവ്


30 വര്‍ഷത്തിനുശേഷം സത്യന് അന്തിക്കാട് എത്തി; പണിക്കര് ഒഴിപ്പിക്കാനെത്തിയ ആ വീട്ടില് | chakyathu veedu | sanmanassullavarkku samadhanam | Sanmanassullavarkku Samadhanam Movie | Sanmanassullavarkku Samadhanam Movie House | Mohanlal | Sathyan Anthikkad\n30 വര്‍ഷത്തിനുശേഷം സത്യന് അന്തിക്കാട് എത്തി; പണിക്കര് ഒഴിപ്പിക്കാനെത്തിയ ആ വീട്ടില്\nവീടിനകത്തേക്ക് പ്രവേശിച്ചപ്പോള് സംവിധായകന് ആദ്യം നോക്കിയത് ആ ചാരുകസേരയുണ്ടോ എന്നാണ്. ചിത്രത്തില് ഗോപാലകൃഷ്ണ പണിക്കരെ തട്ടിയിട്ട ആ പഴയ കസേര.\nPublished: Feb 9, 2017, 04:14 PM IST\nകൊച്ചി പഴയ കൊച്ചിയല്ല, മെട്രോയും സ്മാര്‍ട്ട് സിറ്റിയുമൊക്കെ വന്ന് ഒരുപാട് മാറി പഴയ കൊച്ചി. മുപ്പത് കൊല്ലത്തെ മാറ്റത്തിനിടയ്ക്ക് മാറിയ നഗരത്തിൽ മാറാതെ ഒന്നു മാത്രം നിന്നു. 100 വര്‍ഷം പഴക്കമുള്ള ഒരു കൊച്ചുവീട്.\n'സന്മനസ്സുള്ളവര്‍ക്ക് സമാധാനം' എന്ന ചിത്രം കാണാത്ത മലയാളികള് വിരളമായിരിക്കും. ശ്രീനിവാസന്റെ തിരക്കഥയില് സത്യന് അന്തിക്കാട് ഒരുക്കിയ ചിത്രത്തില് മോഹന്‍ലാല്, കാര്‍ത്തിക, കെ.പി.എ.സി ലളിത, ശ്രീനിവാസന് എന്നിവരാണ് മുഖ്യവേഷത്തിലെത്തിയത്. കടക്കെണിയിലായ സ്വന്തം കുടുംബത്തെ കരകയറ്റാൻ ടൗണില് വാടകയ്ക്കു കൊടുത്ത സ്വന്തം വീട് വില്‍ക്കാന് കഷ്ടപ്പെടുന്ന ഗോപാലകൃഷ്ണ പണിക്കരുടെ കഥ നര്‍മത്തില് പൊതിഞ്ഞാണ് അവതരിപ്പിച്ചത്.\nഎന്നാല് മുപ്പത് വര്‍ഷങ്ങള്‍ക്ക് മുന്‍പ് ഗോപാലകൃഷ്ണ പണിക്കര് ഒഴിപ്പിക്കാനെത്തിയ തന്റെ വാടക വീടിന് യാതൊരു മാറ്റവുമില്ല. നഗരത്തിന്റെ മുഖച്ഛായ മാറിയെങ്കിലും എംജി റോഡിനടുത്തുള്ള ചാക്യാത്ത് വീട് ഇപ്പോഴും ഉണ്ട്.\nനിനച്ചിരിക്കാതെ ചാക്യാത്ത് വീട്ടില് കഴിഞ്ഞ ദിവസം ഒരു അഥിതിയെത്തി. ചിത്രത്തിന്റെ സംവിധായകന് സത്യന് അന്തിക്കാട്. അന്നുണ്ടായിരുന്നവരെല്ലാം ഇന്നും ആ വീട്ടിലുണ്ടായിരുന്നു. എല്ലാവരുടെയും തല അല്‍പം നരച്ചുവെന്നു മാത്രം. വീടിന്റെ ഉടമസ്ഥ രാധ എസ് മേനോനും മകള് ലീല ശ്രീകുമാറും മറ്റു കുടുംബാംഗങ്ങളും ചാക്യാത്ത് വീടിനകത്തേക്ക് ക്ഷണിച്ചപ്പോള് സത്യന് അന്തിക്കാടിന്റെ ഓര്‍മകളിൽ ഒരു ഫ്ലാഷ്ബാക്ക് തിരതല്ലി.\nസത്യം പറഞ്ഞാല് ചാക്യാത്ത് വീടിനെപ്പറ്റി കാലങ്ങളായി ഞാന് ഓര്‍ക്കാറില്ല. മാതൃഭൂമിയില് കണ്ട ഒരു വാര്‍ത്തയാണ് ഈ വീടിനെക്കുറിച്ച് എന്നെ ഓര്‍മിപ്പിച്ചത്. 30 കൊല്ലത്തിനപ്പുറം ഈ വീട്ടിലേക്ക് കാലെടുത്തു വച്ചപ്പോള് വല്ലാത്തൊരു ഗൃഹാതുരത്വം. ഇപ്പോഴും യാതൊരു മാറ്റവുമില്ല- സത്യന് അന്തിക്കാട് പറയുന്നു.\nവീടിനകത്തേക്ക് പ്രവേശിച്ചപ്പോള് സംവിധായകന് ആദ്യം നോക്കിയത് ആ ചാരുകസേരയുണ്ടോ എന്നാണ്. ചിത്രത്തില് ഗോപാലകൃഷ്ണ പണിക്കരെ തട്ടിയിട്ട ആ പഴയ കസേര. യാതൊരു മാറ്റവുമില്ലാതെ അത് ഒരു മൂലയില് ഇരിപ്പുണ്ടായിരുന്നു. പിന്നീട് സത്യന് അന്തിക്കാട് ആ കസേരയില് വിസ്തരിച്ചിരുന്നു. വീട്ടിലെ അംഗങ്ങളുമായി പഴയ ഓര്‍മകള് പങ്കുവച്ചു.\nവരാന്തയില് ഇരുന്നപ്പോള് സത്യന് അന്തിക്കാടിനെ തേടിയെത്തിയത് പഴയ പല രംഗങ്ങളുമാണ്. ഗോപാലകൃഷ്ണ പണിക്കരുടെ ഉറക്കെയുള്ള നാമജപവും മീരയുമായുള്ള വഴക്കും ശ്രീനിവാസന് അവതരിപ്പിച്ച സബ് ഇൻസ്പെക്ടർ രാജേന്ദ്രന്റെ വിരട്ടലും എല്ലാം അദ്ദേഹത്തിന്റെ മനസ്സിലൂടെ മിന്നിമറഞ്ഞു. ഇത്രയും കാലം മാറ്റമില്ലാതെ ചാക്യാത്ത് വീട് സംരക്ഷിച്ചതിന് കുടുംബാംഗങ്ങളോട് നന്ദി പറഞ്ഞാണ് സംവിധായകന് വിടവാങ്ങിയത്.\nസിനിമ ശുഭപര്യവസായി ആയിരുന്നെങ്കിലും വീടിന്റെ കഥ അങ്ങിനെയല്ല. നായികയുടെ ജീവിത ചുറ്റുപാടുകള് അറിഞ്ഞ ഗോപാലകൃഷ്ണന് വീട് ഒഴിപ്പിക്കാന് സാധിച്ചില്ലെങ്കിലും സെന്റിമെന്റ്സ് ഒന്നുമില്ലാത്ത കാലം ആ ദൗത്യം ഏറ്റെടുത്തിരിക്കുകയാണ്. നൂറ് വര്‍ഷത്തിലേറെ പഴക്കമുള്ള ഈ ചാക്യാത്ത് വീട് കുറച്ചുദിവസങ്ങള്‍ക്കുള്ളില് ഓര്‍മയായി തീരും. ഗോപാലകൃഷ്ണ പണിക്കര് ഒഴിപ്പിക്കാനെത്തിയ ഈ വീടിന്റെ സ്ഥാനത്ത് വലിയൊരു ഫ്ലാറ്റ് സമുച്ചയം ഉയരാന് പോവുകയാണ്.


അറബിക്കടലിലും ന്യൂനമര്‍ദ്ദം:9ജില്ലകളില് ഇന്ന് യെല്ലോ അലര്‍ട്ട് – Mangalam News Online\nതിരുവനന്തപുരം>>> സംസ്ഥാനത്തെ വിവിധ ജില്ലകളില് ഇന്ന് ഒറ്റപ്പെട്ട ശക്തമായ മഴയ്ക്ക് സാധ്യതയുണ്ടെന്ന് കേന്ദ്ര കാലാവസ്ഥാ വകുപ്പിന്റെ മുന്നറിയിപ്പ്. ഇതിന്റെ ഭാഗമായി ഒന്‍പത് ജില്ലകളില് യെല്ലോ അലര്‍ട്ട് പ്രഖ്യാപിച്ചു. ബംഗാള് ഉള്‍ക്കടലിന് പിന്നാലെ അറബിക്കടലിലും ന്യൂനമര്‍ദ്ദം രൂപപ്പെട്ടതിനെ തുടര്‍ന്നാണ് മുന്നറിയിപ്പ് നല്‍കിയിരിക്കുന്നത്.\nഎറണാകുളം, ഇടുക്കി, തൃശൂര്, പാലക്കാട്, മലപ്പുറം, കോഴിക്കോട്, വയനാട്, കണ്ണൂര്, കാസര്‍ഗോഡ് എന്നീ ജില്ലകളിലാണ് യെല്ലോ അലര്‍ട്ട് പ്രഖ്യാപിച്ചത്. കേരള തീരത്ത് ശക്തമായ കടല്‍ക്ഷോഭത്തിനും സാധ്യതയുണ്ട്. കടല് പ്രക്ഷുബ്ധമാകാന് സാധ്യതയുള്ളതിനാല് മത്സ്യത്തൊഴിലാളികള് ജൂലൈ 16 വരെ കടലില് പോകരുതെന്ന് മുന്നറിയിപ്പ് നല്‍കിയിട്ടുണ്ട്.\n2021 ജൂലൈ 13: എറണാകുളം, ഇടുക്കി, തൃശൂര്, പാലക്കാട്, മലപ്പുറം, കോഴിക്കോട്, വയനാട്, കണ്ണൂര്, കാസര്‍ഗോഡ്\n2021 ജൂലൈ 14: എറണാകുളം, ഇടുക്കി, തൃശൂര്, മലപ്പുറം, കോഴിക്കോട്, വയനാട്, കണ്ണൂര്, കാസര്‍ഗോഡ്\n2021 ജൂലൈ 15: പത്തനംതിട്ട, എറണാകുളം, ഇടുക്കി, തൃശൂര്, മലപ്പുറം, കോഴിക്കോട്, വയനാട്, കണ്ണൂര്, കാസര്‍ഗോഡ്\n2021 ജൂലൈ 16: പത്തനംതിട്ട, ആലപ്പുഴ, കോട്ടയം,എറണാകുളം, ഇടുക്കി, കോഴിക്കോട്, വയനാട്, കണ്ണൂര്, കാസര്‍ഗോഡ്\nPrevious Article പറവൂരിലും കുന്നത്തുനാട്ടിലും ചുഴലിക്കാറ്റ്; കോടികളുടെ നാശനഷ്ടം\nNext Article ഇന്ത്യയില് ആദ്യമായി കോവിഡ് സ്ഥിരീകരിച്ച തൃശൂര് സ്വദേശിനിക്ക് വീണ്ടും കോവിഡ്


മിഷേൽ ഷാജിയുടെ കൂടുതൽ സി.സി.സി.ടി.വി ദൃശ്യങ്ങൾ പുറത്ത് | Malayalasree\nPosted on: Friday, Mar 17, 2017 03:30 hrs IST\nഇതിന് ശേഷം റോഡിലേക്കിറങ്ങിയ മിഷേല് ആദ്യം ഇടതു ഭാഗത്തേക്കാണ് പോയത്. രണ്ട് മിനിറ്റിനുള്ളില് തിരികെ നടന്നു വലതു ഭാഗത്തേക്കു തിരിച്ചു പോയി. തിരിച്ച് വരുമ്പോൾ മിഷേല് കയ്യിലുള്ള ബാഗ് തുറന്ന് അടക്കുന്നുമുണ്ട്. എന്നാല് മിഷേല് ആരെയെങ്കിലും കണ്ട് ഭയന്ന് തിരിച്ച് നടന്ന് പോകുന്നതാണോ എന്നാണ് ബന്ധുക്കളുടെ സംശയം.


പുനസംഘടന പോലെ ആണ് സ്ഥാനാര്‍ത്ഥി നിര്‍ണ്ണയമെങ്കിൽ എൽഡിഎഫിന് ഭരണ തുടര്‍ച്ച : കെ മുരളീധരൻ | K muraleedharan reaction against kpcc list\nപുനഃസംഘടന പോലെ ആണ് സ്ഥാനാര്‍ത്ഥി നിര്‍ണ്ണയമെങ്കിൽ എൽഡിഎഫിന് ഭരണ തുടര്‍ച്ച: കെ മുരളീധരൻ\nകെപിസിസി ലിസ്റ്റി ഇറക്കിയ പോലെയാണ് സ്ഥാനാര്‍ത്ഥി നിര്‍ണ്ണയമെങ്കിൽ ഇടത് മുന്നണിക്ക് തുടര് ഭരണമാണ് വരാനിരിക്കുന്നത്. പഞ്ചായത്ത് തോറ്റാൽ അസംബ്ലിയിൽ ജയിക്കില്ലെന്നത് 101 ശതമാനം ഉറപ്പെന്ന് മുരളീധരൻ\nTrivandrum, First Published Jan 25, 2020, 5:36 PM IST\nതിരുവനന്തപുരം: കെപിസിസി പുനസംഘടനാ ലിസ്റ്റിനെതിരെ ആഞ്ഞടിച്ച് കെ മുരളീധരൻ എംപി. കെപിസിസി പുനസംഘടനാ ലിസ്റ്റ് പോലെയാണ് പഞ്ചായത്ത് അസംബ്ലി തെരഞ്ഞെടുപ്പുകളിലെ സ്ഥാനാര്‍ത്ഥി നിര്‍ണ്ണയമെങ്കിൽ ഇടത് മുന്നണിക്ക് ഭരണ തുടര്‍ച്ച ഉണ്ടാകുമെന്ന് തുറന്ന് പറഞ്ഞ് കെ മുരളീധരൻ. പഞ്ചായത്തിൽ തോറ്റാൽ അസംബ്ലിയിൽ ജയിക്കില്ലെന്ന് 101 ശതമാനം ഉറപ്പാണെന്നും കെ മുരളീധരൻ ആഞ്ഞടിച്ചു. തിരുവനന്തപുരത്ത് നെയ്യാര് ഡാമിൽ നടന്ന നേതൃത്വ പരിശീലന ക്യാമ്പിലാണ് കെ മുരളീധരന്‍റെ തുറന്ന് പറച്ചിൽ.\nകെപിസിസി ലിസ്റ്റിനെതിരെ കടുത്ത വിമര്‍ശനമാണ് കെ മുരളീധരന്‍റെ ഭാഗത്ത് നിന്ന് ഉണ്ടായത്. ഇറക്കിയതിൽ വച്ച് ഭേദപ്പെട്ട ലിസ്റ്റാണ് ഇപ്പോഴുത്തേത്. എല്ലാവര്‍ക്കും കെപിസിസി മതി. ബൂത്തിലിരിക്കേണ്ട പലരും ഇപ്പോൾ കെപിസിസി ഭാരവാഹികളായി. ഇനി ബൂത്തിൽ ആളുണ്ടാവുമോ എന്നറിയില്ല. വൈസ് പ്രസിഡന്‍റ് എന്നാൽ പ്രസിഡന്‍റിന്‍റെ അഭാവത്തിൽ പദവിയുടെ ഉത്തരവാദിത്തം നിർവഹിക്കേണ്ട ആളാണ്. അതിനാണ് 12 പേരെന്നും കെ മുരളീധരൻ പറഞ്ഞു.\n21 അംഗ രാഷ്ട്രീയ കാര്യ സമിതി ചേർന്നിട്ട്5മാസമായി. പിന്നെയാണ് ഭാരവാഹി യോഗം ചേരുന്നത്. കെപിസിസിയുടെ ലിസ്റ്റിൽ ഉള്ളവരെ മാത്രമേ ഭാരവാഹികൾ ആക്കാവു എന്നായിരുന്നു രാഷ്ട്രീയ കാര്യ സമിതി തീരുമാനം. അങ്ങനെ ഒരു പ്രത്യേക ലിസ്റ്റും തയ്യാറാക്കിയിരുന്നു. വനിതാ പ്രാതിനിധ്യം വഴിയാണ് സോന ലിസ്റ്റിൽ ഇടം നേടിയത്. ആരാണീ സോന? സോന കെപിസിസി ലിസ്റ്റിൽ ഉണ്ടായിരുന്നോ എന്ന് അറിയില്ല. പുനസംഘടനാ ലിസ്റ്റിൽ പേര് വന്നതിനെ കുറിച്ച് പട്ടികയിൽ ഉണ്ടോ എന്നറിയില്ല. ഒരു കാലത്ത് കോൺഗ്രസ് വിട്ട് പോയെങ്കിലും താമരയുമായി വിട്ടുവീഴ് ചെയ്തിട്ടില്ലെന്ന് അര്‍ത്ഥം വച്ച് ഓര്‍മ്മിപ്പിക്കുക കൂടി ചെയ്തു കെ മുരളീധരൻ\nനിലവിലുള്ളത് ഭേദപ്പെട്ട ലിസ്റ്റാണ്. രണ്ടാം ഘട്ട ലിസ്റ്റിറക്കുമ്പോൾ കുളമാക്കാതിരുന്നാൽ നല്ലതെന്നും കെ മുരളീധരൻ തുറന്നടിച്ചു. പഞ്ചായത്ത് തെരഞ്ഞെടുപ്പൊക്കെ വരുന്ന സമയമാണ്. പഞ്ചായത്ത് കോര്‍പറേഷൻ തെരഞ്ഞെടുപ്പുകൾ അത്ര എളുപ്പമൊന്നും അല്ലെന്ന് കോൺഗ്രസ് പാര്‍ട്ടിയും പ്രവര്‍ത്തകരും മനസിലാക്കണമെന്നും കെ മുരളീധരൻ ഓര്‍മ്മിപ്പിച്ചു.\nപൗരത്വ നിയമ ഭേദഗതിക്കെതിരായ പ്രതിഷേധത്തിൽ ചാമ്പ്യൻമാരായത് സിപിഎമ്മാണ്. അടുത്ത തെരഞ്ഞെടുപ്പിലേക്കുള്ള ചവിട്ടുപടിയായാണ് അവര് അതിനെ കണ്ടതെന്നും കെ മുരളീധരൻ പറഞ്ഞു,\nLast Updated Jan 25, 2020, 6:19 PM IST\nഎൽഡിഎഫിന് ഭരണ തുടര്‍ച്ച\nവിമര്‍ശനവുമായി കെ മുരളീധരൻ


വോട്ടെണ്ണല് കേന്ദ്രത്തിലേക്ക് ചുമതലപ്പെട്ടവര് മാത്രം പോകുക, ഫലപ്രഖ്യാപനം വരുമ്പോള് ഒത്തുചേരല് പാടില്ല ; മുഖ്യമന്ത്രി – Kairali News | Kairali News Live\nവോട്ടെണ്ണല് കേന്ദ്രത്തിലേക്ക് ചുമതലപ്പെട്ടവര് മാത്രം പോകാന് പാടുള്ളുവെന്നും ഫലപ്രഖ്യാപനം വരുമ്പോള് ഒത്തുചേരല് പാടില്ലെന്നും നിര്‍ദേശിച്ച് മുഖ്യമന്ത്രി പിണറായി വിജയന്. സംസ്ഥാനത്താകെയും വോട്ടെണ്ണല് കേന്ദ്രത്തിലും സുരക്ഷ ഉറപ്പാക്കാന് പൊലീസ് നടപടി സ്വീകരിച്ചിട്ടുണ്ടെന്നും വോട്ടെണ്ണല് കേന്ദ്രത്തിന് മുന്നില് ആളുകള് തടിച്ചുകൂടരുതെന്നും മുഖ്യമന്ത്രി വാര്‍ത്താ സമ്മേളനത്തില് പറഞ്ഞു.\nനിശ്ചിത ആളുകളല്ലാതെ മറ്റാരെയും അവിടെ അനുവദിക്കില്ല. വോട്ടെണ്ണല് കേന്ദ്രത്തില് ചുമതലപ്പെട്ടവരല്ലാതെ ആരും പോകരുത്. ഫലപ്രഖ്യാപനം വരുമ്പോള് പ്രവര്‍ത്തകര്‍ക്കെല്ലാം അതേവരെ അടക്കിവെച്ച ആവേശം വലിയ തോതില് പ്രകടിപ്പിക്കാന് തോന്നും. എന്നാല് ഇന്നത്തെ നാടിന്റെ സാഹചര്യം കാണണം. എല്ലാവരും ആഹ്ലാദ പ്രകടനത്തില് നിന്ന് മാറിനില്‍ക്കണം. നന്ദി പ്രകടിപ്പിക്കാന് സ്ഥാനാര്‍ത്ഥികള് പോകുന്ന പതിവ് ഇത്തവണ തുടരരുതെന്നും മുഖ്യമന്ത്രി പിണറായി വിജയന് വ്യക്തമാക്കി.\nകൊവിഡ് വ്യാപനത്തിന് ശമനം വന്നാല് അത്തരം കാര്യങ്ങള് ഭംഗിയായി നിര്‍വഹിക്കാം. ഇപ്പോള് സമൂഹ മാധ്യമങ്ങള് വഴി വോട്ടര്‍മാരെ അഭിസംബോധന ചെയ്യാം. ആഹ്ലാദ പ്രകടനം നടത്താന് ജയിച്ചവര്‍ക്ക് ആഗ്രഹം കാണും. നാടിന്റെ അവസ്ഥ പരിഗണിച്ച് എല്ലാവരും അതില് നിന്ന് മാറിനില്‍ക്കണം. കൊവിഡ് പ്രതിരോധത്തില് പങ്കെടുക്കുന്നതും സഹകരിക്കുന്നതുമാണ് ഇന്നത്തെ ഘട്ടത്തിലെ നന്ദിപ്രകടനം.\nകൂട്ടം ചേര്‍ന്നുള്ള പ്രതികരണം തേടല് മാധ്യമങ്ങള് കഴിവതും ഒഴിവാക്കണം. 24 മണിക്കൂറിനിടെ സംസ്ഥാനത്ത് മാസ്‌ക് ധരിക്കാത്ത 21733 പേര്‍ക്കെതിരെ കേസെടുത്തു. അകലം പാലിക്കാത്ത 11210 പേര്‍ക്കെതിരെയും കേസെടുത്തു. പിഴയായി 6548750 രൂപ ഈടാക്കി. കേന്ദ്രത്തില് നിന്ന് ഇപ്പോള് ആവശ്യമായ വാക്‌സീന് കിട്ടേണ്ടതുണ്ട്. അക്കാര്യത്തില് എന്തോ വിഷമസ്ഥിതി ഇപ്പോഴുണ്ട്. വാക്‌സീന് രാജ്യത്തുല്‍പ്പാദിപ്പിക്കുന്നുണ്ട്. അത് മുഴുവനായി സമാഹരിച്ച് നല്‍കാന് കേന്ദ്രം ശ്രമിക്കണം. അതാണ് സുപ്രീം കോടതി നിര്‍ദ്ദേശവും. അതിലേക്ക് കേന്ദ്രം ഉടനെ നീങ്ങണം. ഇപ്പോഴത്തെ വിഷമം ആ നിലയില് പരിഹരിക്കാനാവും.\nവാക്‌സീന് വാങ്ങുന്നതില് ആലോചന സര്‍ക്കാര് തുടങ്ങി. പ്രായോഗിക സാഹചര്യത്തിലേക്ക് എത്തിയിട്ടില്ല. സാങ്കേതിക കാര്യങ്ങളുണ്ട്. രോഗികളുടെ എണ്ണം വര്‍ധിക്കുന്നുണ്ട്. ഇനിയും വര്‍ധിച്ചേക്കും. വര്‍ധിച്ചാല് സ്വീകരിക്കേണ്ട കരുതല് നടപടി സര്‍ക്കാര് സ്വീകരിക്കുന്നുണ്ട്. ഓക്‌സിജന്, വെന്റിലേറ്റര്, ഐസിയു എല്ലാം ഒരുക്കും. അതാകെ വിളിച്ചുപറയേണ്ടതില്ല. എല്ലാ ഒരുക്കവും സര്‍ക്കാര് ചെയ്യുന്നുണ്ട്. അക്കാര്യത്തില് പരിഭ്രാന്തി വേണ്ട.\nകൊവിഡ് പോസിറ്റീവായെന്ന് മനസിലാക്കിയാല് ഇന്നത്തെ പരിഷ്‌കൃത സമൂഹത്തില് മറ്റുള്ളവരോട് ഇടപെടാതിരിക്കാന് ശ്രദ്ധിക്കണം. അല്ലാതെ ചെയ്യുന്നത് കുറ്റകരമാണ്. സര്‍ക്കാരിനോട് ആര്‍ക്കും എന്തും ആവശ്യപ്പെടാവുന്നതാണ്. മഹാമാരിയെയാണ് ഇന്ന് നേരിടുന്നത്. എല്ലാ സജ്ജീകരണവും പൂര്‍ണതോതില് വേണം. ലാബുകള് വ്യക്തികളുടെയോ സംഘത്തിന്റെയോ ആയാല് ഓരോരുത്തര്‍ക്കും ഇഷ്ടം പോലെ തീരുമാനിക്കാന് കഴിയില്ല. ഇപ്പോള് സഹകരിക്കാത്തവര് ആദ്യം സഹകരിക്കണം. പിന്നെന്തെങ്കിലും ഉണ്ടെങ്കില് ചര്‍ച്ച ചെയ്യും. സഹകരിക്കുന്നില്ലെങ്കില് സര്‍ക്കാര് സ്വീകരിക്കേണ്ട നടപടി സ്വീകരിക്കും.\nനിര്‍മാണ മേഖലയ്ക്ക് ഇപ്പോള് നിയന്ത്രണമില്ല. എന്നാല് എവിടെയാണോ ജോലിക്ക് എത്തുന്നത് അവിടെ തന്നെ താമസിക്കാന് സൗകര്യം ഒരുക്കണം. അല്ലാതെ നിയന്ത്രണം ഇല്ല. മാധ്യമപ്രവര്‍ത്തകര്‍ക്കിടയില് ധാരാളം ഭാവനാ സമ്പന്നരായ ആളുകളുണ്ട്. അവരാണ് സത്യപ്രതിജ്ഞാ സമയം ചോദിച്ചതിന് പിന്നില്. അത്തരത്തില് ഒരു നടപടിയിലേക്ക് ഇപ്പോള് കടന്നിട്ടില്ല.\nവാക്‌സിനേഷന് സെന്ററുകള് രോഗം പടര്‍ത്തുന്ന കേന്ദ്രമാക്കരുതെന്ന് മുഖ്യമന്ത്രി പിണറായി വിജയന്. സമയത്തിന് മാത്രമേ വാക്‌സിനേഷന് കേന്ദ്രത്തിലെത്താവൂ എന്നും മുഖ്യമന്ത്രി വാര്‍ത്താ സമ്മേളനത്തില് പറഞ്ഞു. രണ്ടാമത്തെ ഡോസിന് സമയമായവരുടെ ലിസ്റ്റ് രേഖപ്പെടുത്തി നേരിട്ട് സമയം വിളിച്ചറിയിക്കും.\nസമയത്തിന് മാത്രമേ വാക്‌സീനേഷന് കേന്ദ്രത്തിലെത്താവൂ. രണ്ടാമത്തെ ഡോസ് കിട്ടില്ലെന്ന പേടി ആര്‍ക്കും വേണ്ട. 18-45 പ്രായക്കാര്‍ക്കുള്ള വാക്‌സീന് കുറച്ച് കൂടി വൈകും. വാക്‌സീന് നാളെ മുതല് കിട്ടില്ല. വാക്‌സീന് വേണ്ടി ചര്‍ച്ച പുരോഗമിക്കുകയാണെന്നും മുഖ്യമന്ത്രി വാര്‍ത്താ സമ്മേളനത്തില് പറഞ്ഞു.\nഇന്ത്യയില് 18 വയസിന് മുകളിലുള്ള 93 കോടി ആളുകള്‍ക്ക് വാക്‌സീന് നല്‍കേണ്ടി വരും. 45 വയസിന് മുകളില് 30 കോടി പേരാണ് ഉള്ളത്. ഇതുവരെ കേന്ദ്രം വാക്‌സീന് ലഭ്യമാക്കിയത് 12.8 കോടി പേര്‍ക്കാണ്. കേരളത്തിന് ആവശ്യമായ വാക്‌സീന് ഇതുവരെ ലഭിച്ചിട്ടില്ല. ഇതുവരെ നല്‍കിയ രണ്ടാം ഡോസ് കൂടി കണക്കാക്കിയാല് 74 ലക്ഷം നല്‍കി. ഇത് ഏപ്രില് 30 നുള്ളില് തീര്‍ക്കാന് ലക്ഷ്യമിട്ടതിന്റെ പാതി പോലുമായിട്ടില്ല. കേന്ദ്രം ഗൗരവത്തോടെ അപേക്ഷ പരിഗണിക്കണമെന്നും മുഖ്യമന്ത്രി വ്യക്തമാക്കി.\nമാസ്‌ക് ധരിക്കണമെന്ന സുരക്ഷ എല്ലാവരും സ്വീകരിക്കണം. അശ്രദ്ധ കാണിക്കുന്നവരെ ബോധവത്കരിക്കാന് മറ്റുള്ളവര് തയ്യാറാകണം. വാള്‍വ് ഘടിപ്പിച്ച മാസ്‌കുകള് ഒഴിവാക്കണം. എന്95 അല്ലെങ്കില് സര്‍ജിക്കല് മാസ്‌കിന് മുകളില് തുണി മാസ്‌ക് ധരിക്കണം.\nഓക്‌സിജന് വീട്ടില് ഉല്‍പ്പാദിപ്പിക്കാമെന്ന പ്രചാരണം അടിസ്ഥാന രഹിതവും അപകടം വിളിച്ചുവരുത്തുന്നതുമാണ്. ഇത്തരം അശാസ്ത്രീയ വാര്‍ത്തകള് പ്രചരിപ്പിക്കരുത് കുടുങ്ങരുത്. 50 ശതമാനം കിടക്കകള് കൊവിഡിന് മാറ്റിവെക്കാന് സ്വകാര്യ ആശുപത്രികളോട് ആവശ്യപ്പെട്ടു. പരമാവധി ആശുപത്രികളെ കാരുണ്യ പദ്ധതിയുടെ ഭാഗമാക്കി. 150 ആശുപത്രികള് ഇപ്പോള് പദ്ധതിയുടെ ഭാഗമാണ്. 100 ആയിരുന്നു ഒരാഴ്ച മുന്‍പ്. കൂടുതല് ആശുപത്രികള് പദ്ധതിയുടെ ഭാഗമാകണമെന്നും മുഖ്യമന്ത്രി വ്യക്തമാക്കി.\nസ്റ്റേറ്റ് ഹെല്‍ത്ത് അതോറിറ്റിക്ക് കീഴിലാണ് ഇപ്പോള് കാസ്പ് പ്രവര്‍ത്തിക്കുന്നത്. ഇതുവരെ 80 കോടിയുടെ ചികിത്സ ഇതിനകം നടത്തി. ആശുപത്രികള് ആശങ്കയില്ലാതെ മുന്നോട്ട് വന്ന് കാസ്പ് പദ്ധതിയുടെ ഗുണഫലം കൂടുതല് പേരിലെത്തിക്കാന് മുന്‍കൈയെടുക്കണം.\nഗ്രാമപ്രദേശങ്ങളില് കൊവിഡ് വ്യാപനം തടയാന് വീട്ടമ്മമാരുടെ സേവനം ഉപയോഗിക്കും. വനിതാ പൊലീസ് ഉദ്യോഗസ്ഥര് ഗ്രാമ പ്രദേശം സന്ദര്‍ശിച്ച് വീട്ടമ്മമാര്‍ക്കും സ്ത്രീകള്‍ക്കും ബോധവത്കരണം നല്‍കും. നിയമലംഘകരെ കണ്ടെത്തി പൊലീസിനെ അറിയിക്കാന് ആവശ്യപ്പെടും. എത്ര വലിയ ആരാധനാലയത്തിലും പരമാവധി 50 പേര്‍ക്കാണ് പ്രവേശന അനുമതി. ചെറിയവയില് 50 ല് താഴെയായി പരിമിതപ്പെടുത്തണം. സാമൂഹിക അകലം പാലിക്കാതെ വിശ്വാസികള് കടക്കുന്നില്ലെന്ന് എസ്എച്ച്ഒമാര് ഉറപ്പാക്കണം.\nTags: Assembly ElectionCMCM Pinarayicoronacorona virusCovidCovid 19Covid vaccineElectionelection keralaElection ResultELELCTIONKERALAkerala newsLatestPinarayi Vijayan


പ്രവാസികളുടെ മടക്കം: പ്രത്യേക പരിശീലനം പൂര്‍ത്തിയാക്കി പൈലറ്റുമാരും ക്യാബിന് ക്രൂ അംഗങ്ങളും\nഎറണാകുളം കളമശ്ശേരി മെഡിക്കല് കോളജാണ് പ്രത്യേക മെഡിക്കല് പരിശീലനം നല്‍കിയത്. ട്രെയിനിംഗിന് ശേഷം ക്രൂവിന്റെ ആത്മവിശ്വാസം വര്‍ദ്ധിച്ചതായി ക്യാപ്റ്റന്.\n06 May, 2020 at 11:35 AM\nകോവിഡ് 19 ഭീതിയുടെ പശ്ചാത്തലത്തില് വിദേശരാജ്യങ്ങളില് നിന്ന് നാളെ മുതല് പ്രവാസികള് മടങ്ങിയെത്തുകയാണ്. എയര് ഇന്ത്യയുടെ വിമാനങ്ങളിലാണ് പ്രവാസികളെ നാട്ടിലേക്ക് മടക്കികൊണ്ടുവരുന്നത്. സാധാരണയില് നിന്ന് വ്യത്യസ്തമായി പ്രത്യേക മെഡിക്കല് പരിശീലനം കൂടി പൂര്‍ത്തിയാക്കിയാണ് ഇത്തവണ എയര് ഇന്ത്യ വിമാനത്തിലെ പൈലറ്റുമാര്‍ക്കും ക്യാബിന് ക്രൂ അംഗങ്ങളും നാളെ രാവിലെ കൊച്ചിയില് നിന്ന് പുറപ്പെടുന്നത്.\nപി.പി.ഇ സ്യൂട്ടുകള് ധരിക്കുന്നതിനും ഫ്ളൈറ്റിനിടയില് ഉണ്ടാകാനിടയുള്ള ഹെല്‍ത്ത് എമര്‍ജന്‍സികള് കൈകാര്യം ചെയ്യുന്നതിനുമാണ് കളമശ്ശേരി മെഡിക്കല് കോളേജിലെ വിദഗ്ധ സംഘം ഇവര്‍ക്ക് പരിശീലനം നല്‍കിയത്. സ്യൂട്ടുകള് ധരിക്കുന്നതിന്റെയും, അവ ശ്രദ്ധപൂര്‍വ്വം പ്രൊട്ടോക്കോള് പ്രകാരം ഊരിമാറ്റുന്നതിന്റെയും പ്രാക്ടിക്കല് വിശദീകരണം നല്‍കിയിട്ടുണ്ട്.\nപരിശീലനത്തിന് ശേഷം പുറത്തേക്കെത്തിയ എയര് ഇന്ത്യ ജീവനക്കാരും പരിശീലനം നല്‍കിയ മെഡിക്കല് സംഘവും\nഇവര്‍ക്കാവശ്യമായ സൗജന്യ കിറ്റുകളും കളമശ്ശേരി മെഡിക്കല് കോളജ് അധികൃതര് കൈമാറി. എല്ലാവരുടെയും RTPCR പരിശോധനയും നടത്തി. ട്രെയിനിംഗിന് ശേഷം ക്രൂവിന്റെ ആത്മവിശ്വാസം പതിന്‍മടങ്ങ് വര്‍ദ്ധിച്ചതായി ക്യാപ്റ്റന് പാര്‍ത്ഥ സര്‍ക്കാര് അഭിപ്രായപ്പെട്ടത്.4പൈലറ്റുമാര് അടക്കം 12 പേരടങ്ങുന്ന സംഘത്തിനാണ് മെഡിക്കല് കോളേജ് ട്രെയിനിംഗ് നല്‍കിയത്.


ഭക്ഷ്യസുരക്ഷാനിയമം നടപ്പിലാക്കാത്ത സംസ്ഥാന സര്‍ക്കാരിനെതിരേ ബിജെപി\nWeb Desk Sep 29, 2016, 09:48 pm IST\nതിരുവനന്തപുരം: ഭക്ഷ്യസുരക്ഷാ നിയമം നടപ്പിലാക്കാത്ത സംസ്ഥാന സര്‍ക്കാരിനെതിരേ ബിജെപി. കേരളീയരെ വറുതിയിലേക്ക് തള്ളിവിടാനാണ് പിണറായി സര്‍ക്കാരിന്റെ നീക്കമെന്ന് ബിജെപി സംസ്ഥാന അദ്ധ്യക്ഷന് കുമ്മനം രാജശേഖരന് കുറ്റപ്പെടുത്തി. ഇക്കാര്യത്തില് സര്‍ക്കാര് കാട്ടുന്ന അലംഭാവം സാധാരണക്കാരോടുളള വെല്ലുവിളിയാണെന്നും കുമ്മനം രാജശേഖരന് പ്രസ്താവനയില് ചൂണ്ടിക്കാട്ടി.\nഭക്ഷ്യസുരക്ഷാനിയമം നടപ്പാക്കണമെന്ന കേന്ദ്രസര്‍ക്കാരിന്റെ ആവര്‍ത്തിച്ചുള്ള നിര്‍ദ്ദേശം കേരളം അവഗണിക്കുകയാണ്. യുഡിഎഫും തുടര്‍ന്ന് എല്‍ഡിഎഫും ഈ നിയമം നടപ്പാക്കാത്തത് വന് ഭക്ഷ്യ പ്രതിസന്ധിയാണ് സംസ്ഥാനത്ത് സൃഷ്ടിക്കാന് പോകുന്നത്. 8 രൂപ 30 പൈസയ്ക്ക് ലഭിച്ചിരുന്ന അരി 14.24 രൂപ അധികം നല്‍കി 22.54 രൂപയ്ക്കാണ് ഇത് മൂലം വാങ്ങേണ്ടിവരിക. ഗോതമ്പിന്റെ വില9രൂപയാണ് കൂടാന്‍പോകുന്നത്.\nദാരിദ്ര്യരേഖയ്ക്ക് മുകളിലുള്ള ഉപഭോക്താക്കളാണ് സര്‍ക്കാരിന്റെ ഉപേക്ഷമൂലം കെടുതി അനുഭവിക്കേണ്ടിവരുന്നതെന്ന് കുമ്മനം രാജശേഖരന് ചൂണ്ടിക്കാട്ടി. കേരളത്തിലെ റേഷന്‍കാര്‍ഡുകളില് 70 ശതമാനവും എപിഎല് ആണെന്നിരിക്കെ സംസ്ഥാന സര്‍ക്കാരിന്റെ നയം കനത്ത തിരിച്ചടിയാണ് ജനങ്ങള്‍ക്ക് നല്‍കുന്നതെന്ന് അ്‌ദ്ദേഹം ചൂണ്ടിക്കാട്ടി.\nകേരളവും തമിഴ്‌നാടും മാത്രമാണ് നിയമം ഇനിയും നടപ്പാക്കാത്തത്. എത്രയുംവേഗം ഭക്ഷ്യസുരക്ഷാപദ്ധതി നടപ്പാക്കി ജനങ്ങളെ സഹായിക്കാന് സംസ്ഥാന സര്‍ക്കാര് മുന്നോട്ടുവരണമെന്ന് കുമ്മനം രാജശേഖരന് ആവശ്യപ്പെട്ടു.


dark elbows: കൈമുട്ടിലെ ഇരുണ്ട നിറം അകറ്റാൻ നാരങ്ങാനീരും തേനും - homemade scrubs to get rid of dark elbows and knees | Samayam Malayalam\nhomemade scrubs to get rid of dark elbows and knees\nകൈമുട്ടിലെ ഇരുണ്ട നിറം അകറ്റാൻ നാരങ്ങാനീരും തേനും\nSamayam Desk | Lipi | Updated: 11 Jul 2020, 09:50:11 AM\nകൈമുട്ടുകളുടെ നിറം വർദ്ധിപ്പിക്കുവാനുള്ള സ്‌ക്രബുകൾ സ്വയം തയ്യാറാക്കുന്നത് എങ്ങനെ എന്നറിയാം. കൈമുട്ടിലെ ഇരുണ്ട നിറം തുടച്ചുമാറ്റാൻ ചില എളുപ്പ വഴികൾ.\nസ്ലീവ്‌ലെസ് അല്ലെങ്കിൽ ഷോർട്ട് സ്ലീവ് വസ്ത്രങ്ങൾ ധരിക്കുവാൻ പലരും ഇഷ്ടപ്പെടുന്നവരാണ്. എന്നാൽ ഇരുണ്ട കൈമുട്ടുകൾ പുറത്തു കാണുമോ എന്നതാണ് പല പെൺകുട്ടികളേയും അലട്ടുന്ന കാര്യം. തിളങ്ങുന്ന മിനുസമാർന്ന കൈകൾ നിങ്ങളുടെ രൂപത്തെ ഉയർത്തുന്നിടത്ത്, കൈമുട്ടുകളിലെ അസുഖകരമായ കറുത്ത പാടുകൾ കൈകളുടെ ഭംഗി കെടുത്തുന്നതായി മാറുകയും രൂപം നശിപ്പിക്കുകയും ചെയ്യുന്നു.\nഇരുണ്ട കൈമുട്ടുകൾ സാധാരണയായി ഹോർമോൺ അസന്തുലിതാവസ്ഥ മൂലമാണ് ഉണ്ടാകുന്നത്. അതായത് ശരീരം മെലാനിൻ അമിതമായി സ്രവിക്കുന്നത്, നിർജ്ജീവ കോശങ്ങളുടെ അടിഞ്ഞുകൂടൽ, സൂര്യരശ്മികൾ അമിതമായി ഏൽക്കുന്നത്, ചർമ്മത്തിലെ സംഘർഷം, വരൾച്ച എന്നിവയാണ് ഇതിന്റെ പ്രധാന കാരണങ്ങൾ.\nസ്വയം തയ്യാറാക്കാവുന്ന ചർമ്മ സംരക്ഷണ കൂട്ടുകൾ\nആത്യന്തികമായി ഇരുണ്ട പാടുകളിലേക്ക് നയിക്കുന്ന വരണ്ട ചർമ്മത്തിൽ നിന്ന് മുക്തി നേടണമെങ്കിൽ നിർജ്ജീവ ചർമ്മ.കോശങ്ങളെ നീക്കം ചെയ്യേണ്ടതുണ്ട്. സ്വാഭാവിക ഉൽ‌പന്നങ്ങൾ, ക്രീമുകൾ, എണ്ണകൾ എന്നിവ ഉപയോഗിച്ച് വീടുകളിൽ തന്നെ നിർമ്മിച്ച ഈ ചർമ്മ സംരക്ഷണ കൂട്ടുകൾ നിർജ്ജീവമായ ചർമ്മ കോശങ്ങളെ അകറ്റുക മാത്രമല്ല, വരണ്ട ചർമ്മത്തെ പോഷിപ്പിക്കുകയും ചെയ്യുന്നു.\nവിഷമിക്കേണ്ട, നിങ്ങൾക്ക് ഇരുണ്ട കൈമുട്ടുകൾ ഉണ്ടെങ്കിൽ, നിങ്ങളുടെ കൈമുട്ടുകളിലെ ഭയാനകമായ ഇരുണ്ട പാടുകൾ അപ്രത്യക്ഷമാകുന്നതിന് വീട്ടിൽ തന്നെ ഇരുന്നുകൊണ്ട് പരിഹാര മാർഗ്ഗങ്ങൾ തയ്യാറാക്കുവാൻ ഈ ലേഖനം ലേഖനം നിങ്ങളെ സഹായിക്കും.\nനാരങ്ങ നീരും തേനും ചേർത്ത സ്‌ക്രബ്\n> ഒരു നാരങ്ങ\n> ഒന്നോ രണ്ടോ ടീസ്പൂൺ തേൻ\n> രണ്ട് ടീസ്പൂൺ പഞ്ചസാര തരികൾ\n> ലാവെൻഡർ എണ്ണയുടെ ഒന്നോ രണ്ടോ തുള്ളി\nചെയ്യേണ്ട രീതി: നാരങ്ങയിൽ നിന്ന് നീര് നന്നായി പിഴിഞ്ഞ് എടുക്കുക. മേൽപ്പറഞ്ഞ ബാക്കിയുള്ള ചേരുവകൾ ഇതിലേക്ക് ചേർത്ത് നന്നായി യോജിപ്പിക്കുക. വൃത്താകൃതിയിലുള്ള ചലനങ്ങളിൽ നിങ്ങളുടെ കൈമുട്ടിന്മേൽ ഈ മിശ്രിതം പുരട്ടി മസാജ് ചെയ്യുക. പുരട്ടി കഴിഞ്ഞ ശേഷം 10-15 മിനിറ്റ് നേരം വയ്ക്കുക. ശേഷം, തണുത്ത വെള്ളത്തിൽ കൈകൾ കഴുകി കുറച്ച് മോയ്‌സ്ചുറൈസർ പുരട്ടുക.\nഇത് എങ്ങനെ പ്രവർത്തിക്കുന്നു\nസജീവമായ മൂന്ന് ഘടകങ്ങളായ നാരങ്ങ, പഞ്ചസാര, തേൻ എന്നിവയ്ക്ക് ചർമ്മത്തിന് തിളക്കം നൽകുന്ന ഗുണങ്ങളുണ്ട്. പഞ്ചസാര നിർജ്ജീവ ചർമ്മ കോശങ്ങൾ നീക്കം ചെയ്യുവാൻ സഹായിക്കുന്ന ഒരു സ്വാഭാവിക എക്സ്ഫോളിയേറ്റർ ആയതിനാൽ വരണ്ട ചർമ്മകോശങ്ങളെ ഇവ തുടച്ചുമാറ്റുന്നു, അതേസമയം തേൻ ചർമ്മത്തിന് ഉള്ളിൽ നിന്ന് ജലാംശം നൽകുന്നു. ഇത് കൂടാതെ, നിങ്ങളുടെ കൈകളിലേക്ക് ഈ സ്‌ക്രബ് പ്രയോഗിക്കുമ്പോൾ അതിൽ.അടങ്ങിയിരിക്കുന്ന അവശ്യ എണ്ണയുടെ സങ്കലനം കൈകൾക്ക് സുഗന്ധം പകരുന്നു.\nAlso read: കരുവാളിപ്പ് മാറ്റാൻ മുഖത്ത് ബദാം എണ്ണ മസ്സാജ്!\nകറ്റാർ വാഴ, വാൾനട്ട് പൊടി സ്‌ക്രബ്\nനിങ്ങൾക്ക് ആവശ്യമായ ചേരുവകൾ\n> കറ്റാർ വാഴയുടെ ജെൽ രണ്ടോ മൂന്നോ ടീസ്പൂൺ\n> ഒന്നോ രണ്ടോ ടീസ്പൂൺ പൊടിച്ചെടുത്ത വാൾനട്ട്\n> ഒരു ടീസ്പൂൺ ബദാം എണ്ണ\nചെയ്യേണ്ട രീതി: കറ്റാർ വാഴ ജെല്ലിലേയ്ക്ക് വാൽനട്ട് പൊടിയും ബദാം എണ്ണയും ചേർത്ത് നന്നായി യോജിപ്പിക്കുക. ഇത് നിങ്ങളുടെ കൈമുട്ടിന് ഒരു സ്‌ക്രബായി ഉപയോഗിക്കുക. വൃത്താകൃതിയിൽ 10 മിനിറ്റ് നേരം ഇത് കൈമുട്ടുകളിൽ സൗമ്യമായി സ്‌ക്രബ് ചെയ്യുക. ശേഷം, ഇളം ചൂടുള്ള വെള്ളത്തിൽ കഴുകി കുറച്ച് ലോഷൻ പുരട്ടുക.\nഇത് എങ്ങനെ പ്രവർത്തിക്കുന്നു: കറ്റാർ വാഴയിലെ സജീവ ഘടകമായ അലോയിൻ കൈമുട്ടുകളിലെ ആ ഇരുണ്ട പാടുകൾ നീക്കംചെയ്യാൻ സഹായിക്കുന്ന ശക്തമായ ഗുണങ്ങൾ ഉൾക്കൊള്ളുന്നു. വാൾനട്ട് പൊടി വരണ്ട ചർമ്മത്തെ പുറംതള്ളുന്നു, അതേസമയം ബദാം എണ്ണ ചർമ്മത്തെ പോഷിപ്പിക്കുകയും ജലാംശം പകരുകയും ചെയ്യുന്നു.\nAlso read: കയ്യോന്നി എണ്ണ ദിവസവും ഇങ്ങനെ തലയോട്ടിയിൽ തേച്ചാൽ...\nഉരുളക്കിഴങ്ങ് ജ്യൂസും കടലപ്പൊടിയും ചേർത്ത സ്‌ക്രബ്\n> നാലോ അഞ്ചോ ടീസ്പൂൺ ഉരുളക്കിഴങ്ങ് നീര്\n> ഒന്നോ രണ്ടോ ടീസ്പൂൺ കടല പൊടി\n> ഒന്നോ രണ്ടോ ടീസ്പൂൺ വെളിച്ചെണ്ണ\nചെയ്യേണ്ട രീതി: അരിഞ്ഞ ഉരുളക്കിഴങ്ങ് ഒരു മിക്സർ ഗ്രൈൻഡറിൽ ഇട്ട് അരച്ച് ജ്യൂസ് പിഴിഞ്ഞെടുക്കുക. ഇതിലേക്ക് കടല പൊടിയും വെളിച്ചെണ്ണയും ചേർക്കുക. മിനുസമാർന്ന പേസ്റ്റ് ലഭിക്കുന്നതിന് ഇത് നന്നായി ഇളക്കി യോജിപ്പിക്കുക. ഇത് കൈമുട്ടിന്മേൽ പുരട്ടി വരണ്ട ചർമ്മത്തിൽ വൃത്താകൃതിയിൽ ആവർത്തിച്ച് മസാജ് ചെയ്യുക. ഇത് കുറച്ച് നേരം വച്ചതിനു ശേഷം, തണുത്ത വെള്ളത്തിൽ കഴുകുക.\nAlso read: മുഖസൗന്ദര്യത്തിന് ചില കുക്കുമ്പർ ഫേസ് പാക്കുകൾ\nഇത് എങ്ങനെ പ്രവർത്തിക്കുന്നു:\nഉരുളക്കിഴങ്ങിൽ അടങ്ങിയിട്ടുള്ള ചർമ്മത്തിന് തിളക്കം വർദ്ധിപ്പിക്കുന്ന എൻസൈം ആയ കാറ്റെകോളേസ് ഇരുണ്ട കൈമുട്ടിന് സ്വാഭാവിക ബ്ലീച്ചിംഗ് പ്രഭാവം നൽകുകയും പാടുകൾ കുറയ്ക്കാൻ സഹായിക്കുകയും ചെയ്യുന്നു. കടല പൊടി ചർമ്മത്തിലെ നിർജ്ജീവ കോശങ്ങളെ പുറംതള്ളുന്നു, അതേസമയം ചർമ്മത്തിന് ജലാംശം.പകരുന്ന സ്വഭാവത്തിന് പേരുകേട്ട വെളിച്ചെണ്ണ കൈമുട്ടുകളിൽ പുരട്ടുന്നത് ചർമ്മത്തെ പോഷിപ്പിക്കുകയും രണ്ടാഴ്ചയ്ക്കുള്ളിൽ മിനുസമാർന്ന തിളക്കമുള്ള കൈമുട്ടുകൾ നിങ്ങൾക്ക് നൽകുകയും ചെയ്യുന്നു.\nഗ്രീന് ടീ പുരട്ടിയാലും സൗന്ദര്യം...\nചുവന്ന പരിപ്പിന് ഭംഗി കൂട്ടാന് അറിയാം...\nപകുതി തക്കാളി കൊണ്ട് 10 മിനിറ്റ് മുഖം മസാജ്.... ആര്‍ട്ടിക്കിള് ഷോ\nകൈമുട്ടുകളിലെ ഇരുണ്ട നിറം അകറ്റാൻ ഇരുണ്ട നിറമുള്ള കൈമുട്ടുകൾ how to get rid of dark elbows dark elbows and knees dark elbows\nWeb Title : homemade scrubs to get rid of dark elbows and knees\nWorldലോകത്ത് ആദ്യം; എന്താണ് റഷ്യയുടെ കൊവിഡ് വാക്‌സിനായ ‘Sputnik V’, അറിയാം5കാര്യങ്ങൾ


ഭീമ കൊറേഗാവ് കേസ്: കമ്മ്യൂണിസ്റ്റ് ഭീകരബന്ധമുള്ള ആക്ടിവിസ്റ്റുകള്‍ക്ക് ജാമ്യം നല്‍കണമെന്ന ആവശ്യം സുപ്രീംകോടതി തള്ളി\nJanam TV Web Desk Feb 13, 2019, 02:58 pm IST\nഡല്‍ഹി: ഭീമ കൊറേഗാവ് കേസില് ആരോപണ വിധേയരായ അഞ്ചു കമ്മ്യൂണിസ്റ്റ് ഭീകരബന്ധമുള്ള ആക്ടിവിസ്റ്റുകള്‍ക്ക് കനത്ത തിരിച്ചടി. കുറ്റപത്രം സമര്‍പ്പിക്കുന്നത് വൈകുന്നതിനാല് ജാമ്യം നല്‍കണമെന്ന ആവശ്യം സുപ്രീംകോടതി തള്ളി. കുറ്റപത്രം സമര്‍പ്പിക്കാന് സമയപരിധി നിശ്ചയിച്ച മുംബൈ ഹൈക്കോടതി ഉത്തരവും സുപ്രീംകോടതി റദ്ദാക്കി.\nസുരേന്ദ്ര ഗഡ്‌ലിംഗ്, സുധീര് ധാവ്‌ലെ, മഹേഷ് റാവത്ത്, റൊണവില്‍സണ്, ഷോമ സെന് എന്നിവര്‍ക്കെതിരായ കേസിലാണ് സുപ്രീംകോടതിയുടെ നടപടി. കുറ്റപത്രം സമര്‍പ്പിക്കുന്നത് വൈകുന്നതിനാല് ജയിലില് കഴിയുന്ന ആക്ടിവിസ്റ്റുകള്‍ക്ക് ജാമ്യം അനുവദിക്കണമെന്നായിരുന്നു ഹര്‍ജിക്കാരുടെ ആവശ്യം. എന്നാല് കേസിന്റെ ഗൗരവം കണക്കിലെടുത്തു ആവശ്യം അംഗീകരിക്കാന് സുപ്രീംകോടതി തയ്യാറായില്ല. ഒപ്പം കുറ്റപത്രം സമര്‍പ്പിക്കാന് മുംബൈ ഹൈക്കോടതി നിശ്ചയിച്ച സമയപരിധിയും സുപ്രീംകോടതി റദ്ദാക്കി. ഇതോടെ ജയിലില് കഴിയുന്ന ആക്ടിവിസ്റ്റുകള്‍ക്ക് ജാമ്യം ലഭിക്കാന് ഇനിയും കാലതാമസമെടുക്കും.\n90 ദിവസത്തിനുള്ളില് കുറ്റപത്രം സമര്‍പ്പിക്കണമെന്നായിരുന്നു ഹൈക്കോടതി ഉത്തരവ്. സുപ്രീംകോടതി വിധിയോടെ 90 ദിവസത്തിനുള്ളില് കുറ്റപത്രം സമര്‍പ്പിച്ചില്ലെങ്കില് ആക്ടിവിസ്റ്റുകള്‍ക്ക് ജാമ്യം അനുവദിക്കണമെന്ന വ്യവസ്ഥയുടെ ആനുകൂല്യം ഇല്ലാതാകും. രാജീവ് ഗാന്ധി വധത്തിന് സമാനമായരീതിയില് പ്രധാനമന്ത്രി നരേന്ദ്ര മോദിയെ വധിക്കാന് പദ്ധതിയിട്ടതിനാണ് മലയാളിയായ റൊണാ വിന്‍സന് അടക്കമുള്ള കമ്മ്യൂണിസ്റ്റ് ഭീകരബന്ധമുള്ള ആക്ടിവിസ്റ്റുകള്‍ക്കെതിരെ കേസെടുത്തത്.\nസാഹിത്യകാരന് വരവര റാവു അടക്കം അഞ്ചുപേര് കേസുമായി ബന്ധപ്പെട്ടു നേരത്തെ പിടിയിലായിരുന്നു. പിടിയിലായവര്‍ക്കു കമ്മ്യൂണിസ്റ്റ് ഭീകരസംഘടനയുമായി അടുത്ത ബന്ധമുണ്ടെന്ന് തെളിയിക്കുന്ന രേഖകളും മറ്റു തെളിവുകളും ലഭിച്ചിട്ടുണ്ടെന്ന് നേരത്തെ സുപ്രീംകോടതിയില് സമര്‍പ്പിച്ച സത്യവാങ്മൂലത്തില് മഹാരാഷ്ട്ര സര്‍ക്കാര് വ്യക്തമാക്കിയിരുന്നു


നോമ്പു വിചിന്തനം: മുള്‍ക്കിരീടങ്ങള് | Catholic Church News Malayalam\nHome Nombukalam Lent Reflection നോമ്പു വിചിന്തനം: മുള്‍ക്കിരീടങ്ങള്\nനോമ്പു വിചിന്തനം: മുള്‍ക്കിരീടങ്ങള്\nപരിഹാസത്തിനു രണ്ടു മുഖങ്ങളുണ്ട്. ഒന്ന് സ്നേഹപൂര്‍വ്വമാകുമ്പോള് മറ്റൊന്ന് വെറുപ്പിന്‍റെ സാന്നിദ്ധ്യം പേറുന്നു. ഒന്നില് വളര്‍ത്തലിന്‍റെ പരിരക്ഷയുണ്ടെങ്കില് മറ്റൊന്നില് വെട്ടിക്കളയലിന്‍റെ കാഠിന്യവും പാരുഷ്യവുമുണ്ട്. ആത്മാര്‍ത്ഥമായ പരിഹാസങ്ങള് ഒരിയ്ക്കലും അധികമാവില്ലന്നാണെന്‍റെ വിചാരം. സമയാസമയങ്ങളില് പരിഹാസച്ചുവയുള്ള തിരുത്തലുകളും സ്നേഹപൂര്‍വ്വകമായ ശാസനകളും ജീവിതത്തില് കൂടുതല് മിഴിവേകും; പുത്തന് വര്‍ണ്ണക്കൂട്ടുകള് ചേര്‍ക്കും. കാലമേറുമ്പോള് കൊഴിഞ്ഞും കളഞ്ഞും പോകുന്ന നന്മകള് സുഹൃത്തിന്‍റെ സ്നേഹം നിറയുന്ന പരിഹാസങ്ങള് തിരികെ നല്‍കും.\nപരസ്പരമുള്ള ആത്മബന്ധമാണ് പരിഹാസങ്ങളുടെ മുഖം തീരുമാനിക്കുന്നത്. നിന്നെ കൂട്ടികൊണ്ടു പോകുന്ന വഴികള് തീരുമാനിക്കുക നിന്‍റെ ആത്മബന്ധത്തിന്‍റെ ആഴങ്ങളും പിന്‍വിളികളുമാണ്. സ്നേഹമന്യമാകുന്ന പരിഹാസങ്ങള് മൂര്‍ച്ചയേറിയ ശരങ്ങളാകുന്നു. വെട്ടിയൊരുക്കുന്നതിനേക്കാള് അത് വെട്ടി നശിപ്പിക്കുന്നില്ലേ?\nഎന്‍റെ പ്രിയ സ്നേഹിതാ, സൗഹൃദം നിറയുന്ന വലിയ ഒരു മനസ്സുണ്ട് നമ്മള്‍ക്ക്. എങ്കിലും സുഹൃത്തിനെയും സുഹൃത്ബന്ധങ്ങളെയുംകുറിച്ചുള്ള നിന്‍റെ കണ്ടെത്തലുകളില് പരിഹാസങ്ങളിലൂടെ വളര്‍ത്താനാകുന്ന ഒരു സുഹൃത്തിന്‍റെ മുഖം നീ വരച്ചതെന്നാണ്? ആ മുഖമെനിക്കു നല്കാന് നീ തീരുമാനിച്ചതെപ്പോഴാണ്? അതിലേയ്ക്ക് എനിയ്ക്ക് വളരാനാകുന്നില്ല എന്ന തിക്തതയിലാണ് ഞാന്. മിഴികളെ ഈറനണിയിക്കുന്ന തിക്തത. നിന്‍റെ പരിഹാസങ്ങളില് എനിക്ക് മുറിവേല്‍ക്കുകയില്ല എന്ന എന്‍റെ വാഗ്ദാനങ്ങളില് ഞാന് അന്യനാകുന്നു.\nആത്മബന്ധങ്ങള്‍ക്ക് ഉറപ്പും ബലവും നല്കുന്നത് തമാശകളും ഹൃദയം തുറന്നുള്ള പങ്കുവയ്ക്കലുകളും തിരുത്തലുകളും കളിയാക്കലുകളുമൊക്കെയാണ്. യഥാസമയങ്ങളിലുള്ള കളിയാക്കലുകളില് സ്നേഹമുള്ള മനസ്സുകള് കൂടുതല് കൂടുതല് ഇഴുകിച്ചേരുന്നു. പുതിയ ധ്യാനങ്ങളും ദര്‍ശനങ്ങളും രൂപപ്പെടുന്നു. സ്നേഹപൂര്‍വ്വമെങ്കില് ഓരോ തിരുത്തലുകളും കളിയാക്കലുകളും പരിഹാസങ്ങളും സൗഹൃദധ്യാനങ്ങളാണ്. സ്വയം മനസ്സിലാക്കാനും തെറ്റിപ്പോയി എന്ന് കുമ്പസാരിക്കാനും പ്രിയപ്പെട്ടവരോട് ചേര്‍ന്നു നിന്ന് നന്ദി എന്നു പറയാനും നിന്നെ തയ്യാറാക്കുന്ന സൗഹൃദധ്യാനങ്ങള് ജീവിതത്തില് അമൃത് പകരുന്ന നിമിഷങ്ങളാണ്. അത് ഉറ്റവരും ആത്മമിത്രങ്ങളുമാകുമ്പോള് വളരെയധികം മാധുര്യമേറുന്ന ഒന്ന്.\nപരിഹസിക്കപ്പെടുവാനും കളിയാക്കപ്പെടുവാനും നീ ആഗ്രഹിക്കുക. നീ വളരുന്നു എന്നതിന്‍റെ വെളിവാക്കലാണത്. തിരുത്തപ്പെടാന് തയ്യാറാകുന്നവരാണ് പൂര്‍ണ്ണതയിലേയ്ക്ക് നീങ്ങുക. പരിഹസിക്കപ്പെടുമ്പോള് സ്നേഹം അന്യമാകുന്നുണ്ടോ എന്ന് വിവേചിക്കുക. കാരണം സ്നേഹത്തിന്‍റെ ഈറ്റില്ലങ്ങളിലാണ് പരിഹാസങ്ങളും കളിയാക്കലുകളും സൗഹൃദധ്യാനങ്ങളാകുക. അല്ലെങ്കില് അത് കുറ്റപ്പെടുത്തലുകളും മുറിപ്പെടുത്തലുകളുമായി അധ:പതിയ്ക്കും.\nനീ പരിഹസിക്കുമ്പോള്, നീയും പരിഹസിക്കപ്പെടുമെന്ന് ഓര്‍ക്കുക. പരിഹസിക്കപ്പെടല് മാത്രമാവുകയും നീ പരിഹാസ്യനാകാന് ഇഷ്ടപ്പെടാതിരിക്കുകയും ചെയ്യുന്ന നേരങ്ങളിലാണ് തിരിച്ചറിവുകള് നഷ്ടപ്പെടുന്നത്, സ്നേഹതീര്‍ത്ഥങ്ങള് അന്യാധീനപ്പെടുന്നത്. തിരുത്താനും തിരുത്തപ്പെടാനും തയ്യാറാകുന്നതിലാണ് വിജയം.\nഅധികമായാല് അമൃതും വിഷമാണെന്നാണ് പഴമൊഴി. സൗഹൃദങ്ങള് കോര്‍ത്തിണക്കുന്ന സ്നേഹത്തിന്‍റെ മാറ്റുകുറയുമ്പോഴാണ് ജീവിതത്തിലെ സൗഹൃദധ്യാനങ്ങള് കുറ്റം പറച്ചിലും വെട്ടിനിരത്തലുകളുമായി വഴിതിരിയുക. ജീവിതത്തില് അന്യമായിരുന്നവയെ കൂട്ടിച്ചേര്‍ക്കാനുള്ള പ്രചോദനങ്ങളാകേണ്ട പല തിരുത്തലുകളും മുറിപ്പെടുത്തുകയും വലിയ വടുക്കള്‍ക്ക് രൂപം കൊടുക്കുകയും ചെയ്യുന്നു.\nപരിഹാസങ്ങള് തിരുത്തലുകള്‍ക്ക് വേണ്ടിയുള്ളതാകുമ്പോഴാണ് അതിനു മൂല്യമേറുന്നത്. വെറും വിനോദത്തിലേയ്ക്കതു വഴിപ്പെടുമ്പോള് അപരനെ വെറും ഉപഭോഗവസ്തുവാക്കി കളയുകയാണെന്നതാണ് സത്യം. നമ്മള്‍ക്ക് ചിരിയ്ക്കുവാനും സന്തോഷിയ്ക്കാനും മാത്രമുള്ള ഒന്ന്. അപരന്‍റെ ജീവിതത്തിലേയ്ക്ക് ഒന്നെത്തിനോക്കാനുള്ള സന്‍മനസ്സ് നഷ്ടപ്പെടാതിരിയ്ക്കണമേ എന്നാണ് എന്‍റെ പ്രാര്‍ത്ഥന.\nതിരുത്തലുകള്‍ക്കും പരിഹാസങ്ങള്‍ക്കും ഒരു പരിശുദ്ധിയുണ്ട്, ദൈവീകതയുണ്ട്. തെറ്റില് നിന്നും കുറവില് നിന്നും കൈപ്പിടിച്ചുയര്‍ത്തുന്ന ദൈവീക സാന്നിദ്ധ്യമുണ്ട്. അങ്ങനെയാണത് ധ്യാനമാകുക, ദര്‍ശനങ്ങളാകുക.\nദര്‍ശനങ്ങളും ധ്യാനങ്ങളും നഷ്ടപ്പെടുത്തിക്കളയുന്ന ഒന്നും എനിക്ക് നന്മ നല്‍കുന്നില്ല എന്നതാണ് യാഥാര്‍ത്ഥ്യം. ഒരു നല്ല വാക്കിന് അനേകം വേനല്‍മാസങ്ങളെ തണുപ്പിയ്ക്കാനാകും.\nഅല്ലെങ്കില് നാം നമ്മുടെ പ്രാര്‍ത്ഥനകള് ഇങ്ങനെ മാറ്റിയെഴുതേണ്ടി വരും. “ദൈവമേ, എന്‍റെ സുഹൃത്തുക്കളില് നിന്ന് എന്നെ രക്ഷിയ്ക്കുക. എന്‍റെ ശത്രുക്കളില് നിന്ന് എനിക്ക് സ്വയം രക്ഷിയ്ക്കാനാകും.”\n“ഹൃദയത്തിനു മുറിവേല്‍ക്കാതെ കണ്ണുകള് കരയില്ല” (ചൈനീസ് പഴഞ്ചൊല്ല്).\nഫാ. ജെയിംസ് പുളിച്ചുമാക്കൽ


ഭൂമിക്കുത്ത് കോളനി ശുചീകരിച്ചു : Deepika.com Nattu Visesham\nഭൂമിക്കുത്ത് കോളനി ശുചീകരിച്ചു\nനിലന്പൂർ: കരുളായി വലിയ ഭൂമിക്കുത്ത് പട്ടിക വർഗകോളനിയിൽ പ്രവർത്തിക്കുന്ന യുവ ആർട്സ് ആൻഡ് സ്പോർട്സ് ക്ലബ്ബ്, നിലന്പൂർ ജനമൈത്രി എക്സൈസ്, കോളനി നിവാസികൾ എന്നിവരുടെ നേതൃത്വത്തിൽ കോളനിയിൽ ബോധവത്കരണവും ശുചീകരണവും നടത്തി.\nകോളനിയിലെ മുഴുവൻ അംഗങ്ങളും പങ്കെടുത്ത യോഗത്തിൽ മൂപ്പൻ മന്നിയുടെ സാന്നിധ്യത്തിൽ എ.മാധവൻ അധ്യക്ഷത വഹിച്ചു. ജനമൈത്രി എക്സൈസ് പ്രിവന്‍റീവ് ഓഫീസർ ആർ.പി.സുരേഷ് ബാബു പരിസരശുചീകരണത്തിലൂടെ ആരോഗ്യസംരക്ഷണത്തിനും ലഹരിയെ പ്രതിരോധിക്കുന്നതിനുമുള്ള ബോധവത്കരണം കോളനിക്കാർക്ക് നൽകി. രാവിലെ അയൽക്കൂട്ടത്തിന്‍റെ ത്രിഫ്റ്റ് സംഖ്യ പിരിച്ചതിനുശേഷമായിരുന്നു യോഗം ചേർന്നത്.\nസിവിൽ എക്സൈസ് ഓഫീസർമാരായ പി.വി.മുകുന്ദ ഘോഷ്, ബി.ഹരിദാസ് എന്നിവരും കോളനി നിവസികളായ അഖിൽ, ബാലക്യഷ്ണൻ, അംബിക, മാധവി, സെക്രട്ടറി അഭിലാഷ് എന്നിവരും പരിപാടികൾക്ക് നേതൃത്വം നൽകി.


Friday November 9th, 2018 – The Editor\nജോര്‍ജ്ടൗണ്: വനിതാ ട്വന്റി20 ലോകകപ്പില് കന്നിയങ്കത്തില് ന്യൂസിലന്‍ഡിനെതിരേ ഇന്ത്യക്ക് 34 റണ്‍സിന്റെ വിജയം. ടോസ് നേടി ബാറ്റിങ്ങിനിറങ്ങിയ ഇന്ത്യ ക്യാപ്റ്റന് ഹര്‍മന്‍പ്രീത് കൗറിന്റെ സെഞ്ചുറിയുടെ മികവില് നിശ്ചിത ഓവറില് അഞ്ച് വിക്കറ്റ് നഷ്ടത്തില് 194 റണ്‍സെടുത്തു. 51 പന്തുകള് നേരിട്ട ഹര്‍മന്‍പ്രീത് 103 റണ്‍സെടുത്ത് പുറത്തായി. എട്ട് സിക്സും ഏഴ് ഫോറും അടങ്ങുന്നതായിരുന്നു ക്യാപ്റ്റന്റെ ഇന്നിങ്സ്. ട്വന്റി20 ഹര്‍മന്‍പ്രീതിന്റെ ആദ്യ സെഞ്ചുറിയാണിത്. തുടര് ബാറ്റിങ്ങിനിറങ്ങിയ കീവീസ് ഒമ്പതു വിക്കറ്റ് നഷ്ടത്തില് 160(20ഓവര്) റണ്‍സിന് മടങ്ങി. നേരത്തെ തുടക്കത്തില് തന്നെ ഇന്ത്യക്ക് മൂന്ന് വിക്കറ്റുകള് നഷ്ടമായി. തായിന ഭാട്ടിയ (9), സ്മൃതി മന്ഥാന (2), ദയാലന് ഹേമലത (15) എന്നിവരുടെ വിക്കറ്റുകളാണ് ഇന്ത്യക്ക് നഷ്ടമായത്. എന്നാല് പിന്നീടെത്തിയ ജമീമ റോഡ്രിഗസും ഹര്‍മന്‍പ്രീതും ഇന്ത്യയെ മുന്നോട്ട് നയിച്ചു. ജമീമ 59 റണ്‍സെടുത്ത് പുറത്തായി. ഇരുവരും 133 റണ്‍സാണ് ഇന്ത്യന് ടോട്ടലിനോട്…\nലക്‌നൗ: അലഹബാദിനും ഫൈസാബാദിനും പിന്നാലെ യുപിയിലെ കൂടുതല് സ്ഥലങ്ങളുടെ പേര് മാറ്റാനൊരുങ്ങി ഉത്തര്‍പ്രദേശ് ഗവണ്‍മെന്റ്. കൂടുതല് നഗരങ്ങളുടെ പേര് മാറ്റം ആവശ്യപ്പെട്ട് ബിജെപി എംഎല്‍എ ജഗന് പ്രസാദ് ഗാര്‍ഗ് ആണ് രംഗത്തെത്തിയിരിക്കുന്നത്. യുപിയില് താജ്മഹല് സ്ഥിതി ചെയ്യുന്ന ആഗ്രയുടെ പേര് അഗ്രാവന് എന്നോ അഗ്രവാള് എന്നോ മാറ്റണമെന്നാണ് അദ്ദേഹം ആവശ്യപ്പെടുന്നത്. അലഹബാദിന്റെ പേര് പ്രയാഗ്‌രാജ് എന്നും ഫൈസാബാദിന്റെ പേര് അയോധ്യയെന്നും നേരത്തെ പുനര് നാമകരണം ചെയ്തതായി യുപി മുഖ്യമന്ത്രി യോഗി ആദിത്യനാഥ് അറിയിച്ചിരുന്നു. ആഗ്രയക്ക് പ്രത്യേക അര്‍ഥങ്ങളൊന്നുമില്ല, അര്‍ഥമില്ലാത്ത പേരിന് എന്ത് അടിസ്ഥാനമാണുള്ളത്. നേരത്തെ വനമേഖലയായിരുന്നു ഇത്. അഗര്‍വാള് സമുദായത്തിലെ നിരവധി ആളുകള് ഇവിടെ ജീവിച്ചിരുന്നു. അതുകൊണ്ട് ആഗ്രയുടെ പേര് അഗ്രാവന് അല്ലെങ്കില് അഗ്രാവാള് എന്ന് മാറ്റുന്നതാണ് ഉചിതമെന്നും ജഗന് പ്രസാദ് വാര്‍ത്താസമ്മേളനത്തില് പറഞ്ഞു. ആഗ്ര നോര്‍ത്ത് എംഎല്‍എയാണ് ജഗന് പ്രസാദ്. അതേസമയം സര്‍ധാനയില് നിന്നുള്ള ബിജെപിയുടെ…\nലോകകപ്പിന് മുന്നോടിയായി താരങ്ങള്‍ക്ക് കൂടുതല് വിശ്രമസമയം ലഭിക്കുന്നതിന് വേണ്ടി അടുത്ത സീസണിലെ ഐപിഎല് മത്സരങ്ങള് നിശ്ചയിച്ചതിലും നേരത്തെ ആരംഭിക്കുമെന്ന് സൂചന. നേരത്തെ മാര്‍ച്ച് 29 ന് ആരംഭിക്കാന് നിശ്ചയിച്ചിരുന്ന ഐപിഎല് മാര്‍ച്ച് 23-ം തീയതി ആരംഭിക്കുമെന്നാണ് ഇപ്പോള് ഇ.എസ്.പി.എന് ക്രിക്കിന്‍ഫോ റിപ്പോര്‍ട്ട് ചെയ്തിരിക്കുന്നത്. അടുത്ത വര്‍ഷം മാര്‍ച്ച് 29 ന് ആരംഭിച്ച് ലോകകപ്പിന് 10 ദിവസങ്ങള്‍ക്ക് മുന്‍പ് അവസാനിക്കുന്ന രീതിയിലാണ് മത്സരങ്ങള് നടത്താന് ആദ്യം നിശ്ചയിച്ചിരുന്നതെങ്കില് ഇതിലും നേരത്തെ തുടങ്ങി നേരത്തെ അവസാനിക്കുന്ന രീതിയിലാകും ലീഗ് നടന്നേക്കുക. എന്നാല് ഐപിഎല് തീയതിയില് ഏകദേശ ധാരണയായെങ്കിലും പൊതുതിരഞ്ഞെടുപ്പിനെത്തുടര്‍ന്ന് ടൂര്‍ണമെന്റ് ഇന്ത്യയ്ക്ക് വെളിയിലേക്ക് മാറ്റുമോ എന്ന കാര്യത്തില് ഇത് വരെ തീരുമാനമായിട്ടില്ല. അതേ സമയം ടീമുകളെല്ലാം അടുത്ത ഐപിഎല്ലിന് മുന്നോടിയായുള്ള തയ്യാറെടുപ്പുകള് തുടങ്ങിക്കഴിഞ്ഞു. അടുത്ത മാസം ജയ്പൂരിലാണ് ടൂര്‍ണമെന്റിന്റെ താരലേലം നടക്കുക.


മോദി ഭാര്യയെ ഉപേക്ഷിച്ചത് ജീവശാസ്ത്രപരമായ പ്രശ്നം കൊണ്ട്: എം എം മണി\n6 April 2017 10:09 AM GMT\nപ്രധാനമന്ത്രി നരേന്ദ്ര മോദിക്കെതിരെ കടുത്ത വിമര്‍ശനങ്ങളുമായി മന്ത്രി എംഎം മണി. ജീവശാസ്ത്രപരമായ കുഴപ്പമുളളതിനാലാണ് മോദി ഭാര്യയെ ഉപേക്ഷിച്ചതെന്ന് മണി അഭിപ്രായപ്പെട്ടു. ഏഷ്യാനെറ്റ് ന്യൂസാണ് എംഎം മണിയുടെ പ്രസംഗത്തിന്റെ വീഡിയോ പുറത്തുവിട്ടത്. അതേസമയം ഇത് എവിടെ നടന്ന പരിപാടിയില് നടത്തിയ പ്രസംഗമാണെന്ന് വ്യക്തമല്ല.\n"പുളളിയോട് ആര് പറഞ്ഞു ഭാര്യയെ ഉപേക്ഷിക്കാന്. ഭാര്യയെ ഉപേക്ഷിച്ചത് കാര്യമായ എന്തെങ്കിലും കുഴപ്പമുളളത് കൊണ്ടാണ്. അതല്ലാതെ, പിന്നെ എന്നാ. ഹോ, പിന്നെ ഞാന് പൊതുപ്രവര്‍ത്തനം നടത്തുകയാണ് പത്ത് അന്‍പത്തഞ്ച് വര്‍ഷമായി ഇത് തുടങ്ങിയിട്ട്. ഈ സിന്ദാബാദ് വിളി തുടങ്ങിയിട്ട്. ഞാന് എന്റെ ഭാര്യയെ ഉപേക്ഷിച്ചെന്ന് പറഞ്ഞാല് എന്നെപ്പറ്റി നിങ്ങള് എന്നാ വിചാരിക്കും. എനിക്ക് ജീവശാസ്ത്രപരമായി കുഴപ്പമുണ്ടെന്നാ.\nഅങ്ങനെയല്ലേ നിങ്ങക്ക് എത്താന് പറ്റു. പുളളിക്ക് കാര്യമായ എന്തോ കുഴപ്പമുണ്ട്. അതാണ് ഏറ്റവും വലിയ തട്ടിപ്പ്. ഇന്ത്യന് പ്രധാനമന്ത്രിയുടെ അമ്മ ഒരു രണ്ടായിരം രൂപയ്ക്ക് വേണ്ടി എടിഎമ്മിന്റെ മുമ്പില് നിന്നു. എന്നു പറഞ്ഞാലോ മിതമായ ഭാഷയില് പറഞ്ഞാല് ഒരുമാതിരി തെണ്ടിത്തരമാണ് അതിന്റെ പേര്. തട്ടിപ്പ് എന്നുപറഞ്ഞാല് ഇതില്‍പ്പരം തട്ടിപ്പ് വേറെയില്ല." - മണി പറഞ്ഞു.\nbiologicalproblems MMmani modi speech


Priya AS Summer Holiday stories for Children - 14 | Indian Express Malayalam\nkids holiday story priyaas children stories shikha enn perulla veed\n“മുറ്റത്ത് വെളിച്ചം കുറവാണ് എന്നു പറഞ്ഞ് അവരാ മരങ്ങളൊക്കെ വെട്ടാതിരുന്നാല് മതിയായിരുന്നു.” പ്രിയ എ എസ് എഴുതിയ കഥ\nUpdated: May 6, 2022 2:27:49 pm\nശിഖ എന്നു പേരുള്ള വീടായിരുന്നു അത്. അതമ്മുവും അച്ഛനും അമ്മയും താമസിക്കുന്ന വാടകവീടാണ്.\nഅവരുടെ സ്വന്തം വീട് അങ്ങ് ദൂരെയാണ്. ശിഖവീടിന്റെ അടുത്താണ് അമ്മയുടെയും അച്ഛന്റെയും ഓഫീസ്. അച്ഛന് അവിടുന്ന് ഓഫീസിലേക്ക് പത്തു കിലോ മീറ്റര് ദൂരം പോയാല് മതി. അമ്മയ്ക്കാണെങ്കിലോ അഞ്ചു കിലോമീറ്ററേയുള്ളു ദൂരം.\nനാട്ടിലെ വീട്ടില് താമസിച്ചു കൊണ്ട് അമ്മുവിന്റെ അമ്മയ്ക്കും അച്ഛനും ജോലിയ്ക്കു വരാന് വലിയ പാടാണ്. ദിവസവും നൂറു കിലോമൂറ്റര് ദൂരം കാണും അങ്ങോട്ടുമിങ്ങോട്ടുമായി. അവിടുന്ന് വന്നു പോയിരുന്നു ഓഫീസിലെങ്കില്‍പ്പിന്നെ യാത്ര ചെയ്യാന് മാത്രമേ സമയം കാണുമായിരു ന്നുള്ളു എന്നാണ് അമ്മ പറയാറ്.\nഇവിടെയായപ്പോള് അമ്മുവിന് നല്ല സ്കൂളിലും ചേരാന് പറ്റി. ഒരു മലമുകളിലാണ് സ്കൂൾ. അവിടെ നിറയെ മരങ്ങളുണ്ട്. അതു കൊണ്ട് നിറയെ കിളികളും ഉണ്ട്. വൈകുന്നേരം സ്കൂളില് ചെന്നു നിന്നാല് നല്ല ഉഗ്രനായി അസ്തമയം കാണാം. നല്ല ടീച്ചേഴ്‌സുമാണവിടെ. അമ്മു മിടുക്കിയായി പഠിക്കുന്നുമുണ്ട്.\nഅമ്മുവിന്റെ ആഗ്രഹം ശിഖ വീട്ടിലും, സ്‌കൂളിലെപ്പോലെതന്നെ നിറയെ മരങ്ങള് വേണം എന്നാണ്.\nഎന്നാലല്ലേ നിറയെ കിളികള് വരൂ. കിളികളുടെ ചിലപ്പു കേട്ടിരിക്കാനും അവരുടെ കവാത്തും പറക്കലും കണ്ടിരിക്കാനും എന്തു രസമാണ്.\nഅമ്മു എല് കെ ജിയില് ആയിരുന്നപ്പോള് വന്നതാണ് അവരാ വീട്ടില്. ഇപ്പോ അമ്മു എട്ടാം ക്ലാസിലായി. വാടക വീടിന്റെ ഉടമസ്ഥര്‍ക്ക് വീടും മുറ്റവും നന്നായി നോക്കുന്ന വാടകവീട്ടുകാരെ വേണമെന്നായിരുന്നല്ലോ ആഗ്രഹം.\nഅവരുടെ ആഗ്രഹം പോലെ തന്നെ എല്ലാം നടക്കുന്നു ശിഖ വീടിനകത്തും പുറത്തും എന്നു തന്നെ പറയണം. അമ്മു എല് കെ ജിക്കാരിയായിരുന്നല്ലോ ശിഖയില് വന്നപ്പോള്. ആ പ്രായത്തിലായിരുന്നിട്ടും അമ്മു വീടിന്റെ ഭിത്തിയില് ഒരു പെന്‍സില് വരയോ ചായപ്പെന്‍സില് വരയോ ക്രയോണ് വരയോ വരച്ചു ഒന്നും അലങ്കോലമാക്കിയില്ല.\nഅമ്മുവിന് വരയ്ക്കാന് വൈറ്റ് ബോര്‍ഡു വാങ്ങിച്ചു കൊടുത്തിരുന്നല്ലോ അച്ഛന്. പിന്നെ ധാരാളം പേപ്പറുമുണ്ടായിരുന്നു വരച്ചു കളിക്കാന്. പിന്നെന്തിനാണ് ഓണര്‍മാമയുടെ വീടിന്റെ ഭിത്തി വരച്ചു വൃത്തികേടാക്കുന്നത്? വീടിന്റെ ഉടമസ്ഥനെ അമ്മു ഓണര്‍മാമ എന്നാണ് വിളിച്ചിരുന്നത്.\nശിഖ വീടിന്റെ മുറ്റത്തിന്റെ കാര്യമാണെങ്കിലോ, ഒന്നും പറയണ്ട! ഇതിനകം ശിഖ വീടിന്റെ മുറ്റത്ത് എന്തൊക്കെ മരങ്ങള് വച്ചു പിടിച്ചിട്ടുണ്ടെന്നോ അമ്മുവും കൂട്ടരും കൂടി. ഒരു മാവ്. ഒരു സപ്പോട്ട. ഒരു നാരകം. ഒരു പേര. ഒരു നെല്ലിപ്പുളി. ഇതിലെല്ലാം നിറയെ കായ്കളുണ്ട്. പിന്നെ ഇപ്പോള് ഒരു ആത്തമരവും പിടിച്ചു വരുന്നുണ്ട്.\nആ മരങ്ങളെയെല്ലാം ചുറ്റിപ്പറ്റി എന്തെന്തു ജീവികളാണ് ശിഖയിലേയ്ക്ക് വരവും പോക്കുമെന്നോ! സപ്പോട്ടയ്ക്കയും പേരയ്ക്കയും തിന്നാന് പച്ചക്കിളിയും വവ്വാലും അണ്ണാനും കൂടി മത്സരമാണ്.\nഇടയ്ക്ക് കീരി ഓടിപ്പാഞ്ഞു നടക്കുന്നതു കാണാം. അവനെന്താണ് തിന്നുന്നത് എന്ന് അമ്മുവിന് ഇതു വരെ മനസ്സിലായിട്ടില്ല. നെല്ലിപ്പുളിയില് ലോകത്തുള്ള സര്‍വ്വ കിളികളും വരുന്നുണ്ടെന്നാണ് അമ്മ പറയാറ്.\nമാങ്ങ പഴുക്കാന് തുടങ്ങിയാല്‍പ്പിന്നെ കാക്കകളെല്ലാം മാവിന്മേല്‍ത്തന്നെ താമസമാണ്. മാവിന്മേലാണ് അമ്മുവിന്റെ ഊഞ്ഞാല. അതിലരുന്നാടുന്ന നേരത്താണ് അമ്മു കിളികളോടും അണ്ണാരക്കണ്ണന്മാരോടും കീരിയോടും കാക്കകളോടും ഒക്കെ വര്‍ത്തമാനം പറയാറ്.\nഅടുക്കള വശത്താണ് നാരകം. നാരങ്ങ തിന്നാന് മാത്രം ഒരു ജീവിയും വരാറില്ല. നാരങ്ങക്ക് ഭയങ്കര പുളിയല്ലേ, അതു കൊണ്ടാവും. അമ്മുവിന്റെ അമ്മ സൂപ്പര് ലൈം ജ്യൂസുണ്ടാക്കും ആ നാരങ്ങകള് കൊണ്ട്.\nകടയില് കിട്ടുന്ന നാരങ്ങയേക്കാള് ഒരു പാടു നീരുള്ള നാരങ്ങകളാണവ. ഒരുപാടു കുഞ്ഞിക്കിളികള്‍ക്ക് കൂടു വയ്ക്കാനിഷ്ടമാണ് നാരകത്തിന്മേല് എന്ന് ഇതിനകം അമ്മു കണ്ടു പിടിച്ചിട്ടുണ്ട്. ആത്തമരം ചെറുതാണ്, പൂത്തുതുടങ്ങുന്നതേയുള്ളു. അതില് കാ പിടിക്കാന് കുറച്ചു നാളെടുക്കും.\nഇടയ്ക്കവിടവിടെയായി മുറ്റത്തൊക്കെ കിളികള് തൂവലുകള് പൊഴിച്ചിടും . ഇത്രമാത്രം മരങ്ങള് നട്ട കുട്ടിയോടുള്ള നന്ദി കാണിയ്ക്കാനാണ് അവര് തൂവല് പൊഴിച്ചിടുന്നതെന്നാണ് അമ്മുവിന് തോന്നാറ്.\nഅവളതെല്ലാം പെറുക്കി സൂക്ഷിച്ചു വയ്ക്കും. ക്രിസ്മസ് വരും നേരം ആ തൂവലുകള് പല വര്‍ണ്ണങ്ങളിലെ കട്ടിക്കടലാസ്സുകളില് ഒട്ടിച്ചാണ് അമ്മു ക്രിസ്മസിന് ഗ്രീറ്റിങ് കാര്‍ഡുകള് ഉണ്ടാക്കുന്നത്.എന്നിട്ട് പ്രിയപ്പെട്ട ഓരോരുത്തര്‍ക്കായി അവളാ ഗ്രീറ്റിങ് കാര്‍ഡുകളൊക്കെ അയയ്ക്കും.\nഅമ്മുവിന്റെ പത്താം ക്ലാസ് വരെയേ അവര് ശിഖ വീട്ടില് ഉണ്ടാവൂ. അതായത് ഇനി രണ്ടുകൊല്ലം കൂടി.\nഅപ്പോഴേയ്ക്ക് അച്ഛനുമമ്മയ്ക്കും ജോലിയില് പ്രമോഷനാകും. അപ്പോ സ്ഥലം മാറ്റമുണ്ടാകും അവര്‍ക്ക് രണ്ടാളും.\nഅതോര്‍ക്കുമ്പോഴേ അമ്മുവിന് സങ്കടമാണ്. അവര് ശിഖ വിട്ടാല്‍പ്പിന്നെ ആരാവും അവിടെ താമസിയ്ക്കാന് വരുന്ന പുതിയ താമസക്കാാര്? അവര്‍ക്കും മരങ്ങളിഷ്ടമായിരിക്കുമോ? കുട്ടികള് കാണുമോ ആ കുടുംബത്തില്? ആ കുട്ടികള്, തൂവലുകള് പെറുക്കി സൂക്ഷിക്കുന്നവരും ഒരോരോ പഴങ്ങള് തിന്നാന് വരുന്ന ജീവികളെ ഓടിക്കാത്തവരും ആയിരിക്കുമോ?\nമുറ്റത്ത് വെളിച്ചം കുറവാണ് എന്നു പറഞ്ഞ് അവരാ മരങ്ങളൊക്കെ വെട്ടാതിരുന്നാല് മതിയായിരുന്നു. അങ്ങനെയുള്ളവര്‍ക്കേ ഇനി വീട് വാടകയ്ക്ക് കൊടുക്കാവൂ എന്ന് ഓണര്‍മാമയോട് പറയണം. ഓണര്‍മാമ അത് കേള്‍ക്കുമോ ആവോ?\nRead More: ഇലുമ്പന് പുളി തിന്നുമ്പോള്\nWeb Title: Kids holiday story priyaas children stories shikha enn perulla veed


ഓഡോയിക്ക് പരിക്ക്, ഈ സീസണിൽ ഇനി കളിക്കാനാകില്ല | Fanport | Premier League News Malayalam\nHome Football Premier League ഓഡോയിക്ക് പരിക്ക്, ഈ സീസണിൽ ഇനി കളിക്കാനാകില്ല\nഓഡോയിക്ക് പരിക്ക്, ഈ സീസണിൽ ഇനി കളിക്കാനാകില്ല\nചെൽസി യുവ താരം കാലം ഹഡ്സൻ ഓഡോയിക്ക് പരിക്ക്. ബേലൺലിക്ക് എതിരായ മത്സരത്തിലെ ആദ്യ പകുതിയിൽ പരിക്കേറ്റ താരത്തിന് ഇനി ഈ സീസണിൽ കളിക്കാനാവില്ല. കാലിനാണ് താരത്തിന് പരിക്ക്.\nപ്രീമിയർ ലീഗിൽ ടോപ്പ്4ലക്ഷ്യമിടുന്ന ചെൽസിക്ക് ഇനി3നിർണായക മത്സരങ്ങൾ ബാക്കിയുണ്ട്. കൂടാതെ യൂറോപ്പ ലീഗ് സെമി ഫൈനലും കളിക്കേണ്ട ടീമിന് താരത്തിന്റെ നഷ്ടം ചെൽസിക്ക് കടുത്ത തിരിച്ചടിയാകും. മികച്ച പ്രകടനങ്ങളിലൂടെ ആദ്യ ഇലവനിൽ സ്ഥാനം പിടിച്ച താരത്തിനും ഇത് വലിയ നിരാശയാകും സമ്മാനിക്കുക. താരത്തെ കൂടാതെ മധ്യനിര താരം കാന്റെയും പരികിന്റെ പിടിയിലാണ്.\nPrevious articleവീണ്ടും അവസരം തുലച്ച് ചെൽസി, സ്വന്തം മൈതാനത്ത് സമനില മാത്രം\nNext articleമാഞ്ചസ്റ്റർ ഡെർബിക്ക് സിറ്റി സൂപ്പർ താരമില്ല


തിരുവനന്തപുരം: വാഹനാപകടത്തില് പരുക്കേറ്റ തമിഴ്‌നാട് സ്വദേശി മുരുകന് ചികിത്സ കിട്ടാതെ മരിച്ച സംഭവത്തില് മെഡിസിറ്റി ആശുപത്രിയിലെ ഡോക്ടര് ബിലാലിന്റെ വാദങ്ങള് തള്ളി ആംബുലന്‍സ് ഉടമ. തമിഴ്‌നാട്ടുകാരനായതിനാലാണ് മുരുകന് ചികിത്സ നിഷേധിച്ചതെന്നാണ് ആംബുലന്‍സ് ഉടമ രാഹുല് പറയുന്നത്. മാതൃഭൂമി ന്യൂസിനോടു സംസാരിക്കുകയായിരുന്നു അദ്ദേഹം.\nമുരുകനുമായി മെഡിസിറ്റി ആശുപത്രിയില് എത്തിയെങ്കിലും അദ്ദേഹത്തെ പ്രവേശിപ്പിക്കാന് ആശുപത്രി അധികൃതര് തയ്യാറായില്ല. ഇതേത്തുടര്‍ന്ന് താന് ആംബുലന്‍സില് നിന്നും ഇറങ്ങി അധികൃതരുമായി സംസാരിച്ചപ്പോള് വെന്റിലേറ്റര് ഉണ്ടെന്നാണ് പറഞ്ഞത്. തുടര്‍ന്ന് രോഗിയെ കൊണ്ടുവരാന് ആവശ്യപ്പെട്ടു. രോഗി തമിഴ്‌നാട്ടുകാരനാണെന്നും കൂടെ നില്‍ക്കാന് ആളില്ലെന്നും അറിയിച്ചതോടെയാണ് വെന്റിലേറ്റര് ഒഴിവില്ലെന്നു പറഞ്ഞത്.\nരോഗി തമിഴ്‌നാട്ടുകാരനാണെന്ന് അറിഞ്ഞശേഷമാണ് ആശുപത്രിയില് നിന്നും ഒഴിവാക്കാനുള്ള ശ്രമമുണ്ടായതെന്ന് രാഹുല് പറയുന്നു. മുരുകന് ഓപ്പറേഷന് അനിവാര്യമായിരുന്നു. ഇതിനായി രണ്ടുലക്ഷം രൂപയോളം ചിലവുവരും. അതും ഒഴിവാക്കാനുള്ള കാരണമായെന്ന് രാഹുല് വിശദീകരിക്കുന്നു.\nമെഡിസിറ്റിയില് നിരവധി വെന്റിലേറ്ററുകള് ഉണ്ടെന്നും അത്യാവശ്യ ഘട്ടങ്ങളില് ഉപയോഗിക്കാന് പോര്‍ട്ടബിള് വെന്റിലേറ്റര് സൗകര്യം ലഭ്യമാണെന്നും രാഹുല് പറയുന്നു.\nതുടര്‍ന്നാണ് മുരുകനുമായി തിരുവനന്തപുരം മെഡിക്കല് കോളജിലേക്കു പോയത്. അവിടെ വെന്റിലേറ്റര് ലഭ്യമാണോയെന്ന് വിളിച്ച് അന്വേഷിച്ചശേഷമാണ് അവിടേക്ക് കൊണ്ടുപോയത്. വിളിച്ചപ്പോള് വെന്റിലേറ്റര് ഉണ്ടെന്നു പറഞ്ഞെങ്കിലും അവിടെയെത്തിയപ്പോള് വെന്റിലേറ്റര് ഇല്ലെന്ന് പറഞ്ഞ് ഒഴിവാക്കുകയാണുണ്ടായത്. രണ്ടു മണിക്കൂറോളം അവിടെ മുരുകനുമായി കാത്തിരുന്നെങ്കിലും തിരിഞ്ഞുനോക്കാത്ത സമീപനമാണ് ആശുപത്രി അധികൃതര് സ്വീകരിച്ചതെന്നും രാഹുല് പറയുന്നു.\nസംഭവത്തില് മെഡിസിറ്റി അധികൃതര്‍ക്ക് വീഴ്ചപറ്റിയിട്ടില്ലെന്നായിരുന്നു ആശുപത്രിയിലെ ഡോ. ബിലാല് പറഞ്ഞത്. മെഡിസിറ്റിയില് എത്തിച്ച മുരുകനെ ആംബുലന്‍സില് എത്തി പരിശോധിച്ചത് ബിലാല് ആയിരുന്നു. തുടര്‍ന്നാണ് വെന്റിലേറ്റര് സൗകര്യം പരിശോധിച്ചതെന്നാണ് ബിലാല് കഴിഞ്ഞദിവസം പറഞ്ഞത്.


സ്വാതന്ത്ര്യദിനം: മുഖ്യമന്ത്രി ആശംസ നേർന്നു | Kerala | Deshabhimani | Wednesday Aug 15, 2018\nസ്വാതന്ത്ര്യദിനം: മുഖ്യമന്ത്രി ആശംസ നേർന്നു\nലോകത്തെങ്ങുമുള്ള മലയാളികൾക്ക് മുഖ്യമന്ത്രി പിണറായി വിജയൻ സ്വാതന്ത്ര്യദിനാശംസ നേർന്നു. സ്വാതന്ത്ര്യസമര കാലഘട്ടത്തിൽ നമ്മുടെ നേതാക്കൾ വിഭാവനംചെയ്ത ലക്ഷ്യങ്ങൾ സാക്ഷാൽക്കരിക്കാൻ കഴിഞ്ഞോ എന്ന പരിശോധന സ്വാതന്ത്ര്യദിനാഘോഷ വേളയിൽ ഓരോരുത്തരും നടത്തണമെന്ന് മുഖ്യമന്ത്രി സന്ദേശത്തിൽ പറഞ്ഞു. ജനാധിപത്യവും മതനിരപേക്ഷതയുമാണ് നമ്മുടെ രാഷ്ട്രത്തിന്റെ ശക്തിസ്രോതസ്സ്. മതനിരപേക്ഷത നിലനിന്നാലേ സ്വാതന്ത്ര്യവും ജനാധിപത്യവും നിലനിൽക്കൂ എന്ന ചിന്ത ജനങ്ങളിലാകെ ഉണർത്താൻ സ്വാതന്ത്ര്യദിനാഘോഷം സഹായിക്കണം.


ശ്രീനഗര്: അമര്‍നാഥ് തീര്‍ഥയാത്ര ആരംഭിക്കാനിരിക്കെ താഴ്വരയില് വീണ്ടും ഭീകരാക്രമണം. ലഷ്‌കറെ തയിബയുടെ ഡിവിഷനല് കമാന്‍ഡര് ഷക്കൂര് അഹമ്മദ് ദര് ഉള്‍പ്പെടെ രണ്ടു ഭീകരരെ സൈന്യം വധിച്ചു. കൊല്ലപ്പെട്ട രണ്ടാമത്തെയാള് പാക്കിസ്ഥാന് സ്വദേശിയായ ഹൈദറാണ്. ഒരാഴ്ചയ്ത്തിടെ ഇതു മൂന്നാം തവണയാണ് ജമ്മു-ശ്രീനഗര് ഹൈവേയോടു ചേര്‍ന്നു ഭീകരാക്രമണം നടക്കുന്നത്.\nജൂണ് 28നാണ് അമര്‍നാഥ് യാത്ര തുടങ്ങുക. അതിനു മുന്‍പേ ജമ്മു-ശ്രീനഗര് ഹൈവേയില് സൈന്യം കനത്ത സുരക്ഷാ പരിശോധനയാണ് നടത്തുന്നത്. അതിനിടെ നിര്‍ദേശങ്ങള് കാത്ത് 250ലേറെ ഭീകരരാണ് അതിര്‍ത്തിയില് തമ്പടിച്ചിരിക്കുന്നതെന്ന് ഇന്ത്യന് സൈന്യം റിപ്പോര്‍ട്ട് ചെയ്തു. ഇത്ര തന്നെ ഭീകരര് നിലവില് കശ്മീരില് സജീവമായുണ്ട്. താഴ്വരയിലേക്കു നുഴഞ്ഞു കയറാനുള്ള ‘ആജ്ഞ’ കാത്ത് നിയന്ത്രണ രേഖയിലാണ് ഭീകരര് തമ്പടിച്ചിരിക്കുന്നതെന്നാണ് റിപ്പോര്‍ട്ടുകള്.\n‘ഏകദേശം 250-275 ഭീകരര് കശ്മീരില് സജീവമാണ്. നിയന്ത്രണ രേഖയോടു ചേര്‍ന്ന് 25-30 പേരടങ്ങിയ സംഘങ്ങളായും ഭീകരര് കാത്തുനില്‍ക്കുന്നു’- ജനറല്-ഓഫിസര് കമാന്‍ഡിങ് ലഫ്. ജനറല് എ.കെ.ഭട്ട് പറഞ്ഞു. വടക്കന് കശ്മീരിലെ സ്ഥിതി തെക്കന് കശ്മീരിനെ അപേക്ഷിച്ച് സുരക്ഷിതമാണെന്നും ഭട്ട് പറഞ്ഞു.\nദേശീയ സുരക്ഷാസേനയിലെ അംഗങ്ങളെ പൊലീസിനൊപ്പം ശ്രീനഗറില് വിന്യസിക്കാനും തീരുമാനിച്ചിട്ടുണ്ട്. കുല്‍ഗാമില് ഞായറാഴ്ചയുണ്ടായ ആക്രമണത്തിനു പിന്നാലെ ഒരു ഭീകരന് സൈന്യത്തിനു മുന്‍പാകെ കീഴടങ്ങി. ഭീകരരുടെ സാന്നിധ്യത്തെക്കുറിച്ചു വിവരം ലഭിച്ചതിനെത്തുടര്‍ന്ന് ഛേദര് ബന് ഭാഗത്തു പൊലീസും സൈന്യവും നടത്തിയ തിരച്ചിലിനിടെ ഭീകരര് വെടിയുതിര്‍ക്കുകയായിരുന്നു. സംശയാസ്പദമായ വീട് വളഞ്ഞപ്പോഴായിരുന്നു സംഭവം. രണ്ടു പേര് സംഭവസ്ഥലത്തു തന്നെ കൊല്ലപ്പെട്ടു. അടുത്തിടെ ഇവര്‍ക്കൊപ്പം ചേര്‍ന്നയാളാണു കീഴടങ്ങിയത്.\nതെക്കന് കശ്മീരിലെ ഒട്ടേറെ സ്റ്റേഷനുകളില് അഹമ്മദ് ദറിനെതിരെ കേസുകളുണ്ട്. ഭീകരാക്രമണത്തെ പ്രോത്സാഹിപ്പിക്കുന്നതിന്റെ പേരില് ഇയാളെ പൊലീസ് നിരീക്ഷിച്ച് വരുകയായിരുന്നു. സമീപകാലത്തു നടന്ന പല ഭീകരാക്രമണങ്ങളിലും ഇയാള് പങ്കാളിയായിരുന്നു. ദേശീയ ഹൈവേയോടു ചേര്‍ന്ന് അടുത്തിടെ ഇത് മൂന്നാം തവണയാണ് ഭീകരരെ നേരിടുന്നത്. മൂന്നു ജയ്‌ഷെ മുഹമ്മദ് ഭീകരരെ ജൂണ് 20നു കൊലപ്പെടുത്തിയിരുന്നു. ജൂണ് 22നു നടന്ന ആക്രമണത്തില് ഇസ്ലാമിക് സ്റ്റേറ്റ് പ്രാദേശിക നേതാവ് ദാവൂദ് സോഫി ഉള്‍പ്പെടെ നാലു പേരും കൊല്ലപ്പെട്ടു.\nഅതിനിടെ രജൗറിയില് ഇന്ത്യന് ജവാന് നീരജ് കുമാറി(38)ന്റെ മൃതദേഹം അരുവിയില് കണ്ടെത്തി. ഉത്തര്‍പ്രദേശില് ജോലിക്കു നിയോഗിക്കപ്പെട്ട നീരജ് അവധിയെടുത്തു നാട്ടിലെത്തിയതാണ്. സുന്ദര്‍ബനിയിലെ വീടിനടുത്തുള്ള അരുവിയിലാണ് ഇദ്ദേഹത്തിന്റെ മൃതദേഹം കണ്ടെത്തിയത്. സംഭവത്തില് അന്വേഷണം തുടങ്ങി.


താൾ:Ramarajabahadoor.djvu/279 - വിക്കിഗ്രന്ഥശാല\nആഗതന്റെ വാക്കുകൾ പെരിഞ്ചക്കോടന്റെ ദക്ഷിണദേശഭാഷയ്ക്കു തുല്യം വിഷമജ്ഞേയമായി കർണ്ണങ്ങളെ വലപ്പിക്കുന്നു എന്ന് മാധവിഅമ്മയ്ക്കു തോന്നി. എന്നാൽ ആ സുഭഗന്റെ ആകാരസൗഷ്ഠവവും പരിപൂർണ്ണപൗരുഷവും ആ സംഭാഷണത്തിന് ഒരു മധുരിമചേർത്ത് അവരുടെ ശ്രവണകൗതുകത്തെ വികസിപ്പിച്ചു.\nആഗതൻ: "അമ്മയിന്റെ ഒരു മഹൻ ഈ പുയയിലോ എങ്ങാണ്ടോ 'ഹതേ ജഗൽപ്രാണസുതേ'ന്ന് പൊയ്പ്പോയില്ലേ?"\nഈ ചോദ്യം മാധവിഅമ്മയുടെ ഉള്ളിൽ തണിഞ്ഞുകിടന്നിരുന്ന അഗ്നികണത്തെ വീശി ഒരു മഹാശിഖയായി ജ്വലിപ്പിച്ചു. അവരുടെ നാവു തളർന്നുവശമായി എങ്കിലും അതു സ്വാന്തർഗ്ഗതങ്ങളെ മന്ദാക്രാന്തഗതിയിൽ ഇങ്ങനെ മുരളിപ്പിച്ചു: "അപ്പൻ-എന്തു ചോദിച്ചു? എന്റുണ്ണി പുഴയിൽ പൊയ്പോയിട്ടില്ലാ. അന്നത്തെ തിടുക്കത്തിൽ എന്തോ പരിഭ്രമിച്ചുവശായി. എന്റെ പങ്കിയെ ഞാൻ എന്തെല്ലാമോ അണിയിച്ചിരുന്നു. അവറ്റയെ ആഗ്രഹിച്ച് ഏതോ രാക്ഷസൻ കൊണ്ടുപോയി. അവൻ തന്നെ മടങ്ങി കൊണ്ടരട്ടെ. ചെയ്തതെല്ലാം ക്ഷമിക്കാം. നാടുവാഴിയായി പുലരാൻ വേണ്ടതു പിടിച്ചോട്ടെ."\nആഗതൻ പൊട്ടിച്ചിരിച്ചു. ജനനദോഷത്താലും ദുസ്സഹവാസത്താലും കൃത്രിമവ്യാപാരങ്ങളുടെ അനുവർത്തനങ്ങളാലും കേവലം വേഷധാരിയായി കഴിഞ്ഞിട്ടുള്ള ആഗതന്റെ ഹൃദയം തന്റെ പരിഹാസപ്രകടനത്തെ ആക്രിയാനന്തരം ശാസിച്ചു. അയാൾ ആർദ്രഭാവം കൈക്കൊണ്ട് ആ ജനനീഹൃദയത്തെക്കുറിച്ച് ഒട്ടൊരനുകമ്പയോടുകൂടി ഇങ്ങനെ ചോദ്യം ചെയ്തു: "മകനെ കിട്ടുമ്പോയെക്ക് ഈ ദണ്ഡകവനം ഓന് രസിക്കില്ലല്ലോ?"\nമാധവിഅമ്മ: "എന്റപ്പനേ, ഞാൻ ആർക്കുവേണ്ടി ഇതെല്ലാം വൈകുണ്ഠമാക്കി വെയ്ക്കുന്നു? കാലം എന്തായി? ഒരു വായും വയറും പുലർന്നു അങ്ങോട്ടു ചെല്ലാൻ പലതും വേണോ? ആഗ്രഹം തീരുവോളം എന്റുണ്ണിയെ നെഞ്ചോടണയ്ക്കാൻ ദൈവം വിധിച്ചില്ലല്ലോ! അതുകൊണ്ടു സർവസ്വവും നശിക്കട്ടെ എന്നു ചിന്തിച്ചുപോയി."\nആഗതൻ: "മഹൻ സുമുഖനോ? പേരെന്താന്ന്?"\nമാധവിഅമ്മ: "മാധവൻ എന്നായിരുന്നു. 'മധുരമാധവാ മതിവിമോഹന!' എന്നു എന്റെ പങ്കിയെ ഞാൻ താരാട്ടീട്ടുണ്ട്."\nആഗതൻ തന്റെ അങ്കികൾക്കകത്തുള്ള ശരീരം രോമാഞ്ചംകൊള്ളുന്ന അവസ്ഥയെ അറിഞ്ഞു എന്നുമാത്രമല്ല, തന്റെ പരമാർത്ഥത്തെ ധരിപ്പിച്ചു ന്യായാനുസാരം തനിക്കു അവകാശമുള്ളതായ ഭാഗ്യാസനത്തിൽ ആരോഹണം ചെയ്യുകയോ എന്ന് ആലോചിക്കുകയും ചെയ്തു എന്നാൽ, താൻ കുടുങ്ങിയിരിക്കുന്ന ശൃംഖലയിലെ ലോഹമുനകൾ ചിന്തിച്ചും സധൈര്യമായ പുരുഷക്രിയയ്ക്ക് ആ ചപലൻ സന്നദ്ധനായില്ല. പെരിഞ്ചക്കോടനോടു ചെയ്ത വാഗ്ദത്തം വിസ്മരിച്ച് ആഗതനോടും തന്റെ സമ്മാനദാനസന്നദ്ധതയെ മാധവിഅമ്മ ധരിപ്പിച്ചത് പുത്രദർശന\n"https://ml.wikisource.org/w/index.php?title=താൾ:Ramarajabahadoor.djvu/279&oldid=168126" എന്ന താളിൽനിന്ന് ശേഖരിച്ചത്


ഫൈസല് വധം: പ്രതികളുടെ ജാമ്യാപേക്ഷ വീണ്ടും തള്ളി | faisal murder | Madhyamam\nHomechevron_rightNewschevron_rightKeralachevron_rightഫൈസല് വധം: പ്രതികളുടെ ...\ndate_range 12 Jan 2017 11:31 PM GMT\nഫൈസല് വധം: പ്രതികളുടെ ജാമ്യാപേക്ഷ വീണ്ടും തള്ളി\nതിരൂരങ്ങാടി: മതം മാറിയതിന്‍െറ പേരില് കൊടിഞ്ഞിയില് പുല്ലാണി ഫൈസലിനെ വെട്ടിക്കൊലപ്പെടുത്തിയ കേസില് അറസ്റ്റിലായ 11 പ്രതികളുടെയും ജാമ്യാപേക്ഷ മൂന്നാം തവണയും കോടതി തള്ളി. റിമാന്‍ഡ് കാലാവധി വെള്ളിയാഴ്ച അവസാനിക്കാനിരിക്കെയാണ് പരപ്പനങ്ങാടി ഒന്നാം ക്ളാസ് മജിസ്ട്രേറ്റ് കോടതി റിമാന്‍ഡ് കാലാവധി 25 വരെ നീട്ടിയത്.\nഗൂഢാലോചന നടത്തിയതിന് അറസ്റ്റിലായ ഫൈസലിന്‍െറ സഹോദരി ഭര്‍ത്താവ് പുല്ലാണി വിനോദ് (39), ഫൈസലിന്‍െറ മാതൃസഹോദര പുത്രന് കൊടിഞ്ഞി ഫാറൂഖ് നഗര് പുല്ലാണി സജീഷ് (32), മുഖ്യ സൂത്രധാരന് കൊടിഞ്ഞി ചുള്ളിക്കുന്ന് പുളിക്കല് ഹരിദാസന് (30), ഇയാളുടെ ജ്യേഷ്ഠന് ഷാജി (39), ചാനത്ത് സുനില് (39), നന്നമ്പ്രയിലെ കളത്തില് പ്രദീപ് (32), കൊടിഞ്ഞി ഡ്രൈവിങ് സ്കൂള് ഉടമ പാലത്തിങ്ങല് പള്ളിപ്പടി ലിജീഷ് എന്ന ലിജു (27), വിമുക്തഭടന് പരപ്പനങ്ങാടി കോട്ടയില് ജയപ്രകാശ് (50), കൃത്യം നടത്തിയതിന് പിടിയിലായ തിരൂര് മംഗലം പുല്ലാണി കരാട്ട്കടവ് സ്വദേശി കണക്കല് പ്രജീഷ് എന്ന ബാബു (30), വള്ളിക്കുന്ന് അത്താണിക്കല് മുണ്ടിയന്‍കാവ്പറമ്പ് പല്ലാട്ട് ശ്രീജേഷ് എന്ന അപ്പു (26), നന്നമ്പ്ര വെള്ളിയാമ്പുറം ചൂലന്‍കുന്ന് സ്വദേശിയും തിരൂര് പുല്ലൂണി താമസക്കാരനുമായ തടത്തില് സുധീഷ്കുമാര് എന്ന കുട്ടാപ്പു (25) എന്നിവരുടെ ജാമ്യപേക്ഷയാണ് തള്ളിയത്.\nഗൂഢാലോചന നടത്തിയ എട്ടു പ്രതികള് കോഴിക്കോടും കൃത്യം നടത്തിയ മൂന്നു പ്രതികള് തിരൂര് ജയിലിലുമാണ്. പ്രതികള്‍ക്ക് കോടതി വളപ്പില് ബന്ധുക്കളും ആര്.എസ്.എസ് നേതാക്കളുമായി ഏറെ നേരം സംസാരിക്കാനും ഫോണ് ചെയ്യാനും പൊലീസ് വഴിവിട്ട് സഹായിച്ചതായി ആക്ഷേപമുണ്ട്. കോടതിയില് ഹാജരാക്കാനത്തെിയ പ്രതികളുടെ കൂടെ വിരലിലെണ്ണാവുന്ന പൊലീസുകാരാണുണ്ടായിരുന്നത്. അന്വേഷണ ചുമതലയുള്ള മലപ്പുറം ഡിവൈ.എസ്.പി പി.എം. പ്രദീപ് അടക്കം അന്വേഷണ സംഘത്തിലുള്ള 12 പൊലീസുകാരെ ശബരിമലയിലും മറ്റു ഡ്യൂട്ടികള്‍ക്കുമായി നിയോഗിച്ചിരിക്കുകയാണ്. ഇതോടെ അന്വേഷണം നിലച്ച നിലയിലാണ്.


Monday July 13th, 2020 - 8:23:pm\nPublished: Monday 26 August 2019 11:27:53 AM\nഓണത്തിന് തനി നാടൻ പെണ്ണ് മതി...സെറ്റ് സാരികളുടെ പകിട്ടിൽ തിളങ്ങുന്നതിൽ ഏറ്റവും കൂടുതൽ ഡിമാന്റ് മാലയ്ക്കാണല്ലോ. പരമ്പരാഗതമായ രീതിയിലുള്ള ആഭരണങ്ങളാണ് ഓണക്കാലത്ത് അണിയാൻ സ്ത്രീകൾ കൂടുതലും ആഗ്രഹിക്കുന്നത്. അതിന്റെ ഏറ്റവും പ്രധാനപ്പെട്ട മൂന്ന് മാലകളാണ്- പൂത്താലി, കസവ് മാല, പാലയ്ക്കാ മാല. ഇനി ഇതിന്റെ പ്രത്യേകതകൾ എന്തൊക്കെയാണെന്ന് അറിയേണ്ടേ...\nഏതു വസ്ത്രത്തിനും ഇണങ്ങും എന്നതും പാലയ്ക്കയുടെ പ്രത്യേകതയാണ്. ബാലികയ്ക്കും കുമാരിക്കും നവവധുവിനും ഗൃഹനായികയ്ക്കും ഏഴഴക് നല്‍കുന്ന പാലയ്ക്കാമാല. നീളം കൂട്ടിയും കുറച്ചും പാലയ്ക്കാ മാല ചെയ്തെടുക്കാം. പത്ത് പവനില് ചെയ്തെടുത്താലേ പാലയ്ക്കാമാലയുടെ ഭംഗി പൂര്‍ണമായി പകര്‍ത്താനാകൂ.\nRead more topics: onam, gold necklace, jewellery\nonam gold necklace jewellery


സ്കൂൾക്കെട്ടിടം ഉദ്ഘാടനത്തിന് എത്തുമെന്ന് ഉറപ്പുനൽകി; വാക്കുപാലിച്ച് ഇക്ക | 14Sep2021\nസ്കൂൾക്കെട്ടിടം ഉദ്ഘാടനത്തിന് എത്തുമെന്ന് ഉറപ്പുനൽകി; വാക്കുപാലിച്ച് ഇക്ക\nഇടപ്പള്ളി ഗവ. ഹയർ സെക്കൻഡറി സ്കൂളിന്റെ പുതിയ കെട്ടിടം ഉദ്ഘാടനം ചെയ്യുന്നത് കാണാനായി, പി.എ. മുഹമ്മദ് എത്തിയപ്പോൾ അധ്യാപകർ സൗഹൃദം പങ്കിടുന്നു\nകൊച്ചി : ഇടപ്പള്ളി സർക്കാർ സ്കൂളിന്റെ പുതിയ കെട്ടിടത്തിന്റെ ഉദ്ഘാടനം കാണാനുള്ള ആഗ്രഹം രോഗാവസ്ഥയിലും മുഹമ്മദ് എന്ന ‘ഇക്ക’യെ സ്കൂൾ അങ്കണത്തിലെത്തിച്ചു. പോണേക്കര സ്വദേശിയും ഇടപ്പള്ളിയിലെ ചുമട്ടുതൊഴിലാളിയുമായിരുന്ന മുഹമ്മദ് 20 വർഷം മുൻപാണ് സ്കൂളിലെ സെക്യൂരിറ്റി ജീവനക്കാരനായി പ്രവേശിച്ചത്. സ്കൂൾക്കെട്ടിട നിർമാണം പുരോഗമിക്കുന്നതിനിടെ ‘ഇക്ക’ രോഗബാധിതനാകുകയായിരുന്നു. താൻകൂടി നിർമാണത്തിൽ പങ്കാളിയായ കെട്ടിടം തുറക്കുമ്പോൾ ചടങ്ങിൽ പങ്കെടുക്കണമെന്ന് ഇക്കയ്ക്ക് ആഗ്രഹമുണ്ടായിരുന്നു. ഇൗ ആഗ്രഹം മക്കളെ മുഹമ്മദ് അറിയിക്കുകയായിരുന്നു\nസംസ്ഥാന സർക്കാരിന്റെ നൂറുദിന കർമപദ്ധതിയിൽ ഉൾപ്പെടുത്തി നവീകരണ പ്രവർത്തനങ്ങൾ പൂർത്തിയാക്കിയ ഇടപ്പള്ളി സർക്കാർ ഹയർ സെക്കൻഡറി സ്കൂളിന്റെ ഉദ്ഘാടനമായിരുന്നു ചൊവ്വാഴ്ച.\nചൊവ്വാഴ്ച ഉച്ചയ്ക്കുതന്നെ മക്കളായ നൗഷാബിയെയും നൗഷാദിനെയും ഒപ്പം കൂട്ടി മുഹമ്മദ് സ്കൂളിലെത്തി. ശസ്ത്രക്രയയുടെ ക്ഷീണമുള്ളതിനാൽ കുറേസമയം നിൽക്കാൻ കഴിയാതെ ഉദ്ഘാടനത്തിന് തൊട്ടുമുൻപ് മക്കൾക്കൊപ്പം മുഹമ്മദ് വീട്ടിലേക്കു മടങ്ങി.\nകഴിഞ്ഞ ജൂണിലാണ് മുഹമ്മദ് ശാരീരിക അസ്വാസ്ഥ്യങ്ങളെ തുടർന്ന് ആശുപത്രിയിൽ ചികിത്സ തേടിയത്. പരിശോധനയിൽ വൃക്ക തകരാറിലാണെന്ന് ഡോക്ടർമാർ വിലയിരുത്തി. തുടർന്ന് ജൂലായ് 26-ന് ശസ്ത്രക്രിയ നടത്തി. ശസ്ത്രക്രിയയെ തുടർന്നുള്ള വിശ്രമത്തിലായിരുന്നു.\nആരോഗ്യം വീണ്ടെടുത്ത് വീണ്ടും സ്കൂളിലേക്ക് തിരിച്ചെത്തുമെന്ന തീരുമാനത്തിലാണ് ഈ 72 കാരൻ.


നാടകാന്തം പളനിസാമി: വിശ്വാസ വോട്ടെടുപ്പില് ജയം – Chandrika Daily\nBy chandrika Saturday February 18, 2017 07:08 am\nനാടകാന്തം പളനിസാമി: വിശ്വാസ വോട്ടെടുപ്പില് ജയം\nചെന്നൈ: തമിഴ്‌നാട് മുഖ്യമന്ത്രി എടപ്പാടി കെ.പളനിസ്വാമി വിശ്വാസ വോട്ട് നേടിയതായി സ്പീക്കര് പ്രഖ്യാപിച്ചു. തലയെണ്ണിയാണ് സ്പീക്കര് ധനപാലന് സര്‍ക്കാരിനുള്ള പിന്തുണ നിര്‍ണ്ണയിച്ചത്. 122 വോട്ടാണ് പളനിസ്വാമിക്ക് ലഭിച്ചത്….\nചെന്നൈ: തമിഴ്‌നാട് മുഖ്യമന്ത്രി എടപ്പാടി കെ.പളനിസ്വാമി വിശ്വാസ വോട്ട് നേടിയതായി സ്പീക്കര് പ്രഖ്യാപിച്ചു. തലയെണ്ണിയാണ് സ്പീക്കര് ധനപാലന് സര്‍ക്കാരിനുള്ള പിന്തുണ നിര്‍ണ്ണയിച്ചത്. 122 വോട്ടാണ് പളനിസ്വാമിക്ക് ലഭിച്ചത്. പനീര്‍ശെല്‍വം ക്യാമ്പിലെ 11 എംഎല്‍എമാര് എതിര്‍ത്ത് വോട്ട് ചെയ്തു. സ്പീക്കറുടെ നടപടിയില് ഗവര്‍ണര്‍ക്ക് പരാതി നല്‍കാന് ഡി.എം.കെ വര്‍ക്കിംഗ് പ്രസിഡന്റ് എം.കെ സ്റ്റാലിന് തിരിച്ചു.\nപ്രതിപക്ഷനേതാവ് എം.കെ സ്റ്റാലിനടക്കം ഡി.എം.കെ അംഗങ്ങളെ ബലം പ്രയോഗിച്ച് വാച്ച് ആന്‍ഡ് വാര്‍ഡ് പുറത്തേക്ക് നീക്കി. സഭാതലത്തില് കുത്തിയിരുന്ന് പ്രതിഷേധിച്ച ഡി.എം.കെ അംഗങ്ങളെ ബലം പ്രയോഗിച്ച് പുറത്തേക്ക് നീക്കി. കോണ്‍ഗ്രസ് എം.എല്.എമാരേയും സഭയില് പ്രവേശിക്കാന് സ്പീക്കര് അനുവദിച്ചില്ല. ഇതോടെ കോണ്‍ഗ്രസും ലീഗും വിശ്വാസവോട്ടെടുപ്പില് പങ്കെടുത്തില്ല.\nപ്രതിപക്ഷ ബഹളത്തെ തുടര്‍ന്ന് രാവിലെ സഭ നിര്‍ത്തിവെച്ചിരുന്നു. പിന്നീട് ഉച്ചക്ക് സഭ കൂടിയപ്പോഴും ബഹളം തുടരുകയായിരുന്നു. ഇതേ തുടര്‍ന്ന് ഡി.എം.കെ എം.എല്.എമാരെ സ്പീക്കര് ധനപാലന് സഭയില് നിന്ന് പുറത്താക്കി.\nCategories: More, Views Tags: #floortest, #TN Assembly, #trustvote


ചൈനീസ് വിഭവങ്ങളിലെ കേമൻ ഈ ചില്ലി ഫിഷ്\nYou are at:Home»Cookery»ചൈനീസ് വിഭവങ്ങളിലെ കേമൻ ഈ ചില്ലി ഫിഷ്\nBy 24x7news Editor on\t January 3, 2018 Cookery, Home, News\nചൈനീസ് വിഭവങ്ങളിൽ സ്വാദേറും വിഭവം ഏതെന്ന് ചോദിച്ചാൽ പലരും സംശയിച്ച് നിൽക്കുമെങ്കിലും ചില്ലി ഫിഷിന്‍റെ രുചിയറിഞ്ഞവർക്ക് ഇങ്ങനെയൊരു സംശയമേയുണ്ടാകില്ല. സ്വാദൂറുന്ന ചില്ലി ഫിഷ് എങ്ങനെ തയ്യാറാക്കാം എന്നു നോക്കാം.\nദശ കട്ടിയുള്ള മുള്ള് നീക്കിയ മീൻ -അരകിലോഗ്രാം\nകോഴിമുട്ട – ഒന്ന്\nകോണ്‍ഫ്ലവർ -5 ടേബിൾ സ്പൂണ്\nസോയ സോസ് –3ടേബിൾ സ്പൂണ്\nഇഞ്ചി അരിഞ്ഞത് – ഒന്നര ടേബിൾ സ്പൂണ്\nവെളുത്തുള്ളി അരിഞ്ഞത് – ഒന്നര ടേബിൾ സ്പൂണ്\nകാശ്മീരി മുളകുപൊടി-ഒരു ടീസ്പൂണ്\nകുരുമുളകു പൊടി – ഒരു ടീസ്പൂണ്\nഓയിൽ – അര കപ്പ്,\nസവാള ക്യുബായി മുറിച്ചത് -1\nകാപ്സിക്കം – അലങ്കരിക്കാൻ\nപച്ചമുളക് അരിഞ്ഞത് –2എണ്ണം\nടോമാടോ സോസ് -3 ടേബിൾ സ്പൂണ്\nവിനെഗർ –2ടേബിൾ സ്പൂണ്\nമല്ലിയില – അലങ്കരിക്കാൻ\nഒരു ബൗൾ എടുത്തു മുളക് പൊടി ,സോയസോസ്,കോൺഫ്ലവർ, കോഴിമുട്ട, ഉപ്പ് എന്നിവ ചേർത്ത് ബാറ്റെർ ഉണ്ടാക്കി അതിൽ മീൻ നന്നായി പുരട്ടി വെക്കുക. ഇത് 1/2 മണിക്കൂർ ഫ്രിഡ്ജിൽ വെക്കുക. ശേഷം ചുവടു കട്ടിയുള്ള പാനിൽ ഓയിൽ ഒഴിച്ച് ചൂടായാൽ മീനിട്ട് ഫ്രൈ ചെയ്തു വെക്കുക.\nഅതേ പാനിൽ തന്നെ ഇഞ്ചി അരിഞ്ഞത്, വെളുത്തുള്ളി അരിഞ്ഞത് എന്നിവ വഴറ്റുക. 1 മിനുറ്റിനു ശേഷം സവാള ചേർത്ത് ഒന്ന് വഴറ്റുക. പച്ചമുളക് അരിഞ്ഞതും ക്യാപ്സിക്കം എന്നിവ ചേർക്കുക. സോയ സോസ്, ടോമാടോ സോസ് എന്നിവ ചേർക്കാം. ഇതിലേക്ക് ഫ്രൈ ചെയ്തു വെച്ച മീൻ ചേർത്ത് മിക്സ് ചെയ്യുക. വിനെഗറും അല്പം വെള്ളത്തിൽ കോണ്‍ഫ്ലവർ കലക്കി ഇതിലെക്കൊഴിക്കുക. പാകത്തിനുള്ള ഉപ്പും കുരുമുളക് പൊടിയും ചേർക്കാം. ഗ്രേവി പാകത്തിന് കട്ടിയായാൽ അരിഞ്ഞു വെച്ച മല്ലിയില, ക്യാപ്സിക്കം എന്നിവ ചേർത്ത് തീ അണച്ച് ചൂടോടെ ഉപയോഗിക്കാം.


FIR yuvraj singh casteist ഇൻസ്റ്റഗ്രാം ലൈവ് ചാറ്റിനിടെ വംശീയ പരാമർശം; യുവരാജ് സിംഗിനെതിരെ എഫ്ഐആർ രജിസ്റ്റർ ചെയ്ത് പൊലീസ്\nഇൻസ്റ്റഗ്രാം ലൈവ് ചാറ്റിനിടെ വംശീയ പരാമർശം നടത്തിയ മുൻ ഇന്ത്യൻ ക്രിക്കറ്റ് താരം യുവരാജ് സിംഗിനെതിരെ എഫ്ഐആർ രജിസ്റ്റർ ചെയ്ത് പൊലീസ്. ജത് കൽസാൻ എന്ന ദളിത് പ്രവർത്തകൻ നൽകിയ പരാതിയിൽ ഹരിയാന പൊലീസാണ് താരത്തിനെതിരെ എഫ്ഐആർ രജിസ്റ്റർ ചെയ്തത്. 2020ൽ രോഹിത് ശർമ്മയുമൊത്തുന്ന ഇൻസ്റ്റഗ്രാം ചാറ്റിനിടെയായിരുന്നു സ്പിന്നർ യുസ്‌വേന്ദ്ര ചഹാലിനെതിരെ യുവരാജിൻ്റെ വംശീയ പരാമർശം.\nഭാംഗി എന്നായിരുന്നു ഇൻസ്റ്റ ലൈവിൽ യുവിയുടെ പരാമർശം. ആഴ്ചകൾക്ക് ശേഷം ഇത് സമൂഹമാധ്യമങ്ങളിൽ പ്രചരിച്ചു. തുടർന്ന് ദളിതരെ അധിക്ഷേപിച്ചു എന്ന് ചൂണ്ടിക്കാട്ടി രജത് കൽസാൻ പരാതി നൽകി. പരാതിയിൽ പൊലീസ് യുവിക്കെതിരെ കേസെടുത്തിരുന്നു. തുടർന്ന് 8 മാസങ്ങൾക്കു ശേഷമാണ് താരത്തിനെതിരെ പൊലീസ് എഫ്ഐആർ രജിസ്റ്റർ ചെയ്തിരിക്കുന്നത്. ഇന്ത്യൻ ശിക്ഷാനിയമം, പട്ടികജാതി പട്ടികവർഗ ആക്റ്റ് എന്നിവകളിലെ വിവിധ വകുപ്പുകളാണ് യുവരാജിനെതിരെ ചുമത്തിയിരിക്കുന്നത്.\nസംഭവത്തിൽ യുവരാജ് സിംഗ് മാപ്പു പറഞ്ഞിരുന്നു. ഒരു വിവേചനവുമില്ലാതെ ബഹുമാനിക്കുന്നതിലാണ് താൻ വിശ്വസിക്കുന്നതെന്ന് യുവി ട്വിറ്ററിൽ കുറിച്ചു. ആരെയെങ്കിലും വേദനിപ്പിച്ചു എങ്കിൽ താൻ ക്ഷമ ചോദിക്കുന്നു എന്നും യുവി ട്വിറ്ററിൽ പോസ്റ്റ് ചെയ്ത കുറിപ്പിൽ പറഞ്ഞു.\nStory Highlights – FIR registered against yuvraj singh for casteist remarks\nRead more on: yuvraj singh | yuzvendra chahal


മനം കവരുന്ന ഹിമാചൽ കാഴ്ചകളുമായി ആന്റണി വർഗീസും സുഹൃത്തുക്കളും; ശ്രദ്ധനേടി 'വാബി സബി' -\nHome Gallery മനം കവരുന്ന ഹിമാചൽ കാഴ്ചകളുമായി ആന്റണി വർഗീസും സുഹൃത്തുക്കളും; ശ്രദ്ധനേടി ‘വാബി സബി’\nകഴിഞ്ഞ കുറച്ചുനാളുകളായി നടൻ ആന്റണി വർഗീസിന്റെ ഹിമാചൽ യാത്രയുടെ ചിത്രങ്ങളാണ് സമൂഹമാധ്യമങ്ങളിൽ ശ്രദ്ധനേടിയിരുന്നത്. ഇപ്പോഴിതാ, ആ യാത്രയുടെ നിമിഷങ്ങൾ കോർത്തിണക്കി ഒരുക്കിയ ഒരു യാത്ര വിവരണം ശ്രദ്ധേയമാകുകയാണ്. ആന്റണി വർഗീസും സുഹൃത്തുക്കളും ചേർന്നാണ് ഹിമാചലിലേക്ക് യാത്ര നടത്തിയത്. വാബി സബി എന്ന പേരിൽ പന്ത്രണ്ടു മിനിറ്റ് ദൈർഘ്യമുള്ള ഒരു വിഡിയോയാണ് നടനും സുഹൃത്തുക്കളും പങ്കുവെച്ചിരിക്കുന്നത്. പത്തുദിവസം നീണ്ടു നിന്ന യാത്രയുടെ കുഞ്ഞു വിശേഷങ്ങളും മനോഹരമായ മഞ്ഞു കാഴ്ചകളുമാണ് വിഡിയോയുടെ പ്രത്യേകത.\nരണ്ട് എപ്പിസോഡുകളായാണ് വിഡിയോ ഒരുക്കിയിരിക്കുന്നത്. ആദ്യത്തെ എപ്പിസോഡിൽ ഹിമാചൽ പ്രദേശിലെ കൽഗയെ കേന്ദ്രീകരിച്ചാണ് വിവരിക്കുന്നത്. കൽഗയുടെ താഴ്‌വരകളും മഞ്ഞുമലയും കുന്നിൻ ചെരിവിലെ ഗ്രാമങ്ങളിൽ താമസിക്കുന്ന ദേശവാസികളിലൂടെയും നാടോടികളിലൂടെയുമെല്ലാം ഒരു കഥപോലെ പതിഞ്ഞ താളത്തിൽ മനസ് കീഴടക്കുകയാണ് ഈ വിഡിയോ.\nമനോഹരമായ ഈ ദൃശ്യാവിഷ്കാരത്തിന് പിന്നിൽ പ്രവർത്തിച്ചിരുന്നത് ആന്റണി വർഗീസിന്റെ സുഹൃത്തുക്കൾ തന്നെയാണ്. സനി യാസാണ് വാബി സബി സംവിധാനം ചെയ്തിരിക്കുന്നത്. നിർമ്മിച്ചിരിക്കുന്നത് വൈശാഖ് സി വടക്കേവീടും സനി യാസും ചേർന്നാണ്. ആന്റണി വർഗീസിലൂടെയാണ് യാത്ര വിവരിക്കുന്നത്.\nRead More: അല്ലു അർജുനൊപ്പം ഫഹദ് ഫാസിൽ; ‘പുഷ്പ’ രണ്ട് ഭാഗങ്ങളായി റിലീസ് ചെയ്യും\nഅതേസമയം, ഇനി രണ്ടാം ഭാഗവും വരാനിരിക്കുകയാണ്. കൽഗയിൽ നിന്നും ആരംഭിക്കുന്ന യാത്ര മണാലിയിൽ അവസാനിക്കുമ്പോൾ രണ്ടാം ഭാഗത്തിൽ നിറയുന്നത് മണാലിയുടെ കുളിരും കാഴ്ചകളുമാണ്. ഇരുപത്തഞ്ചോളം സിനിമാപ്രവർത്തകർ ചേർന്നാണ് വാബി സ്ബി റിലീസ് ചെയ്തത്.\nStory highlights- travel documentary by antony varghese and friends


എലി സാബിയ ചെന്നൈയിനിൽ തന്നെ തുടരും | Fanport | Indian Super League News Malayalam\nHome Football Indian Super League എലി സാബിയ ചെന്നൈയിനിൽ തന്നെ തുടരും\nചെന്നൈയിൻ ഡിഫൻസിലെ അതിശക്തനായ പോരാളി എലി സാബിയ ക്ലബിൽ കരാർ പുതുക്കി.ഒരു വർഷത്തേക്കാണ് എലൊ സാബിയ ചെന്നൈയിനുമായുള്ള കരാർ പുതുക്കിയത്. അവസാന സീസണിലെ ചെന്നൈയിന്റെ ഫൈനൽ വരെയുള്ള യാത്രയിൽ പ്രധാന പങ്കുവഹിച്ച താരമാണ് എലി സാബിയ. കഴിഞ്ഞ സീസണിൽ 19 മത്സരങ്ങളിൽ ക്ലബിനു വേണ്ടി ഇറങ്ങിയിരുന്നു.\nഇതുവരെ മൂന്ന് സീസണുകളിലായി ചെന്നൈയിനു വേണ്ടി 54 മത്സരങ്ങൾ എലി സാബിയ കളിച്ചിട്ടുണ്ട്. അവസാന രണ്ട് സീസൺ കൂടാതെ 2016ലും എലി സാബിയ ചെന്നൈയിനൊപ്പം ഉണ്ടായിരുന്നു. ബ്രസീൽ സ്വദേശിയായ എലി സാബി ബ്രസീലിലും സൗദിയിലും ഒക്കെയായി നിരവധി ക്ലബുകൾക്കായി കളിച്ചിട്ടുണ്ട്. കഴിഞ്ഞ സീസണിൽ നിന്ന് ഒരുപടി കൂടെ മുന്നേറി ഇത്തവണ ഐ എസ് എൽ കിരീടത്തിൽ എത്തണം എന്നാണ് ആഗ്രഹം എന്ന് കരാർ ഒപ്പുവെച്ച ശേഷം എലി സാബിയ പറഞ്ഞു.\nPrevious articleസഹൽ അബ്ദുൽ സമദിന് വൻ കരാർ നൽകാൻ കേരള ബ്ലാസ്റ്റേഴ്സ്!!\nNext articleബാഴ്സലോണയിൽ ഒരു താരത്തിന് കൊറോണ


❝ കോപ്പ അമേരിക്ക ⚽🏆 ഒരു മത്സരത്തിൽ തന്നെ മൂന്നു 🤦♂⚽ 🇦🇷 പെനാൽറ്റികൾ 💔🙆♂ നഷ്ടപ്പെടുത്തിയ അർജന്റീന താരം❞ - Sportssify\n❝ കോപ്പ അമേരിക്ക ⚽🏆 ഒരു മത്സരത്തിൽ തന്നെ മൂന്നു 🤦♂⚽ 🇦🇷 പെനാൽറ്റികൾ 💔🙆♂ നഷ്ടപ്പെടുത്തിയ അർജന്റീന താരം❞\n❝ കോപ്പ അമേരിക്ക ⚽🏆 ഒരു മത്സരത്തിൽ\nതന്നെ മൂന്നു 🤦♂⚽ 🇦🇷 പെനാൽറ്റികൾ 💔🙆♂\nനഷ്ടപ്പെടുത്തിയ അർജന്റീന താരം❞\nജൂൺ പതിനൊന്നിന് ഫുട്ബോൾ ആരാധകർ ആകാംഷയോടെ കാത്തിരിക്കുന്ന കോപ്പ അമേരിക്കക്ക് തിരി തെളിയുകയാണ് കോവിഡ് മഹാമാരി മൂലം കഴിഞ്ഞ വർഷം നടക്കേണ്ട ചാമ്പ്യൻഷിപ്പ് ഈ വർഷത്തേക്ക് മാറ്റിവെച്ചത്. ലാറ്റിനമേരിക്കൻ ഫുട്ബോളിന്റെ എല്ലാ സൗന്ദര്യവും ഓരോ കോപ്പയിലും നമുക്ക് കാണാവുന്നതാണ്. എല്ലാ ചാംപ്യൻഷിപ്പുകളെ പോലെ തന്നെ ബ്രസീലിനും അര്ജന്റീനക്കും തന്നെയാണ് കിരീടം നേടാൻ സാധ്യതയുള്ളത്. മുൻ വർഷങ്ങളിൽ കിരീടം നേടിയ ചിലിയും ഉറുഗ്വേയും ശക്തരായി തന്നെ പിന്നാലെയുണ്ട്. ഒരു ചാമ്പ്യൻഷിപ്പിലും നിരവധി റെക്കോർഡുകളാണ് പിറവിയെടുക്കുന്നത്. എന്നാൽ ഫുട്ബോൾ ചരിത്രത്തിൽ അപൂർവമായി കാണുന്ന ഒരു റെക്കോർഡ് 1999 ലെ കോപ്പ അമേരിക്ക ചാമ്പ്യൻഷിപ്പിൽ നടന്നിട്ടുണ്ട്. ആ റെക്കോർഡ് ഏതാണെന്നു പരിശോധിക്കാം.\n— 𝔽𝕝𝕒𝕧𝕚𝕠 𝕏𝕒𝕧𝕚𝕖𝕣 (@Fxds13) October 19, 2018\nതൊണ്ണൂറാം മിനിറ്റിൽ മൂന്നാമത് ഒരു പെനാൽറ്റി കിട്ടുമ്പോൾ അർജന്റീന ചുവപ്പ് കാർഡ് കിട്ടിയ സാനിറ്റി ഇല്ലാതെ3ഗോളിന് പിന്നിൽ ആയിരുന്നു.ഒരു ആശ്വാസ ഗോൾ നേടാനായി വീണ്ടും സ്‌പോട്ട് കിക്കിലേക്ക് പലർമോ.കഴിഞ്ഞ രണ്ടു തവണയും ക്രോസ് ബാർ വിലങ്ങുതടി ആയതുകൊണ്ട് ഇത്തവണ ലോ ഷോട്ടിന് ശ്രമിച്ചു .പക്ഷെ ഡൈവ് ചെയ്ത ഗോൾ കീപ്പർ പന്ത് സേവ് ചെയ്തു. മൂന്നാമത്തെ മിസ്സ്.അർജന്റീനയുടെ3എണ്ണം കൂടാതെ കൊളംബിയക്ക്2പെനാൽറ്റിയും കിട്ടി.ഒരെണ്ണം അവരും പാഴാക്കി. കളിയിലെ5എണ്ണത്തിൽ4എണ്ണവും പഴായി.


അക്വ യോഗയിലൂടെ ഗിന്നസ് നേട്ടം | 27Oct2021\nഅക്വ യോഗയിലൂടെ ഗിന്നസ് നേട്ടം\nദുബായ് ഇന്ത്യ ക്ലബ്ബിൽ നടന്ന ചടങ്ങിൽ രവി വ്യോം ശങ്കർ ജാ ഗിന്നസ് ലോകറെക്കോഡ് സാക്ഷ്യപത്രം സ്വീകരിക്കുന്നു\nദുബായ് : ദൈർഘ്യമേറിയ അക്വ യോഗ അവതരണത്തിലൂടെ ഗിന്നസ് റെക്കോഡ് കരസ്ഥമാക്കി രവി വ്യോം ശങ്കർ ജാ. ദുബായ് ഇന്ത്യ ക്ലബ്ബിലാണ് 24 മണിക്കൂർ നീണ്ടുനിന്ന പ്രദർശനം നടന്നത്. ഒക്ടോബർ 22-ന് രാവിലെ ആറിന് ആരംഭിച്ച അവതരണം 23-ന് രാവിലെ ആറുമണികഴിഞ്ഞ് നാലുമിനിറ്റിനുശേഷമാണ് അവസാനിച്ചത്. വെള്ളത്തിൽ മുങ്ങിയും പൊങ്ങിയും കിടന്നുകൊണ്ടുള്ള യോഗാഭ്യാസരീതിയാണിത്.\nഗിന്നസ് ലോകറെക്കോഡ് പ്രതിനിധികളുടെ സാന്നിധ്യത്തിൽ നടന്ന അവതരണത്തിന് ഒട്ടേറെപ്പേർ സാക്ഷികളായി. ബിഹാറിലെ മധുബാനിയാണ് രവിയുടെ സ്വദേശം. യോഗാധ്യാപകനായ അദ്ദേഹം ഇതിനകം ശീർഷാസനം, പദ്മശീർഷാസനം, ജലയോഗ എന്നിവയുടെ അവതരണത്തിലൂടെ ഗോൾഡൻ ബുക്ക് ഓഫ് വേൾഡ് റെക്കോഡ്സിൽ ഇടംപിടിച്ചിട്ടുണ്ട്. ‘ആസാദി കാ അമൃത് മഹോത്സവ്’, യു.എ.ഇ. സുവർണജൂബിലിയാഘോഷം എന്നിവയുടെ ഭാഗമായാണ് പ്രകടനം നടന്നത്.


ഇന്‍റര്‍നെറ്റ് എക്സ്പ്ലോറര് 'വിരമിക്കുന്ന ദിവസം' പ്രഖ്യാപിച്ച് മൈക്രോസോഫ്റ്റ് - Lekshmi Agencies\nHome Noticeboard ഇന്‍റര്‍നെറ്റ് എക്സ്പ്ലോറര് 'വിരമിക്കുന്ന ദിവസം' പ്രഖ്യാപിച്ച് മൈക്രോസോഫ്റ്റ്\nഇന്‍റര്‍നെറ്റ് എക്സ്പ്ലോറര് ‘വിരമിക്കുന്ന ദിവസം’ പ്രഖ്യാപിച്ച് മൈക്രോസോഫ്റ്റ്\nഇരുപത്തിയഞ്ച് കൊല്ലത്തെ പ്രവര്‍ത്തനങ്ങള്‍ക്ക് ശേഷം തങ്ങളുടെ ബ്രൌസര് ഇന്‍റര്‍നെറ്റ് എക്സ്പ്ലോററിനോട് ഗുഡ് ബൈ പറയുകയാണ് മൈക്രോസോഫ്റ്റ്. 15 ജൂണ് 2022യില് ലോകത്തില് ഇന്നുള്ളതില് ഏറ്റവും പഴക്കം ചെന്ന ഇന്‍റര്‍നെറ്റ് ബ്രൗസര് സേവനം അവസാനിപ്പിക്കും എന്നാണ് ഔദ്യോഗികമായി മൈക്രോസോഫ്റ്റ് അറിയിച്ചത്. പകരമായി ഉപയോക്താക്കള് മൈക്രോസോഫ്റ്റിന്‍റെ പുതിയ ബ്രൗസറായ എംഎസ് എഡ്ജ് ഉപയോഗിക്കാനാണ് കമ്പനി നിര്‍ദേശിക്കുന്നത്.\nഇന്‍റര്‍നെറ്റ് എക്സ്പ്ലോററിലെ പ്രധാന ഫീച്ചറുകള് കഴിഞ്ഞ വര്‍ഷം തന്നെ മൈക്രോസോഫ്റ്റ് പിന്‍വലിച്ചിരുന്നു. ചില നിയന്ത്രിത ഫീച്ചറുകളുമായാണ് ഇപ്പോള് എക്സ്പ്ലോറര് പ്രവര്‍ത്തിക്കുന്നത്. ഇത് പൂര്‍ണ്ണമായി അടുത്ത വര്‍ഷത്തോടെ അവസാനിപ്പിക്കും. വരുന്ന നവംബര് 30 ന് ഐഇയുമായുള്ള ബന്ധം മൈക്രോസോഫ്റ്റ് ടീം അവസാനിപ്പിക്കും. ഇതിലൂടെ മൈക്രോസോഫ്റ്റ് 365, ഔട്ട് ലുക്ക് മെയില്, വണ് ഡ്രൈവ് എന്നീ സേവനങ്ങള് ഐഇ വഴി നടത്താന് സാധിക്കില്ല.\nഇപ്പോള് വിരമിക്കല് തീയതി പ്രഖ്യാപിച്ചതാണെങ്കില് വര്‍ഷങ്ങള്‍ക്ക് മുന്‍പേ പ്രധാന്യം നഷ്ടപ്പെട്ട ഒരു ബ്രൌസറാണ് ഇന്‍റര്‍നെറ്റ് എക്സ്പ്ലോറര് എന്നാണ് ടെക് ലോകം വിലയിരുത്തുന്നത്. ലോകത്തെ ഇന്‍റര്‍നെറ്റ് ചരിത്രത്തിന്‍റെ ഭാഗമാണ് ഐഇ. ലോകത്ത് ആദ്യമായി ഒരു ടെക് ഭീമനും സര്‍ക്കാര് സംവിധാനവും നേരിട്ട് നിയമപോരാട്ടം നടത്തുന്നതിന് കാരണമായത് ഐഇ ആണ്. യുഎസ് ജസ്റ്റിസ് ഡിപ്പാര്‍ട്ട്മെന്‍റും, ഐഇ ഉടമകളായ മൈക്രോസോഫ്റ്റും തമ്മിലുള്ള ഈ നിയമയുദ്ധമാണ് ഇന്ന് ലോകത്തുള്ള ഒട്ടുമിക്ക ബ്രൌസറുകളും സൌജന്യ ഉപയോഗത്തിന് ലഭിക്കുന്നതിലേക്ക് നയിച്ചത്.\n2004 ല് ലോകത്തിലെ വെബ് ബ്രൌസറുകളില് 90 ശതമാനം ഐഇ ആയിരുന്നു. എന്നാല് 2021 ല് എത്തി നില്‍ക്കുമ്പോള് ഉപയോഗത്തില് പോലും 1 ശതമാനത്തിന് അടുത്താണ് ഇന്‍റര്‍നെറ്റ് എക്സ്പ്ലോററിന്‍റെ സ്ഥാനം.\nThere is bubble in stocks; two-way price movements likely from here: RBI\nGoogle to comply with India’s IT rules, CEO Sundar Pichai says\n4 മണിക്കൂറിനുള്ളില് 100 ഡോളറിന് ലോകത്തെവിടെയും പറക്കാം; കിടിലന് ആശയവുമായി ബൂം സൂപ്പര്‍സോണിക്\nTelangana Polytechnic Exam, TS POLYCET 2021, Registration Date Announced\nPOWERED BY Lekshmi Agencies


സൂപ്പര് സ്റ്റാറുകള് അഭിനന്ദിച്ചില്ലെന്ന ആരോപണത്തിന് മറുപടിയുമായി ഇന്ദ്രന്‍സ് - metromatinee.com Lifestyle Entertainment & Sports\nഷാങ്ഹായ് രാജ്യാന്തര ചലച്ചിത്രമേളയില് പുരസ്‌കാരം നേടിയ നടന് ഇന്ദ്രന്‍സിന് നാനാ ഭാഗങ്ങളില് നിന്നുമാണ് അഭിനന്ദനങ്ങളും മറ്റും തേടിയെത്തിയത്.ഇതിനിടയിൽ വലിയ ഒരു ആരോപണമാണ് ഉയർന്നുവന്നത് .സൂപ്പര് സ്റ്റാറുകള് താരത്തെ അവഗണിക്കുന്നുവെന്നും ഒന്ന് അഭിനന്ദിക്കാന് പോലും തയ്യാറായില്ല എന്ന ആരോപണത്തിന് മറുപടിയുമായി താരം ഇപ്പോൾ രംഗത്ത് വന്നിരിക്കുകയാണ്.\nഎന്നെ എല്ലാവരും വിളിക്കുകയും, കാണുകയും, കാണുമ്ബോള് സ്നേഹം പങ്കിടുകയുമൊക്കെ ചെയ്തിരുന്നു. അങ്ങനെ ആരും പറയാതിരിക്കുകയോ വിളിക്കാതിരിക്കുകയോ ചെയ്തിട്ടില്ല. എന്റെ ഫോണ് ഇവിടെയുണ്ട്. വീട്ടുകാര്‍ക്ക് എടുക്കാന് പറ്റിയ ഫോണ് കോളൊക്കെ എടുക്കുകയും ചെയ്തിട്ടുണ്ടെന്നും ഇന്ദ്രന്‍സ് പറയുന്നു.\nസൂപ്പര് സ്റ്റാറുകളുമായി നല്ല ബന്ധമാണെന്നും എല്ലാവര്‍ക്കു തന്നോട് സ്‌നേഹമാണെന്നും ഇന്ദ്രന്‍സ് പറഞ്ഞു.\nഅങ്ങനെ ആരോടും അധികം അടുപ്പമില്ല. ചുറ്റുവട്ടത്തുള്ള നടന്മാര് ഉണ്ടെങ്കില് പരസ്പരം കാണും എന്നല്ലാതെ, സെറ്റില് ചെല്ലുമ്ബോള് എല്ലാരോടും നല്ല സ്‌നേഹമാണ്. അവര്‍ക്കും എന്നോട് നല്ല സ്‌നേഹമാണെന്നും ഇന്ദ്രന്‍സ് പറയുന്നു.\nകേരളത്തില് നിന്ന് ഹിമാചലിലേക്ക് പലായനം ചെയ്യപ്പെട്ട ദളിത് കുടുംബത്തിന്റെ കഥ പറയുന്ന ചിത്രമായ വെയില്‍മരങ്ങള്‍ക്കാണ് ഷാങ്ഹായ് രാജ്യാന്തര ചലച്ചിത്രമേളയില് പുരസ്‌കാരം ലഭിച്ചത്.ഡോ. ബിജു സംവിധാനം ചെയ്ത ചിത്രത്തിന് ഔട്ട്സ്റ്റാന്‍ഡിംഗ് ആര്‍ട്ടിസ്റ്റിക് അച്ചീവ്‌മെന്റ് അവാര്‍ഡാണ് ലഭിച്ചത്. ഷാങ്ഹായ് മേളയില് ആദ്യമായാണ് ഒരു ഇന്ത്യന് ചിത്രത്തിന് പുരസ്‌കാരം ലഭിക്കുന്നത്.\nമേളയിലെ പ്രധാന മത്സരവിഭാഗമായ ‘ഗോള്‍ഡന് ഗോബ്ലറ്റ് പുരസ്‌കാരത്തിനായിരുന്നു വെയില്‍മരങ്ങള് മത്സരത്തിനെത്തിയത്. ഗോള്‍ഡന് ഗോബ്ലറ്റ് പുരസ്‌കാരങ്ങള്‍ക്കായി ഈ വര്‍ഷം മത്സരിച്ച ഒരേ ഒരു ഇന്ത്യന് സിനിമകൂടിയാണ് ഇത്.\nindrans talk about super stars


പിറന്നാളിന്‍റെ നിറവില് മലയാളികളുടെ വാനമ്പാടി കെ എസ് ചിത്ര – Kairali News | Kairali News Live l Latest Malayalam News\nപിറന്നാളിന്‍റെ നിറവില് മലയാളികളുടെ വാനമ്പാടി കെ എസ് ചിത്ര\nമലയാളികളുടെ എല്ലാ വൈകാരിക നിമിഷങ്ങളിലും ഒരു ചിത്രഗാനമുണ്ടാകും. അത്രമേല് ഹൃദയസ്പര്‍ശിയാണ് മലയാളിക്ക് ആ നാദം. സന്തോഷത്തിലും ദുഃഖത്തിലും മലയാളികള് കേള്‍ക്കാന് കൊതിക്കുന്ന സ്വരമാധുര്യത്തിന്, മലയാളികളുടെ പ്രിയപ്പെട്ട വാനമ്പാടിക്ക് ഇന്ന് 58-ാം ജന്മദിനം.\n1979 ലാണ് അട്ടഹാസമെന്ന ചിത്രത്തിന് വേണ്ടി എം ജി രാധാകൃഷ്ണന് ഒരുക്കിയ ചെല്ലം… ചെല്ലം.. എന്ന ഗാനം ആലപിച്ചുകൊണ്ടാണ് കെ എസ് ചിത്ര സിനിമ പിന്നണിഗാന രംഗത്തേക്ക് കടന്ന് വന്നത്.\nഎന്നാല് ഒരു വര്‍ഷത്തിനു ശേഷമാണ് ആ ചിത്രം പുറത്തിറങ്ങിയത്. ചിത്രയുടെ സ്വരമാധുര്യം ആദ്യമായി മലയാളി സിനിമയിലൂടെ കേട്ട് തുടങ്ങിയത് പത്മരാജന് സംവിധാനം ചെയ്ത നവംബറിന്റെ നഷ്ടം എന്ന സിനിമയിലൂടെയായിരുന്നു. രാധാകൃഷ്ണന്റെ തന്നെ സംഗീത സംവിധാനത്തിലാണ് ആ ഗാനവും ഒരുങ്ങിയത്.\nപിറന്നാൾ സന്തോഷം പങ്കിടാൻ എം. മുകുന്ദൻ എത്തിയത് ഊരാളുങ്കൽ സൊസൈറ്റിയിൽ\nമലയാളികള് മാത്രമായിരുന്നില്ല ആ സ്വരമാധുര്യത്തെ നെഞ്ചിലേറ്റിയത്. മലയാളത്ിന് അപ്പുറം തമിഴ്, തെലുങ്ക്, കന്നഡ , ഒറിയ, ഹിന്ദി, ബംഗാളി, ആസാമീസ്, തുളു തുടങ്ങിയ വിവിധ ഭാഷകളിലേക്ക് ആ വാനമ്പാടി പറന്നുയര്‍ന്നു. ഇരുപത്തയ്യായിരത്തില് അധികം പാട്ടുകള് ഇതുവരെ ചലച്ചിത്രങ്ങള്‍ക്കായി ചിത്ര പാടി. ഏഴായിരത്തോളം പാട്ടുകള് അല്ലാതെയും പാടിയിട്ടുണ്ട്. ആറ് ദേശീയ അവാര്‍ഡുകള്, പതിനാറ് കേരള സംസ്ഥാന അവാര്‍ഡുകള് ഇതിനൊക്കെ പുറമേ ആന്ധ്രപ്രദേശ് സര്‍ക്കാരിന്റെ അവാര്‍ഡ് ഒമ്പത് തവണയും തമിഴ്‌നാട് സംസ്ഥാന സര്‍ക്കാരിന്റെ അവാര്‍ഡ് നാല് തവണയും കര്‍ണ്ണാടക സംസ്ഥാന സര്‍ക്കാരിന്റെ അവാര്‍ഡ് മൂന്ന് തവണയും നേടി. രാജ്യം പത്മശ്രീയും പത്മവിഭൂഷണും ആ സ്വരമാധുര്യത്തെ ആദരിച്ചു .\nകരമന കൃഷ്ണന് നായരുടെയും ശാന്തകുമാരിയുടെയും മകളായി 1963 ജൂലൈ 27ന് ആണ് കെ എസ് ചിത്രയുടെ ജനനം. പ്രമുഖ ഗായികയായിരുന്ന കെ.എസ്. ബീന, ഗിറ്റാര് വിദഗ്ദ്ധന് കെ.എസ്. മഹേഷ് എന്നിവരാണ് സഹോദരങ്ങള്. അച്ഛന് തന്നെയായിരുന്നു ചിത്രയുടെ ആദ്യ ഗുരു. ഡോ കെ ഓമനക്കുട്ടി ടീച്ചറുടെ കീഴില് കര്‍ണാടക സംഗീതം പഠിച്ച ചിത്രയ്ക്ക് സംഗീത ഗുരുവിന്റെ സഹോദരന് എം ജി രാധാകൃഷ്ണന് തന്നെയാണ് സിനിമയിലേക്ക് വഴി ഒരുക്കിയതും..\nമലയാളിയുടെ പിറന്നാള് മധുര നിമിഷങ്ങളിലും മറ്റെല്ലാ ആഘോഷ നിമിഷങ്ങളിലും നമ്മള് പോലും അറിയാതെ നമ്മളിലേക്ക് ഒഴുകിയെത്താറുള്ള ആ സ്വരമാധുര്യത്തിന് .. മലയാളിയുടെ പ്രിയപ്പെട്ട ചിത്ര ചേച്ചിക്ക് കൈരളിയുടെ പിറന്നാള് ആശംസകള്\nTags: BirthdayBirthday WishesK.S.ChithraVanambadi\n‘മാതാപിതാക്കളുടെ തീരുമാനം മാതൃകാപരം’; നേവിസിന്റെ കുടുംബത്തെ ആശ്വസിപ്പിച്ച് മന്ത്രി വീണാ ജോര്‍ജ് September 28, 2021\nപഞ്ചാബ് മന്ത്രിസഭ; മന്ത്രിമാരുടെ വകുപ്പുകളിൽ തീരുമാനമായി September 28, 2021


തീറ്റപ്പുല്ല് കൃഷിക്ക് 75000 രൂപ സബ്‌സിഡി : ഉടൻ അപേക്ഷിക്കാം\nBy: Arun T Published on: 08 July, 2021 11:21 AM IST\nക്ഷീരവികസന വകുപ്പ് 2021 -22 വർഷത്തേക്കുള്ള മിൽക്ക് ഷെഡ് ഡെവലപ്മെന്റ് പ്രോഗ്രാം (MSDP )ലേക്ക് അപേക്ഷ ക്ഷണിച്ചു.\nഗോധൻ ഡയറി Single Cow യൂണിറ്റ് ( സങ്കരയിനം )- സബ്സിഡി 35000 രൂപ\nഗോധൻ ഡയറി Single Cow യൂണിറ്റ് ( നാടൻ )- സബ്സിഡി 36500 രൂപ.\n2 പശു ഡയറി യൂണിറ്റ് - സബ്സിഡി 69,000 രൂപ.\n5 പശു ഡയറി യൂണിറ്റ് - 1,84,000 രൂപ\n10 പശു ഡയറി യൂണിറ്റ് - സബ്സിഡി 3,83,000 രൂപ\n1+1 കോമ്പോസിറ്റ് ഡയറി യൂണിറ്റ് ( ഒരു പശു ഒരു കിടാരി )- സബ്സിഡി 53,000 രൂപ.\n3+2 കോമ്പോസിറ്റ് ഡയറി യൂണിറ്റ് ( മൂന്നു പശു രണ്ടു കിടാരി )- സബ്സിഡി 1,50,000 രൂപ.\n6+4 കോമ്പോസിറ്റ് ഡയറി യൂണിറ്റ് (6പശു നാലു കിടാരി )- സബ്സിഡി 2,92,000 രൂപ.\nഹീഫർ പാർക്ക് (50 എണ്ണം കുറഞ്ഞത് ഒരു വയസ്സിൽ കൂടുതൽ പ്രായം ഉള്ളത് )- സബ്സിഡി 15,00,000 രൂപ( ഇത് ക്ഷീര സഹകരണ സംഘങ്ങൾക്കാണ് നൽകുന്നത് )\nആവശ്യാധിഷ്ഠിത ധന സഹായം - സബ്സിഡി പരമാവധി 50,000 രൂപ. ( ഈ പദ്ധതി കർഷകർക്ക് കാലിത്തൊഴുത്ത് നിർമ്മിക്കുന്നതിനും തൊഴുത്ത് റിപ്പയർ ചെയ്യുന്നതിനും കറവ യന്ത്രം വാങ്ങുന്നതിനും തൊഴുത്തിലെ മിസ്റ്റ്,ഫാൻ, ഫോഗർ,റബർ മാറ്റ്,ഫ്ലൈ ട്രാപ്പ് തുടങ്ങി 20 ഇനം ആവശ്യങ്ങൾക്ക് ധനസഹായം അനുവദിക്കും. ഒരാൾക്ക് പരമാവധി 50,000 രൂപയാണ് ലഭിക്കുന്നത് ).\nകാലി തൊഴുത്ത് നിർമ്മാണം - അഞ്ച് പശുവിനെ കെട്ടുന്ന കുറഞ്ഞത് 325 ചതുരശ്രഅടി വിസ്തീർണമുള്ളതും കുറഞ്ഞത് 1,00,000 രൂപ ചെലവ് വന്നതുമായ തൊഴുത്ത് നിർമ്മിക്കുന്നതിന് പരമാവധി 50,000 രൂപ സബ്സിഡി ലഭിക്കും. തൊഴുത്തിന്റെ പ്ലാൻ ഒരു ലൈസൻസ്ഡ് എൻജിനീയറെ കൊണ്ട് തയ്യാറാക്കിക്കണം ). MSDP പദ്ധതിപ്രകാരമുള്ള പശുക്കളെ അന്യസംസ്ഥാനത്ത് നിന്നും വാങ്ങണം. കുറഞ്ഞത് 10 ലിറ്റർ പാല് ലഭിക്കുന്ന പശുക്കൾ ആയിരിക്കണം.\nപദ്ധതിക്കുള്ള അപേക്ഷകൾ ബ്ലോക്ക് ക്ഷീര വികസന യൂണിറ്റുകളിൽ നിന്നോ അടുത്തുള്ള ഷീര സഹകരണ സംഘങ്ങളിൽ നിന്ന് ലഭിക്കുന്നതാണ്. അപേക്ഷയോടൊപ്പം ആധാർ കാർഡ് റേഷൻ കാർഡ് ഭൂമി നികുതി ശീട്ട് ഇവയുടെ പകർപ്പുകളും അപേക്ഷകനെ പേരിൽ ഏതെങ്കിലും ദേശസാൽകൃത ബാങ്കിലോ സംസ്ഥാന സഹകരണ ബാങ്കിലോ സൗത്ത് ഇന്ത്യൻ ബാങ്ക് ഫെഡറൽ ബാങ്ക് വിജയ ബാങ്ക് കാത്തലിക് സിറിയൻ ബാങ്ക് തുടങ്ങിയ അംഗീകൃത ഷെഡ്യൂൾഡ് ബാങ്കുകളിലെ പാസ്ബുക്ക് പകർപ്പും സമർപ്പിക്കണം. ഓരോ പദ്ധതിയും രജിസ്ട്രേഷൻ ഫീസ് പദ്ധതി ഗുണഭോക്ത ആയി തെരഞ്ഞെടുക്കപ്പെട്ടാൽ നൽകേണ്ടതുണ്ട്.\n‘ഗ്രാമീൺ ഈസി ലോൺ’ വ്യക്തിഗത വായ്പാ പദ്ധതിയുമായി കേരള ഗ്രാമീൺ ബാങ്ക്\nവൻകിട കോർപറേറ്റ് സ്ഥാപനങ്ങൾക്ക് വാണിജ്യബാങ്കുകൾ തുടങ്ങാൻ അനുമതി\n2021- 22 വർഷത്തെ ക്ഷീരവികസന വകുപ്പ് തീറ്റപ്പുൽകൃഷി പദ്ധതികൾ\n20 സെന്റും അതിൽ കൂടുതലും - സ്വന്തമായോ മൂന്നുവർഷത്തെ പാട്ടക്കരാർ ചമച്ച ഭൂമിയിലോ കൃഷി ചെയ്യാം.ഒരു സെറ്റിന് 50 രൂപ സബ്സിഡി ലഭിക്കും. 11 രൂപ രജിസ്ട്രേഷൻ ഫീസ് നൽകണം. സങ്കര നേപ്പിയർ പുൽകട സൗജന്യമായി ക്ഷീരവികസന വകുപ്പ് വിതരണം ചെയ്യും.\nഒരു ഹെക്ടർ സ്ഥലം സ്വന്തമായോ മൂന്നുവർഷത്തെ പാട്ടക്കരാർ ചമച്ച ഭൂമിയിലോ ചെയ്യാം.\n93,007 രൂപ സബ്സിഡി ലഭിക്കും. 180 രൂപ രജിസ്ട്രേഷൻ ഫീസ് നൽകണം. സങ്കര നേപ്പിയർ പുൽകട ഉപയോഗിച്ച് കൃഷി ചെയ്യണം. കൃഷി ചെയ്യുന്നതിന് ആവശ്യമായ പുൽകട സ്വന്തം നിലയിൽ കണ്ടെത്തണം. കുറഞ്ഞത് ഒരു ഏക്കർ വീതമുള്ള പ്ലോട്ടുകൾ ആയിരിക്കണം.\nഇറിഗേഷൻ അസിസ്റ്റൻസ് ( ഒരു ഏക്കറിൽ താഴെ )- സബ്സിഡി പതിനായിരം രൂപ ( കുറഞ്ഞത് ഇരുപതിനായിരം രൂപ ചെലവഴിക്കണം )- തീറ്റപ്പുൽ കൃഷി തോട്ടം നനയ്ക്കുന്നതിന് ആവശ്യമായ മോട്ടോർ, പൈപ്പ് ലൈൻ, സ്പ്രിംഗ്ലർ എന്നിവ സ്ഥാപിക്കണം.\nഇറിഗേഷൻ അസിസ്റ്റൻ സ് ( ഒരു ഏക്കറിന് മുകളിൽ )- സബ്സിഡി 25000 രൂപ ( കുറഞ്ഞത് അമ്പതിനായിരം രൂപ ചെലവഴിക്കണം )തീറ്റപ്പുൽ കൃഷി തോട്ടം നനയ്ക്കുന്നതിന് ആവശ്യമായ മോട്ടോർ, പൈപ്പ് ലൈൻ, സ്പ്രിംഗ്ലർ എന്നിവ സ്ഥാപിക്കണം.\nഫോഡർ മെക്ക നൈസേഷൻ ( ചാഫ് കട്ടർ)-സബ്സിഡി പതിനായിരം രൂപ ( കുറഞ്ഞത് ഇരുപതിനായിരം രൂപ ചെലവഴിക്കണം )\nതീറ്റപ്പുൽ വിതരണം (DCS- ക്ഷീരസംഘം /SHG /Women ഗ്രൂപ്പ് )- -സബ്സിഡി 75,000 രൂപ ( കുറഞ്ഞത് ഒരു ലക്ഷം രൂപ ചെലവഴിക്കണം - ഇത് പുൽ നടീൽ, ഇലക്ട്രോണിക് തൂക്ക മെഷീൻ, ചാഫ് കട്ടർ തുടങ്ങിയവക്കായി ചെലവഴിക്കാം )\nLow cost ഹൈഡ്രോപോണിക്സ് -സബ്സിഡി 82,000 രൂപ ( കുറഞ്ഞത് 1,00,000 രൂപ ചെലവഴിക്കണം.\nചോളം കൃഷി- ഒരു ഏക്കർ സ്ഥലത്ത് കൃഷിചെയ്യുന്നതിന് 15,330 രൂപ സബ്സിഡി ലഭിക്കും. ചോള വിത്ത് ക്ഷീരവികസന വകുപ്പ് സൗജന്യമായി നൽകും.\nപദ്ധതിക്കുള്ള അപേക്ഷകൾ ബ്ലോക്ക് ക്ഷീര വികസന യൂണിറ്റുകളിൽ നിന്നോ അടുത്തുള്ള ഷീര സഹകരണ സംഘങ്ങളിൽ നിന്ന് ലഭിക്കുന്നതാണ്. അപേക്ഷയോടൊപ്പം ആധാർ കാർഡ് റേഷൻ കാർഡ് ഭൂമി നികുതി ശീട്ട്( പാട്ടഭൂമിയിൽ ആണ് കൃഷി ചെയ്യുന്നതെങ്കിൽ 200 രൂപ മുദ്രപത്രത്തിൽ ചമച്ച പാട്ടക്കരാർ ) ഇവയുടെ പകർപ്പുകളും അപേക്ഷകന്റെ പേരിൽ ഏതെങ്കിലും ദേശസാൽകൃത ബാങ്കിലോ സംസ്ഥാന സഹകരണ ബാങ്കിലോ സൗത്ത് ഇന്ത്യൻ ബാങ്ക് ഫെഡറൽ ബാങ്ക് വിജയ ബാങ്ക് കാത്തലിക് സിറിയൻ ബാങ്ക് തുടങ്ങിയ അംഗീകൃത ഷെഡ്യൂൾഡ് ബാങ്കുകളിലെ പാസ്ബുക്ക് പകർപ്പും സമർപ്പിക്കണം. ഓരോ പദ്ധതിക്കുമുള്ള രജിസ്ട്രേഷൻ ഫീസ് പദ്ധതി ഗുണഭോക്ത ആയി തെരഞ്ഞെടുക്കപ്പെട്ടാൽ നൽകേണ്ടതുണ്ട്.\nEnglish Summary: For fodder farming now get subsidy upto Rs 75000


സലാമിന്റെ ആരോപണങ്ങളില് കഴമ്പുണ്ട് ; തെരഞ്ഞെടുപ്പു പ്രചാരണത്തില് വീഴ്ച പറ്റി ; ജി സുധാകരനെതിരെ സിപി - Samakalika Malayalam\nമത്സരിക്കാന് തയ്യാറെടുത്തു; പാര്‍ട്ടി സ്ഥാനാര്‍ത്ഥിയെ പിന്തുണച്ചില്ല ; പ്രചാരണത്തില് വീഴ്ച ; ജി സുധാകരനെതിരെ സിപിഎം അന്വേഷണ കമ്മീഷന് റിപ്പോര്‍ട്ട്\nBy സമകാലിക മലയാളം ഡെസ്‌ക് | Published: 03rd September 2021 02:19 PM |\nLast Updated: 03rd September 2021 02:26 PM | A+A A- |\nതിരുവനന്തപുരം : അമ്പലപ്പുഴ നിയമസഭാ തെരഞ്ഞെടുപ്പു പ്രചാരണത്തില് ജി സുധാകരന് വീഴ്ച വന്നുവെന്ന് സിപിഎം അന്വേഷണ കമ്മീഷന് റിപ്പോര്‍ട്ട്. എളമരം കരീം, കെ ജെ തോമസ് എന്നിവരടങ്ങിയ അന്വേഷണ കമ്മീഷനാണ് പാര്‍ട്ടിക്ക് റിപ്പോര്‍ട്ട് നല്‍കിയത്. റിപ്പോര്‍ട്ട് സിപിഎം സംസ്ഥാന സെക്രട്ടേറിയറ്റ് പരിഗണിക്കും. അച്ചടക്ക നടപടി സംബന്ധിച്ച് റിപ്പോര്‍ട്ടില് ശുപാര്‍ശ ചെയ്തിട്ടില്ലെന്നാണ് സൂചന.\nഅമ്പലപ്പുഴയിലെ സിപിഎം സ്ഥാനാര്‍ത്ഥി എച്ച് സലാം ഉന്നയിച്ച ആരോപണങ്ങളില് കഴമ്പുണ്ട്. സുധാകരന്റെ സമീപനം സ്ഥാനാര്‍ത്ഥിയെ പിന്തുണയ്ക്കുന്നതായിരുന്നില്ല. സാമ്പത്തിക പ്രതിസന്ധിയില് സുധാകരന്റെ ഭാഗത്തുനിന്നും സഹായകരമായ സമീപനം ഉണ്ടായില്ലെന്നും റിപ്പോര്‍ട്ട് ചൂണ്ടിക്കാട്ടുന്നു.\nസാമ്പത്തിക പ്രതിസന്ധി തീര്‍ക്കാന് ഇടപെട്ടില്ല. അമ്പലപ്പുഴ മണ്ഡലത്തില് എച്ച് സലാമിനെതിരെ വര്‍ഗീയശക്തികള് നടത്തിയ പോസ്റ്റര് പ്രചാരണത്തില് മൗനം പാലിച്ചു. സ്ഥാനാര്‍ത്ഥിയാകുമെന്ന വിശ്വാസത്തില് സുധാകരന് തയ്യാറെടുപ്പു നടത്തി. സലാമിനെ സ്ഥാനാര്‍ത്ഥിയാക്കാന് തീരുമാനിച്ചപ്പോള് ഇതിനോട് പൊരുത്തപ്പെടാന് സുധാകരന് തയ്യാറായില്ല.\nആലപ്പുഴയില് സിപിഎം സ്ഥാനാര്‍ത്ഥി പി പി ചിത്തരഞ്ജനെതിരെ പ്രചാരണം വന്നപ്പോള്, അവിടെ എംഎല്‍എയായിരുന്ന ഡോ. തോമസ് ഐസക്ക് ഇതിനെതിരെ രംഗത്തു വന്നിരുന്നു. എന്നാല് അത്തരമൊരു സമീപനം സലാമിനെതിരെ പോസ്റ്റര് പ്രചാരണം ഉണ്ടായപ്പോള് ജി സുധാകരനില് നിന്നും ഉണ്ടായില്ലെന്നും റിപ്പോര്‍ട്ടില് പറയുന്നു.\nഅമ്പലപ്പുഴയിലെ പാര്‍ട്ടി സ്ഥാനാര്‍ത്ഥി എച്ച് സലാമിനെതിരെയും റിപ്പോര്‍ട്ടില് പരാമര്‍ശമുണ്ട്. അമ്പലപ്പുഴ നിയമസഭ തെരഞ്ഞെടുപ്പില് സലാമിനും വീഴ്ചയുണ്ടായി. തെരഞ്ഞെടുപ്പ് കമ്മിറ്റിയുമായി ചേര്‍ന്ന് പ്രവര്‍ത്തിച്ചില്ല. ഒരു വിഭാഗക്കാരനെന്ന പ്രചാരണത്തെ ചെറുക്കാന് തയ്യാറായില്ലെന്നും റിപ്പോര്‍ട്ടില് സൂചിപ്പിക്കുന്നു.\nഇന്നു ചേര്‍ന്ന സിപിഎം സംസ്ഥാന സെക്രട്ടേറിയറ്റ് യോഗം ചര്‍ച്ച ചെയ്തില്ലെന്നാണ് സൂചന. കോടിയേരി ബാലകൃഷ്ണന് കോവിഡ് ബാധിതനായി ചികില്‍സയിലുള്ള സാഹചര്യത്തിലാണ് റിപ്പോര്‍ട്ട് പരിഗണിക്കാതിരുന്നതെന്നാണ് റിപ്പോര്‍ട്ട്. കോടിയേരി കൂടി പങ്കെടുക്കുന്ന സംസ്ഥാന സെക്രട്ടേറിയറ്റ് യോഗം റിപ്പോര്‍ട്ട് പരിഗണിച്ചേക്കും.\nസിപിഎം ജി സുധാകരന് അമ്പലപ്പുഴ എളമരം കരീം Latest News അന്വേഷണ കമ്മീഷന് റിപ്പോര്‍ട്ട് kerala latest news varthakal Kerala സമകാലിക മലയാളം രാഷ്ട്രീയ വാര്‍ത്തകള് കേരള വാര്‍ത്തകള് എച്ച് സലാം നിയമസഭാ തെരഞ്ഞെടുപ്പു കെ ജെ തോമസ്


ആര്‍ഷഭാരതത്തിന്റെ സംസ്കൃതിയാണോ ഹിന്ദുമതം ? അറിയണം, ഈ കാര്യങ്ങള് ! | Webdunia Malayalam\nആര്‍ഷഭാരതത്തിന്റെ സംസ്കൃതിയാണോ ഹിന്ദുമതം ? അറിയണം, ഈ കാര്യങ്ങള് !\nബുധന്,6സെപ്‌റ്റംബര് 2017 (14:54 IST)\nലോകത്തിലെ ഏറ്റവും പുരാതനമായ ഋഷിപരമ്പരയുടെ നാടാണ് ഇത്. സത്യത്തിനും നീതിക്കും വേണ്ടി, സ്വന്തം പിതാവിന്റെ വാഗ്ദാനം നിറവേറ്റുന്നതിനായി സ്വന്തം ജീവിതം തന്നെ വനവാസത്തിനായി മറ്റിവച്ച ശ്രീരാമന് പിറന്ന മണ്ണ്. മനുഷ്യനന്മയ്ക്കായ് രൂപം കൊണ്ട വേദങ്ങളും ഉപനിഷത്തുകളും ആയുസ്സിന്‍റെ വേദമായ ആയുര്‍വേദവും ജ്യോതിഷവും ജ്യോതിശാസ്ത്രവുമെല്ലാം പിറന്നതും ഇതേമണ്ണില് തന്നെയാണ്.\nഇന്ന് നാം കാണുന്ന എല്ലാ മതങ്ങളിലും വെച്ച് ഏറ്റവും പ്രാചീനവും പഴക്കമേറിയതുമായ ഒരു സംസ്കാരമാണ് ഹിന്ദു സംസ്കാരം. ഈ സംസ്കൃതിക്ക് ആയിരക്കണക്കിന് സംവത്സരങ്ങളുടെ പഴക്കം ഉണ്ടെന്നും മനുഷ്യന് ഉണ്ടായ കാലം മുതല് ഹിന്ദു മതം നടപ്പിലായി കഴിഞ്ഞുവെന്നുമാണ് വേദങ്ങളിലും പുരാണങ്ങളിലുമെല്ലാം പറയുന്നത്. ഏതെങ്കിലും ഒരു മതപ്രവാചകനോ ഒരു അവതാരപുരുഷനോ സ്ഥാപിച്ചതോ ഒരു ജ്ഞാനിയുടെയോ മതപരിഷ്കാരിയുടെയോ ഉപദേശങ്ങളെ മാത്രം ആസ്പദമാക്കിയുള്ളതോ ആയ ഒന്നല്ല ഹിന്ദുമതമെന്നും പറയുന്നു.\nപുരാതനകാലത്ത് ഭാരതത്തില് ഉണ്ടായിരുന്ന അനേകം ഋഷി വര്യന്മാരുടേയും വിജ്ഞാനികളുടെയും മതാചാര്യന്മാരുടെയും ധര്‍മ്മോപദേശങ്ങളുടെയും മതപരമായ അനുഭവങ്ങളുടേയും വിജ്ഞാന ഭാണ്ടാകാരത്തില് നിന്ന് ഉത്ഭൂതമാനമായ ആശയങ്ങളും ആയിരക്കണക്കിന് വര്‍ഷങ്ങളിലൂടെ അവര് നേടിയെടുത്ത തപസ്സിന്റേയും പുണ്യമാണ് ഹിന്ദുമതം അഥവാ ഹിന്ദു സംസ്കാരമെന്നാണ് പറയപ്പെടുന്നത്.\nഅഗ്നിയെ സാക്ഷിയാക്കി പുണ്യ കര്‍മ്മങ്ങള് ചെയ്യുന്നത് എന്തിന് ?\nഅഗ്നിയെ സാക്ഷിയാക്കി മാത്രമാണ് ഹിന്ദുക്കള് എല്ലാ പുണ്യ കര്‍മ്മങ്ങളും ...\nഏതൊരു മംഗള കാര്യങ്ങളിലും പുഷ്പങ്ങളുടെ സാന്നിധ്യമുണ്ടാകാറുണ്ട്. അതുപോലെ തന്നെ നമ്മൾ ദൈവ ...\nശരണം വിളിയുടെയും വ്രതശുദ്ധിയുടെയും മാസമാണ് വൃശ്ചികം. മല ചവിട്ടുന്ന ഓരോ അയ്യപ്പന്റേയും ...\nഹിന്ദുമതത്തിലെ ഒരു പ്രധാന ആചാരവും വിശ്വാസവുമാണ് ശുഭകാര്യങ്ങള്‍ക്കു മുന്നോടിയായി തേങ്ങാ ...


S Ramachandran Pillai of CPM admitts that he worked with RSS | ആര്‍എസ്എസില് പ്രവര്‍ത്തിച്ചിരുന്നുവെന്ന് സിപിഎം നേതാവ് എസ് രാമചന്ദ്രന് പിളള, 16 വയസ്സിന് മുൻപ് - Malayalam Oneindia\n5 min ago 'മനുഷ്യത്വമുളള നേതാവ്...' കുവൈത്ത് അമീര് ശൈഖ് സബാഹിന്റെ വേർപാടിന്റെ വേദനയിൽ അറബ് ലോകം\n18 min ago യുപി കൂട്ടബലാത്സംഗ കേസ്;പെണ്‍കുട്ടിയുടെ മൃതദേഹം യുപി പൊലീസ് നിര്‍ബന്ധിച്ച് സംസ്‌കരിച്ചു\n28 min ago ആദ്യ സംവാദത്തിൽ കൊമ്പ് കോർത്ത് ട്രംപും ബൈഡനും, ട്രംപ് നുണയൻ, ഏറ്റവും മോശം പ്രസിഡണ്ടെന്നും ബൈഡൻ\nആര്‍എസ്എസില് പ്രവര്‍ത്തിച്ചിരുന്നുവെന്ന് സിപിഎം നേതാവ് എസ് രാമചന്ദ്രന് പിളള, 16 വയസ്സിന് മുൻപ്\nUpdated: Fri, Jul 31, 2020, 16:05 [IST]\nതിരുവനന്തപുരം: ആര്‍എസ്എസില് പ്രവര്‍ത്തിച്ചിരുന്നുവെന്ന് സമ്മതിച്ച് സിപിഎം പിബി അംഗം എസ് രാമചന്ദ്രന് പിളള. ബിജെപി മുഖപത്രമായ ജന്മഭൂമിയില് പ്രസിദ്ധീകരിച്ച ലേഖനത്തില് എസ്ആര്‍പിയുടെ ആര്‍എസ്എസ് ബന്ധത്തെ കുറിച്ച് പരാമര്‍ശിച്ചിരുന്നു. ഇത് വിവാദമായതോടെയാണ് വിശദീകരണവുമായി എസ് രാമചന്ദ്രന് പിളള രംഗത്ത് വന്നിരിക്കുന്നത്.\nതന്റെ 16ാം വയസ്സിന് മുന്‍പാണ് ആര്‍എസ്എസ് ബന്ധമുണ്ടായിരുന്നത്. രണ്ട് വര്‍ഷമാണ് ആര്‍എസ്എസില് പ്രവര്‍ത്തിച്ചത്. എന്നാല് അതിന് ശേഷം ആര്‍എസ്എസ് ബന്ധം ഉപേക്ഷിച്ചു. ദേശിയതവാദത്തേക്കാള് നല്ലത് സാര്‍വ്വദേശീയതയാണ് എന്ന് തീരുമാനിച്ചു. 18ാം വയസ്സില് തനിക്ക് കമ്മ്യൂണിസ്റ്റ് പാര്‍ട്ടിയില് അംഗത്വം ലഭിച്ചുവെന്നും എസ് രാമചന്ദ്രന് പിളള വ്യക്തമാക്കി.\nരാഹുൽ കേരളത്തിന്റെ മുഖ്യമന്ത്രി സ്ഥാനാർത്ഥിയോ ?\nജന്മഭൂമിയില് പി ശ്രീകുമാര് എഴുതിയ ലേഖനത്തിലാണ് എസ്ആര്‍പിയുടെ ആര്‍എസ്എസ് ബന്ധം പരാമര്‍ശിക്കപ്പെട്ടിരിക്കുന്നത്. ഇപ്പോഴത്തെ കമ്മ്യൂണിസ്‌ററ് നേതാക്കളില് മാന്യതയുടെ മുഖമുളള നേതാവാണ് എസ്ആര്‍പിയെന്നും അതിന് കാരണം അദ്ദേഹത്തിന്റെ ആര്‍എസ്എസ് സംസ്‌ക്കാരമാണ് എന്ന് പറയുന്നവരുണ്ട് എന്നാണ് ലേഖനത്തില് പറയുന്നത്. ഹൈസ്‌കൂളില് പഠിക്കുന്ന കാലത്ത് കായംകുളത്ത് ആര്‍എസ്എസ് ശാഖയുടെ ചുമതലക്കാരനായിരുന്നു എസ്ആര്‍പി. ശ്രീകണ്ഠാപുരം പഞ്ചായത്തിലെ പുളളിക്കണക്ക് ശാഖയില് ആയിരുന്നു പ്രവര്‍ത്തിച്ചിരുന്നത് എന്നും ലേഖനത്തില് പറയുന്നു.\nഅതേസമയം കോടിയേരി ബാലകൃഷ്ണന് ആരോപിച്ചത് പോലെ രമേശ് ചെന്നിത്തലയ്ക്ക് ആര്‍എസ്എസ് ബന്ധമില്ലെന്നും ലേഖനത്തില് പറയുന്നു. എന്നാല് രമേശ് ചെന്നിത്തലയുടെ അച്ഛന് രാമകൃഷ്ണന് നായര് ആര്‍എസ്എസിനെ സ്‌നേഹിച്ചിരുന്നു. ചെന്നിത്തല മഹാത്മാ സ്‌കൂളിലെ അധ്യാപകന് ആയിരുന്ന അദ്ദേഹം ആര്‍എസ്എസ് കളരിക്കല് ശാഖയില് ഗുരുപൂജ, ഗുരുദക്ഷിണ പരിപാടികളിലും പങ്കെടുത്തിട്ടുണ്ടെന്നും ലേഖനത്തില് പറയുന്നു. മാത്രമല്ല മുന് മുഖ്യമന്ത്രിയും കോണ്‍ഗ്രസ് നേതാവും ആയ ആര് ശങ്കറിനും ആര്‍എസ്എസ് ബന്ധമുണ്ടായിരുന്നുവെന്നും ജന്മഭൂമിയില് പ്രസിദ്ധീകരിച്ച ലേഖനത്തില് ആരോപിക്കുന്നു.\nകൂടുതൽ ജന്മഭൂമി വാർത്തകൾ\n'പിണറായി ഫാന്‍സിന് പരോക്ഷ മറുപടി' ; വാക്ക് വളച്ചൊടിച്ചു, ജന്മഭൂമിക്കെതിരെ ആഞ്ഞടിച്ച് ജി സുധാകരന്\nജന്മഭൂമി ramesh chennithala congress rss cpm kodiyeri balakrishnan രമേശ് ചെന്നിത്തല കോടിയേരി ബാലകൃഷ്ണന് കോണ്‍ഗ്രസ് politics\nS Ramachandran Pillai of CPM admitts that he worked with RSS


Minimum Wage Kerala became no 1 india: മിനിമം വേതനം 26 തൊഴിൽ മേഖലകളിൽ ഉയർത്തി പിണറായി സർക്കാർ\nMinimum Wage Kerala Became No 1 India\n26 തൊഴിൽ മേഖലകളിൽ മിനിമം വേതനം ഉയർത്തി പിണറായി സർക്കാർ\nമിനിമം വേതന വിഷയത്തിലും രാജ്യത്തെ ഒന്നാം നമ്പർ സംസ്ഥാനമായി കേരളം\nFebruary 07, 2019 09:09:33 pm\nതിരുവനന്തപുരം: പിണറായി സർക്കാർ അധികാരത്തിലേറി ആയിരം ദിവസം പിന്നിട്ടപ്പോൾ ഏറ്റവും അധികം മിനിമം വേതനമുളള രാജ്യത്തെ സംസ്ഥാനമെന്ന നേട്ടവും കേരളം സ്വന്തമാക്കി. 26 തൊഴിൽ മേഖലകളിലെ മിനിമം വേതനം പുതുക്കി നിശ്ചയിച്ചാണ് രാജ്യത്തെ ഒന്നാം നമ്പർ സംസ്ഥാനമെന്ന നേട്ടത്തിലേക്ക് വീണ്ടും കേരളം ഉയർന്നത്.\nസംസ്ഥാനത്തെ നഴ്‌സുമാരുൾപ്പടെയുളള സ്വകാര്യ ആശുപത്രി ജീവനക്കാർ, ഖാദി-കൈത്തറി തൊഴിലാളികൾ, പാചക തൊഴിലാളികൾ, കടകളിലും വാണിജ്യ സ്ഥാപനങ്ങളിലും ജോലി ചെയ്യുന്നവർ, ഫാര്‍മസ്യൂട്ടിക്കല്‍സ് ആന്‍ഡ് സെയില്‍സ്, പ്രിന്റിംഗ് പ്രസ്, ഗോള്‍ഡ് ആന്റ് സില്‍വര് ഒര്‍ണമെന്റ്‌സ്, ആന പരിപാലനം എന്നീ മേഖലകളിൽ വേതനം വർദ്ധിപ്പിച്ചു.\nബീഡി-സിഗാർ കമ്പനി തൊഴിലാളികൾ, ഹോസ്റ്റൽ, ഐസ് ഫാക്ടറി, ചൂരൽമുള, ആയുർവേദ അലോപ്പതി മരുന്ന്, സെക്യുരിറ്റി സേവനം, കാർഷികരംഗം, എണ്ണമിൽ തൊഴിലാളികൾ, ഗാർഹിക തൊഴിലാളികൾ, മലഞ്ചരക്ക് വ്യവസായ രംഗം, ഓയിൽ പാം, ഫോട്ടോ ആന്റ് വീഡിയോഗ്രാഫി, ചെരുപ്പ് നിർമ്മാണം തുടങ്ങിയ മേഖലകളിലും വേതനം വർദ്ധിപ്പിച്ചു.\nമുഖ്യമന്ത്രിയാണ് ഇക്കാര്യം ഫെയ്സ്ബുക്ക് പോസ്റ്റിലൂടെ അറിയിച്ചത്. അതേസമയം എത്ര രൂപയാണ് മിനിമം വേതനമെന്നത് വ്യക്തമാക്കിയിട്ടില്ല. എങ്കിലും നിയമലംഘനങ്ങൾക്കുള്ള പിഴ 500 രൂപയിൽ നിന്ന് രണ്ടു ലക്ഷം രൂപ വരെയായി വർധിപ്പിച്ച് മിനിമം വേതനനിയമം ഭേദഗതി ചെയ്തിട്ടുണ്ട്. മിനിമം വേതനനിയമ പ്രകാരം ലഭിക്കേണ്ട ആനുകൂല്യങ്ങളുടെ കുടിശ്ശികയിൽ തീർപ്പ് കല്പിക്കുന്നതിന് ഡെപ്യൂട്ടി ലേബർ കമ്മീഷണർമാരെ ചുമതലപ്പെടുത്തിക്കൊണ്ടും തീരുമാനം എടുത്തു.\nകനത്ത മഞ്ഞുവീഴ്‍ച്ച: ഡല്‍ഹി വിമാനത്താവളത്തില് നിന്നും 18 വിമാനങ്ങള് വഴി തിരിച്ചുവിട്ടു\n‘കൃതി’ സാഹിത്യോത്സവത്തിന് കൊച്ചിയിൽ നാളെ തുടക്കം


വോൾവോ XC40 റീചാർജ്; അറിഞ്ഞിരിക്കേണ്ട അഞ്ച് കാര്യങ്ങൾ - Malayalam DriveSpark\nവോൾവോ XC40 റീചാർജ്; അറിഞ്ഞിരിക്കേണ്ട അഞ്ച് കാര്യങ്ങൾ\nPublished: Tuesday, October 22, 2019, 8:30 [IST]\nലോകത്തിലെ ഏറ്റവും സുരക്ഷിതമായ വാഹന നിർമ്മാതാക്കളിൽ ഒരാളായി അറിയപ്പെടുന്ന വോൾവോ മറ്റ് വ്യവസായ ഭീമന്മാരായ പോർഷ, മെർസിഡീസ് ബെൻസ്, ജാഗ്വർ, ഔഡി തുടങ്ങിയവരുടെ പാത പിന്തുടർന്ന് ഒരു പൂർണ്ണ ഇലക്ട്രിക്ക് മോഡലായ XC40 റീചാർജിനെ അടുത്തിടെ വിപണിയിൽ അവതരിപ്പിച്ചു.\nവരാനിരിക്കുന്ന എല്ലാ വോൾവോ ഇവികളെയും പോലെ റീചാർജ് എന്ന പേരിലാകും XC40-യെയും വിൽപ്പനക്കെത്തിക്കുക. അടുത്ത അഞ്ച് വർഷത്തിനുള്ളിൽ കമ്പനി വിപണിയിലെത്തിക്കുന്ന അഞ്ച് സമ്പൂർണ്ണ ഇലക്ട്രിക്ക് മോഡലുകളിൽ ആദ്യത്തെ വാഹനമാണ് XC40.\n2025-ഓടെ ആഗോള വിൽപ്പനയുടെ പകുതിയും ഇലക്ട്രിക്ക് വാഹനങ്ങളെ വഹിക്കാനാണ് വോൾവോ ലക്ഷ്യമിടുന്നത്. സ്വീഡിഷ് നിർമ്മാതാക്കളുടെ ഏറ്റവും പുതിയ ഇലക്ട്രിക്ക് മോഡലിനെക്കുറിച്ച് തീർച്ചയായും അറിഞ്ഞിരിക്കേണ്ട അഞ്ച് കാര്യങ്ങൾ ഇതാ.\nഏതൊരു ഇലക്ട്രിക്ക് വാഹനത്തെക്കുറിച്ചും അറിഞ്ഞിരിക്കേണ്ട ആദ്യത്തേതും പ്രധാനവുമായ കാര്യം അതിന്റെ മൈലേജാണ്. XC40 റീചാർജിൽ വാഗ്ദാനം ചെയ്യുന്ന 78 കിലോവാട്ട് ബാറ്ററി പൂർണ ചാർജിൽ 400 കിലോമീറ്റർ അല്ലെങ്കിൽ 249 മൈൽ വരെ മൈലേജ് നൽകുമെന്നാണ് വോൾവോ അവകാശപ്പെടുന്നത്.\n11 കിലോവാട്ട് AC ചാർജർ അല്ലെങ്കിൽ 150 കിലോവാട്ട് DC ഫാസ്റ്റ് ചാർജർ വഴി ചാർജിംഗ് ലഭ്യമാകും. 40 മിനിറ്റിനുള്ളിൽ 80 ശതമാനം ചാർജ് നൽകാനാകുമെന്ന് കമ്പനി അവകാശപ്പെടുന്നു.\nപരമ്പരാഗത XC40-യിലുള്ള സ്റ്റൈലിംഗ് തന്നെയാണ് വാഹനത്തിന്റെ പുറംമോഡിയിലും അകത്തളത്തും ഉൾപ്പെടുത്തിയിരിക്കുന്നത്. സ്റ്റാൻഡേർഡ് XC40-ൽ നിന്നുള്ള ഫ്രണ്ട് ഗ്രില്ലിന് പകരം പുതിയ സീൽ‌ഡ് ഫാസിയ കൂട്ടിച്ചേർത്തിട്ടുണ്ട്.\nകൂടാതെ, ഫ്രണ്ട് ബമ്പർ, ഒ‌ആർ‌വി‌എമ്മുകൾ, റൂഫ് എന്നിവയുടെ ചുറ്റിനും കറുത്ത നിറം നൽകിയിട്ടുണ്ട്. ബാറ്ററി പായ്ക്ക് കാറിന്റെ അണ്ടർ‌ഫ്ലോറിലാണ് സ്ഥാപിച്ചിരിക്കുന്നത്. ഇത് വാഹനത്തിന്റെ ഗ്രൗണ്ട് ക്ലിയറൻസ് കുറയ്ക്കും. എന്നാൽ ഇത് വികസിതമായ ലഗേജ് ഏരിയയ്ക്ക് വഴിയൊരുക്കും.\nഗൂഗിളിന്റെ ആൻഡ്രോയിഡ് ഓപ്പറേറ്റിംഗ് സിസ്റ്റം നൽകുന്ന ക്യാബിനുള്ളിൽ ഒരു പുതിയ ഇൻഫോടെയ്ൻമെന്റ് യൂണിറ്റാണ് XC40 റീചാർജ് വാഗ്ദാനം ചെയ്യുന്നത്. ഇതിൽ വോൾവോയുടെ ഓൺ കോൾ ഡിജിറ്റൽ കണക്റ്റ് കാർ ടെക് അവതരിപ്പിക്കും. കൂടാതെ OTA അപ്‌ഡേറ്റുകൾ സ്വീകരിക്കാനും കഴിയും.\nകമ്പസ്റ്റൻ എഞ്ചിൻ മോഡലിന് ഫൈവ് സ്റ്റാർ യൂറോ NCAP സുരക്ഷാ റേറ്റിംഗും ഉണ്ട്. കൂടാതെ സുരക്ഷാ സാങ്കേതികവിദ്യയും വാഹനത്തിൽ ഉൾക്കൊള്ളുന്നു.\nപോൾസ്റ്റാർ2പോലെ XC40 ഇവി കോംപാക്റ്റ് മോഡുലാർ ആർക്കിടെക്ചർ (CMA) പ്ലാറ്റ്‌ഫോമിനെ അടിസ്ഥാനമാക്കിയുള്ളതാണ്. XC40 റീചാർജിൽ രണ്ട് 204 bhp ഇലക്ട്രിക്ക് മോട്ടോറുകളാണ് പ്രവർത്തിക്കുന്നത്.\nഓരോ ആക്‌സിലിലും ഘടിപ്പിച്ചിരിക്കുന്ന ഇവ 408 bhp കരുത്തും 660 Nm torque ഉം വാഗ്ദാനം ചെയ്യുന്നു. ഈ എഞ്ചിൻ സജ്ജീകരണം വാഹനത്തെ 4.9 സെക്കൻഡിൽ 0-100 കിലോമീറ്റർ വേഗത കൈവരിക്കാൻ പ്രാപ്‌തമാക്കുന്നു.\nസ്വീഡിഷ് കാർ നിർമ്മാതാക്കളായ വോൾവോ XC40 റീചാർജിന്റെ വില ഇതുവരെ വെളിപ്പെടുത്തിയിട്ടില്ല. എന്നാൽ ഇതിന്റെ വില പോൾസ്റ്റാർ2ന- സമാനമായിരിക്കുമെന്നാണ് സൂചന. അതായത് ഏകദേശം 45.85 ലക്ഷം രൂപ.\nഇലക്ട്രിക്ക് ക്രോസ്ഓവർ എസ്‌യുവി 2020 അവസാനത്തോടെ അന്താരാഷ്ട്ര വിപണികളിൽ ലഭ്യമാകുമെന്നാണ് പ്രതീക്ഷ. അതിനാൽ, 2021-ന്റെ തുടക്കത്തിൽ XC40 റീചാർജ് ഇന്ത്യയിലേക്കെത്തിയേക്കും.\nFive Things To Know About Volvo EV XC40 Recharge. Read more Malayalam\nStory first published: Tuesday, October 22, 2019, 8:30 [IST]


ramesh pisharody Actor: 'ബജറങ്കനൊ'പ്പമുള്ള കുട്ടിക്കാല വീഡിയോ പങ്കുവെച്ച് രമേശ് പിഷാരടി - check out ramesh pisharody and his adorable bajrangan from the age-old video | Samayam Malayalam\ncheck out ramesh pisharody and his adorable bajrangan from the age-old video\n'ബജറങ്കനൊ'പ്പമുള്ള കുട്ടിക്കാല വീഡിയോ പങ്കുവെച്ച് രമേശ് പിഷാരടി\nSamayam Malayalam | Updated: 01 Apr 2019, 04:40:00 PM\n1996 ൽ തൻ്റെ സന്തതസഹചാരി ആയിരുന്ന "ബജറങ്കൻ"എന്നു അണ്ണാൻ... എന്ന തലക്കുറിപ്പോടെയാണ് താരം പഴയ കാല വീഡിയോ പങ്കുവെച്ചിരിക്കുന്നത്. ചേച്ചിയുടെ കല്യാണ ക്യാസെറ്റിൽ നിന്നാണ് ഈ രംഗം കിട്ടിയതെന്നും രമേശ് പിഷാരടി പറയുന്നു.\nബജറങ്കനൊപ്പമുള്ള കുട്ടിക്കാല വീഡിയോ പങ്കുവെച്ച് രമേശ് പിഷാരടി\n1996 ൽ തൻ്റെ സന്തതസഹചാരി ആയിരുന്ന "ബജറങ്കൻ"എന്നു അണ്ണാൻ... എന്ന തലക്കുറിപ്പോടെയാണ് താരം പഴയ കാല വീഡിയോ പങ്കുവെച്ചിരിക്കുന്നത്.\nചേച്ചിയുടെ കല്യാണ ക്യാസെറ്റിൽ നിന്നാണ് ഈ രംഗം കിട്ടിയതെന്നും രമേശ് പിഷാരടി പറയുന്നു.\nമലയാളത്തിലെ എണ്ണം പറഞ്ഞ സ്റ്റാൻഡപ്പ് കൊമേഡിയൻമാരിൽ ശ്രദ്ധേയനായ രമേശ് പിഷാരടി ഫേസ്ബുക്കിൽ പങ്കുവെച്ച കുട്ടിക്കാലത്തെ വീഡിയോ വൈറലാകുന്നു. 1996 ൽ തൻ്റെ സന്തതസഹചാരി ആയിരുന്ന "ബജറങ്കൻ"എന്നു അണ്ണാൻ... എന്ന തലക്കുറിപ്പോടെയാണ് താരം പഴയ കാല വീഡിയോ പങ്കുവെച്ചിരിക്കുന്നത്. ചേച്ചിയുടെ കല്യാണ ക്യാസെറ്റിൽ നിന്നാണ് ഈ രംഗം കിട്ടിയതെന്നും രമേശ് പിഷാരടി പറയുന്നു.\nഅന്നേ പിഷു വരാൻ പോവുന്ന കാലത്തെ സോഷ്യൽ മീഡിയ വിപ്ലവത്തെ കുറിച്ച് ബോധവാൻ ആയിരുന്നുവെന്നും... ദീർഘ വീക്ഷണത്തോടെ എല്ലാം വൈറൽ ആക്കാൻ റെക്കോർഡ് ചെയ്തു സൂക്ഷിച്ചിരുന്നുവെന്നും "പിഷാരടി ദി ഗ്രേറ്റ് " എന്നുമൊക്കെയുള്ള കമൻ്റുകളും കിട്ടുന്നുണ്ട്. ഒട്ടേറെ പേരാണ് ഈ വീഡിയോ ലൈക്കും ഷെയറും ചെയ്യുന്നത്.\n1996 ൽ എന്റെ സന്തതസഹചാരി ആയിരുന്ന "ബജറങ്കൻ"എന്നു പേരുള്ള അണ്ണാൻ... Video courtesy : ചേച്ചിയുടെ കല്യാണ ക്യാസെറ്റ് #pets #petsofinstagram #petslove4u\nA post shared by Ramesh Pisharody (@rameshpisharody) on Mar 31, 2019 at 7:10am PDT\nകിട്ടു അണ്ണാൻ എന്നാരുന്നു അതിൻ്റെ പേര് ഇപ്പോൾ വല്ല്യ സിൽമാക്കാരൻ ആയപ്പോൾ ആ പേര് സ്റ്റാറ്റസിന് ചേരണില്ല, ബജറങ്കൻ പോലും എന്ത് വിടൽസാണു പിഷു എന്നതാണ് മറ്റൊരു വിരുതൻ്റെ കമൻ്റ്. കൂടാതെ ഇന്നലെ തൻ്റെ കുട്ടിക്കാലത്തെ ഒരു ചിത്രവും താരം പങ്കുവെച്ചിരുന്നു.വലുതാകുമ്പോൾ ആരാകണം ? ഉ: ചെറുതാവണം എന്ന തലക്കുറിപ്പോടെയായിരുന്നു താരത്തിൻ്റെ ഈ പോസ്റ്റ്.\nമിമിക്രിയിൽ തുടങ്ങി താരം പിന്നാലെ അവതാരകനായും സിനിമാ നടനായും സംവിധായകനായും തൻ്റെ പ്രതിഭ തെളിയിക്കുകയും ചെയ്തിട്ടുണ്ട്. ജയറാമിനെയും കുഞ്ചാക്കോ ബോബനെയും നായകനാക്കി 'പഞ്ചവര്‍ണ തത്ത' എന്ന ചിത്രം സംവിധാനം ചെയ്ത രമേഷ് പിഷാരടി ഇപ്പോൾ മമ്മൂട്ടിയെ നായകനാക്കി 'ഗാനഗന്ധര്‍വ്വൻ' എന്ന സിനിമ ഒരുക്കാനുള്ള തയ്യാറെടുപ്പിലാണ്.\n'എൻ്റെ സിനിമകളെല്ലാം 'ലൂസിഫര്' പോലെയാകണം': മോഹന്‍ലാല് ആര്‍ട്ടിക്കിള് ഷോ\nരമേശ് പിഷാരടി ramesh pisharodys instagram ramesh pisharodys insta post ramesh pisharody facebook post ramesh pisharody Actor Ramesh Pisharody Actor ramesh pisharody\nWeb Title : check out ramesh pisharody and his adorable bajrangan from the age-old video


രാജസ്ഥാൻ സർക്കാരിനെ അട്ടിമറിക്കാൻ ബിജെപി ശ്രമം, വാഗ്ദാനം 15 കോടി: ഗെലോട്ട് : Deepika.com\nജയ്പുർ: രാജസ്ഥാനിലെ കോണ്‍ഗ്രസ് സർക്കാരിനെ മറിച്ചിടാൻ ബിജെപി ശ്രമിക്കുന്നെന്ന ആരോപണവുമായി മുഖ്യമന്ത്രി അശോക് ഗെലോട്ട്. കോവിഡ് കാലത്തു ബിജെപി പ്രശ്നങ്ങൾ സൃഷ്ടിക്കാൻ ശ്രമിക്കുകയാണെന്നും 15 കോടി രൂപ വീതമാണു കോണ്‍ഗ്രസ് എംഎൽഎമാർക്കു ബിജെപിയുടെ വാഗ്ദാനമെന്നും ഗെലോട്ട് വാർത്താസമ്മേളനത്തിൽ പറഞ്ഞു.\nസംസ്ഥാന സർക്കാർ കോവിഡിനെ നേരിടാൻ ജനങ്ങൾക്കൊപ്പം പരിശ്രമിക്കുന്പോൾ ബിജെപി പ്രശ്നങ്ങൾ സൃഷ്ടിക്കാൻ ശ്രമിക്കുകയാണ്. ബിജെപി എല്ലാ അതിർവരന്പുകളും ലംഘിച്ചുകഴിഞ്ഞു. സർക്കാരിനെ മറിച്ചിടാനുള്ള ശ്രമങ്ങൾ അവർ ഉൗർജിതമാക്കിയിരിക്കുന്നു. പാർട്ടി മാറാൻ എംഎൽഎമാർക്കു പണം വാഗ്ദാനം ചെയ്യുന്നു. ചിലർക്കു 15 കോടിയും മറ്റു കാര്യങ്ങളുമാണു വാഗ്ദാനം. ഇതു തുടർച്ചയായി സംഭവിക്കുന്നുണ്ടെന്നും ഗെലോട്ട് പറഞ്ഞു.\n2014 തെരഞ്ഞെടുപ്പിനുശേഷം ബിജെപിയുടെ ശരിയായ മുഖം വെളിപ്പെട്ടുകൊണ്ടിരിക്കുകയാണ്. ഗോവ, മധ്യപ്രദേശ്, വടക്കുകിഴക്കൻ സംസ്ഥാനങ്ങൾ എന്നിവിടങ്ങളിൽ ഇതു കണ്ടുകഴിഞ്ഞു. രാജ്യസഭാ തെരഞ്ഞെടുപ്പ് വിജയിക്കാൻ ഏഴ് എംഎൽഎമാരെ വാങ്ങിയെന്നു ബിജെപി തന്നെ പറഞ്ഞിട്ടുണ്ടെന്നും ഗെലോട്ട് ശനിയാഴ്ച നടത്തിയ വാർത്താസമ്മേളനത്തിൽ ചൂണ്ടിക്കാട്ടി.\nതിരുവനന്തപുരം: സംസ്ഥാനത്ത് 1608 പേർക്കുകൂടി കോവിഡ് സ്ഥിരീകരിച്ചു. രോഗം സ്ഥിരീകരിച്ചവരിൽ 74 പേർ വിദേശ രാജ്യങ്ങളിൽ ന\nതിരുവനന്തപുരം: സര്‍ക്കാര് ജീവനക്കാര്‍ക്ക് ബോണസും ഉത്സവബത്തയും അനുവദിച്ച് സംസ്ഥാന സർക്കാർ. കോവിഡ് പ്രതിസന്ധിക്കിട


ഷാഫി പറമ്പിലിന് നന്ദി പറഞ്ഞ് മഞ്ജു വാര്യര്; സ്‌നേഹാന്വേഷണം തിരക്കി താരം; അസുഖം ഭേദമായ ശേഷം ഉറപ്പായും നേരില് കാണാമെന്ന് പറഞ്ഞ് ഫോണ് വെച്ചു...\nഷാഫി പറമ്പിലിന് നന്ദി പറഞ്ഞ് മഞ്ജു വാര്യര്; സ്‌നേഹാന്വേഷണം തിരക്കി താരം; അസുഖം ഭേദമായ ശേഷം ഉറപ്പായും നേരില് കാണാമെന്ന് പറഞ്ഞ് ഫോണ് വെച്ചു…\nഷാഫി പറമ്പില് എംഎല്‍എയ്ക്ക് നന്ദി പറഞ്ഞ് മലയാളത്തിന്റെ ലേഡി സൂപ്പര് സ്റ്റാര് മഞ്ജു വാര്യര്. കോവിഡ് ബാധിതരോട് സംസാരിക്കാന് അവസരമൊരുക്കി നല്‍കിയതിനാണ് ഷാഫി പറമ്പില് എംഎല്‍എയ്ക്ക് താരം നന്ദി പറഞ്ഞത്. മഞ്ജു വാര്യര് യൂത്ത് കോണ്‍ഗ്രസ് സംഘടിപ്പിച്ച യൂത്ത് കെയര് പദ്ധതിയുടെ ഭാഗമായുള്ള ഓണ് കോള് പരിപാടിയില് ആശ്വാസവും കരുതലും പകര്‍ന്ന് ഒപ്പം ചേര്‍ന്നിരുന്നു.\nക്വാറന്റൈന് ചെയ്യപ്പെട്ടവരെയും കോവിഡ് ബാധിതരെയും മെഡിക്കല് സംഘത്തെയും ഫോണില് വിളിച്ച്, തനിച്ചല്ല എന്ന ആത്മവിശ്വാസം മഞ്ജു പകര്‍ന്ന് നല്‍കുന്നതിന്റെ വീഡിയോ അടക്കം താരം പങ്കുവെച്ചിരുന്നു. താരത്തിന്റെ കോള് രോഗബാധിതര്‍ക്ക് തീര്‍ത്തും ആശ്വാസമായി മാറി. മഞ്ജു വാര്യര് ആദ്യം സംസാരിച്ചത് ആരോഗ്യ വകുപ്പ് കണ്‍ട്രോള് റൂമിലെ ഉദ്യോഗസ്ഥോടനായിരുന്നു. ശേഷം ലൗഡ് സ്പീക്കറിലൂടെ കണ്‍ട്രോള് റൂമിലെ മുഴുവന് ആളുകളോടും സംസാരിച്ച് സുഖവിവരം അന്വേഷിച്ചിരുന്നു.\nശേഷം കോട്ടയത്തെ നഴ്‌സിനെയാണ് താരം വിളിച്ചത്. വൃദ്ധ ദമ്പതികളായ കൊറോണ ബാധിതരെ ആരു പരിചരിക്കുമെന്ന് ചോദിച്ചപ്പോള് സ്വയം തയ്യാറായി മുന്നോട്ട് വരികയായിരുന്നു നഴ്‌സ്. ഒടുവില് ഇവര്‍ക്കും രോഗ ബാധ സ്ഥിരീകരിച്ചു. കോവിഡിനെ കീഴടക്കുമെന്ന നിശ്ചയ ദാര്‍ഢ്യത്തോടെ ഐസൊലേഷന് വാര്‍ഡില് യുവതി കഴിയുമ്പോഴാണ് ഷാഫി പറമ്പില് വഴി മഞ്ജുവിനോട് ഇവര് സംസാരിച്ചത്. ആശ്വാസവാക്കുകള് പകര്‍ന്ന് മഞ്ജു വിളിച്ചപ്പോള് അസുഖം ഭേദമായ ശേഷം ഒരു ദിവസം ഉറപ്പായും നേരില് കാണാമെന്ന ഉറപ്പും നഴ്‌സിന് നല്‍കിയാണ് മഞ്ജു ഫോണ് വെച്ചത്.\nക്വാറന്റൈന് ചെയ്യപ്പെട്ടവരെയും ആരോഗ്യ വകുപ്പ് ജീവനക്കാരെയും മറ്റ് പ്രതിരോധ പ്രവര്‍ത്തനത്തിന്റെ ഭാഗമായ വിവിധ മേഖലയിലെ ആളുകളെയും നിരവധി രോഗികളെയും വിളിച്ച ശേഷമാണ് താരം ഓണ് കോള് പരിപാടി അവസാനിപ്പിച്ചത്.\n‘പുലിമുരുകന്’ ശേഷം ‘സ്പൈഡർ’നാണ് സാധ്യത : എ ആർ മുരുകദാസ്


വീണ്ടും ഒരു അധ്യയന വര്‍ഷം കൂടി....\nപുതിയ അധ്യയന വര്‍ഷത്തിലേക്ക് പ്രവേശിക്കുന്ന എല്ലാ കൂട്ടുകാര്‍ക്കും അധ്യാപകര്‍ക്കും ആശംസകള്....\nവിടരാന് വെമ്പുന്ന മൊട്ടുകളല്ലേ ബാല്യങ്ങള്, എന്നും പുതുമയെ ഇഷ്ടപ്പെടുന്ന ബാല്യങ്ങള് .......\nപുതിയ തീരുമാനങ്ങളും പുതിയ പ്രതീക്ഷകളുമായി പടികടന്നെത്തുന്നവര് ........\nഒട്ടേറെ പ്രതീക്ഷകളും അതിലേറെ ആശങ്കകളുമായി പുതിയ അധ്യയന വര്‍ഷം സമാഗതമായിരിക്കുന്നു. പൊതു വിദ്യാഭ്യാസ രംഗത്തെ ആദായം ലഭിക്കാത്തതെന്ന് വിധിയെഴുതുന്ന മനസ്ഥിതിയെന്ത് ? ജാതി മത വര്‍ഗ്ഗ, വര്‍ണ്ണ വ്യത്യാസങ്ങള് അതിരിടാതിരുന്ന ആ പഴയ കാലം ഓര്‍മ്മയിലുണ്ടോ ? ഉള്ളവനും ഇല്ലാത്തവനും ഒരു കുടക്കീഴിലല്ലേ മഴ നനഞ്ഞത് ?\nനമ്മുടെ വിദ്യാഭ്യാസ രംഗം മൂല്യങ്ങളില് നിന്നും അകന്നു പോയോ.... ?\nകച്ചവട മൂല്യങ്ങളില് എരിഞ്ഞമര്‍ന്ന് നമ്മുടെ ബാല്യങ്ങള് വാടിക്കൊഴിയുന്നുവോ ? .....\nഇനിയെന്ന് ഒരു ഉയിര്‍ത്തെഴുന്നേല്‍പ്പ്... കാത്തിരിക്കാം അല്ലേ ....\nSchool Pravesanolsavam Message Edn Minister | Guideline SSA | Pravesanolsava Ganam | Ganam PDF File


രാഷ്ട്രീയത്തിൽ തുടക്കക്കാരൻ, വെല്ലുവിളികളെ നേരിടാൻ തയ്യാർ- ഗംഭീർ | Gautham Gambhir on his new entry to politics\nരാഷ്ട്രീയത്തിൽ തുടക്കക്കാരൻ, വെല്ലുവിളികളെ നേരിടാൻ തയ്യാർ- ഗംഭീർ\nന്യൂഡൽഹി: രാഷ്ട്രീയം അനായാസമല്ലെന്നും എന്നാൽ വെല്ലുവിളികളെ നേരിടാൻ താൻ തയ്യാറാണെന്നും കിഴക്കൻ ഡൽഹിയിലെ ബി.ജെ.പി. സ്ഥാനാർഥി ഗൗതം ഗംഭീർ. രാഷ്ട്രീയപ്പോരാട്ടത്തിൽ താൻ പുതിയ ആളായതിനാൽ ചില സന്ദർഭങ്ങളിൽ വിവാദങ്ങളോട് എങ്ങനെ പ്രതികരിക്കണമെന്ന് വ്യക്തമായി അറിയില്ലെന്നും അദ്ദേഹം പറഞ്ഞു.\nഗംഭീറിന്റെ സ്ഥാനാർഥിത്വം റദ്ദാക്കാൻ എതിരാളികൾ ശക്തമായ സമ്മർദം ചെലുത്തുന്നതിനിടെയാണ് മുൻ ക്രിക്കറ്റ്താരം കൂടിയായ അദ്ദേഹം മനസ്സുതുറന്നത്. നിയമമറിയില്ലെങ്കിൽ കളിക്കരുതെന്ന എ.എ.പി. സ്ഥാനാർഥി അതിഷിയുടെ പരാമർശത്തെക്കുറിച്ച് ഗംഭീർ പ്രതികരിച്ചു.\nതനിക്ക് ഒരു നിയമമേ അറിയുള്ളൂ. ശരിയായ ഉദ്ദേശശുദ്ധി, ശുദ്ധമായ മനസ്സ് എന്നിവയോടെ രാഷ്ട്രീയത്തിൽ ഇറങ്ങുകയെന്നതാണത്. ഇതാണ് രാഷ്ട്രീയത്തിലെ ആദ്യ നിയമം. മറ്റേത് നിയമങ്ങളെക്കുറിച്ചാണ് അവർ പറയുന്നത് എന്നത് തനിക്കറിയില്ല. വ്യത്യസ്തമായ വെല്ലുവിളികളാണ് രാഷ്ട്രീയത്തിൽ നേരിടേണ്ടിവരിക. എന്നാൽ, അവയെ മറികടക്കാൻ ഒരുക്കമാണ്. വെല്ലുവിളികളെ നേരിട്ടുകൊണ്ടാണ് ക്രിക്കറ്റിലും മികച്ച നേട്ടങ്ങൾ സ്വന്തമാക്കിയത്. എല്ലാ പ്രസംഗങ്ങളിലും യോഗങ്ങളിലും പോസിറ്റീവായ രാഷ്ട്രീയം വേണമെന്നാണ് വ്യക്തമാക്കുന്നത്. ജനങ്ങളിലേക്ക് വികസനം എത്തിക്കാനാണ് ശ്രമം. പാരീസോ, ലണ്ടനോ പോലെ ഡൽഹിയെ ആക്കാനല്ല ലക്ഷ്യം. പകരം ഇപ്പോഴത്തെ ജനങ്ങൾക്കും അടുത്ത തലമുറയ്ക്കും ശുദ്ധ വായുവും വെള്ളവും ലഭിക്കുന്ന നഗരമാക്കാനാണ് ആഗ്രഹിക്കുന്നത്. വ്യാജ വാഗ്ദാനങ്ങളേക്കാൾ പ്രാധാന്യം ഇത്തരം അടിസ്ഥാനപരമായ കാര്യങ്ങൾക്കാണ്. ബി.ജെ.പി.യിൽ ഒരുമാസം മുൻപ് ചേർന്നെങ്കിലും രാഷ്ട്രീയത്തിൽ അഞ്ചുദിവസത്തെ പ്രായം മാത്രമേ തനിക്കുള്ളൂ. ക്രിക്കറ്റിനേക്കാൾ വലിയ വെല്ലുവിളിയാണ് രാഷ്ട്രീയമെങ്കിലും വളരെ ആവേശകരമാണിത്. ശീതീകരിച്ച മുറിയിലിരുന്ന് ട്വീറ്റ് ചെയ്യുകയും പിന്നീട് അതിനെക്കുറിച്ച് ഒന്നും ചെയ്യാത്തതുമായ ആളാവാൻ തനിക്ക് താത്പര്യമില്ലെന്ന് ഗംഭീർ പറഞ്ഞു.\nഒരു വിഷയത്തെക്കുറിച്ച് ട്വീറ്റ് ചെയ്യുക, അല്ലെങ്കിൽ അതിനുവേണ്ടി നേരിട്ട് എന്തെങ്കിലും ചെയ്യുക എന്നീ രണ്ടുവഴികൾ തന്റെ മുൻപിലുണ്ടായിരുന്നു. എന്നാൽ, രാജ്യത്തോട് മാനസികമായി വളരെയധികം അടുപ്പമുള്ളതിനാൽ രണ്ടാമത്തെ വഴി സ്വീകരിച്ചു. തിരഞ്ഞെടുപ്പ് വിഷയമായി അയൽരാജ്യമായ പാകിസ്താൻ മാറുന്നതിൽ തെറ്റൊന്നും കാണാൻ സാധിക്കുന്നില്ലെന്ന് ഗംഭീർ പറഞ്ഞു. പാകിസ്താനോട് മാത്രമായി ക്രിക്കറ്റ് മത്സരം വേണ്ട. രാജ്യസുരക്ഷ ഏറ്റവും പ്രധാനപ്പെട്ടതാണ്. എന്തുകൊണ്ട് അതൊരു ദേശീയ വിഷയമോ, തിരഞ്ഞെടുപ്പ് ചർച്ചയോ ആയിക്കൂടാ. മുംബൈ ഭീകരാക്രമണ സമയത്തേതുപോലെ ശക്തമായ തീരുമാനങ്ങൾ എടുക്കേണ്ട നിരവധി സന്ദർഭങ്ങൾ മുൻപ് ഉണ്ടായിരുന്നു. എന്നാൽ, അതൊക്കെ നഷ്ടപ്പെടുത്തി. ഉറി, പുൽവാമ സംഭവങ്ങളിൽ പ്രധാനമന്ത്രി ശക്തമായ നടപടി സ്വീകരിച്ചു. രാജ്യത്തെ സംരക്ഷിക്കാൻ ഇച്ഛാശക്തിയും ധൈര്യവും കാണിച്ച ഒരു വ്യക്തിയെ എന്തിനാണ് കുറ്റപ്പെടുത്തുന്നത്- ഗംഭീർ ചോദിച്ചു.\nഅധികാരമോ, പദവിയോ ആഗ്രഹിക്കുന്ന ആളല്ല താൻ. അധികാരത്തിനുവേണ്ടി ആഗ്രഹിക്കുന്ന ആളാണെങ്കിൽ കഴിഞ്ഞവർഷം ഡൽഹി ഡെയർഡെവിൾ ടീമിന്റെ ക്യാപ്റ്റൻ സ്ഥാനത്തുനിന്ന് മാറില്ലായിരുന്നു. രാഷ്ട്രീയത്തിനാണ് ഇപ്പോൾ മുൻഗണന നൽകുന്നത്. മറ്റുള്ളവയ്ക്കെല്ലാം ഇനി പിന്നീടാണ് പരിഗണന. ക്രിക്കറ്റിൽ ഒരിക്കലും മാർഗദർശികളില്ലായിരുന്നു. രാഷ്ട്രീയത്തിലും അതുപോലെയാണ്. വ്യത്യസ്തമാണ് രണ്ടുമേഖലകളും. അതിനാൽ, ഫലവും വേറിട്ടതായിരിക്കും. കായികതാരമെന്ന നിലയിൽ എല്ലാവരും തനിക്ക് ഒരുപോലെയാണ്. ഡൽഹിയിലും മുംബൈയിലുമുള്ളവർക്ക് ലഭിക്കുന്ന സമാന അവസരങ്ങൾ കശ്മീരിലെ യുവജനതയ്ക്കും ലഭിക്കണം- ഗംഭീർ പറഞ്ഞു.\nഅപാകതകളുണ്ടെന്ന ആരോപണത്തെത്തുടർന്ന് അവസാനദിവസം നാമനിർദേശപത്രിക സമർപ്പിക്കുന്നതിനിടെ ഗംഭീറിന്റെ പത്രിക അൽപ്പനേരം തടഞ്ഞുവെച്ചിരുന്നു. പിന്നാലെ രണ്ട് തിരിച്ചറിയൽ കാർഡ്, അനുമതിയില്ലാതെ റാലി എന്നിവയുടെ പേരിൽ രണ്ടു പരാതികൾ ഗംഭീറിന്റെ പേരിൽ എ.എ.പി. നൽകുകയും ചെയ്തു. 38 വയസ്സുകാരനായ ഗംഭീർ കഴിഞ്ഞവർഷമാണ് ക്രിക്കറ്റിൽനിന്ന് വിരമിച്ചത്. 147 കോടി രൂപയുടെ സ്വത്തുള്ളതായി വെളിപ്പെടുത്തിയ ഗംഭീർ ഡൽഹിയിലെ ഏറ്റവും സമ്പന്നനായ സ്ഥാനാർഥിയാണ്.\nContent Highlights:Gautham Gambhir on his new entry to politics\nജാർഖണ്ഡ് കോൺഗ്രസ് മുൻ അധ്യക്ഷൻ അജോയ് കുമാർ എ.എ.പി.യിൽ\nന്യൂഡൽഹി: ജാർഖണ്ഡ് കോൺഗ്രസ് മുൻ അധ്യക്ഷൻ അജോയ് കുമാർ പാർട്ടിവിട്ട് ആം ആദ്മി പാർട്ടിയിൽ ..\nവിദേശകറൻസിയുമായി ഇന്ത്യക്കാരൻ പിടിയിൽ\nനഗരവികസന മന്ത്രാലയത്തിന്റെ നടപടിയെ സി.പി.എം. അപലപിച്ചു


ജോണിന്റെ വീട്ടിൽ നിന്ന് താമസം മാറി, മകന് വേണ്ടിയാണിപ്പോൾ ജീവിക്കുന്നത്: ധന്യ മേരി വർഗ്ഗീസ് - മലയാളം ഇ മാഗസിൻ.കോം | Malayalam's No.1 Online Digital Magazine, malayalamemagazine.com | Free Digital Magazine Store in Malayalam | LIVEStyle Malayalam eMagazine | 100% FREE Online Lifestyle Magazine in Malayalam | Mayilppeeli Malayalam eMagazine | Cultural & Literature Magazine, Spandanam Malayalam eMagazine | Health Magazine | Prayanam, Yathra, Travel and Tourism Magazine | Swapnaveed... Cinema Plus... Film News, Film Reviews, Gozips... Anakkaryam - First Elephant magazine in Malayalam... Free Malayalam Online magazine... മലയാളം ഇ മാഗസിൻ.കോം, മലയാളം വാർത്തകൾ\n2006 ൽ മലയാള സിനിമയിൽ അരങ്ങേറിയ നടിയാണ് ധന്യ മേരി വർഗീസ്. മോഡലിംഗ് ഇഷ്ടപെടുന്ന താരം നിരവധി ആൽബത്തിലും പരസ്യങ്ങളിലും അഭിനയിച്ചിട്ടുണ്ട്. വിവാഹശേഷം അഭിനയത്തിൽ നിന്നും മാറിനിൽക്കാനായിരുന്നു ധന്യക്കു താല്പര്യം. കുഞ്ഞു ജനിച്ചു കുറച്ചു നാളുകൾക്കു ശേഷമാണ് ധന്യ മാധ്യമങ്ങളിൽ നിറയുന്നത്. 2016 ഡിസംബർ 16 നാണ് 130 കോടി രൂപയുടെ പണതട്ടിപ്പ് കേസുമായി ബന്ധപെട്ടു ധന്യയും ഭർത്താവ് ജോണും അറസ്റ്റ് ചെയ്യപ്പെട്ടു എന്നതായിരുന്നു വാർത്ത.\nജയിൽ വസത്തിന് ശേഷം തിരിച്ചെത്തിയ ധന്യ ഒരിക്കൽ വേണ്ടന്ന് തീരുമാനിച്ച അഭിനയിത്തിലേക്ക് തന്നെ തിരിച്ചെത്തിയിരിക്കുകയാണ്. അഞ്ചു വയസ്സുകാരൻ ആയ മകൻ ജൊഹാന്റെ നല്ല ഭാവിക്ക് വേണ്ടിയാണ് വീണ്ടും അഭിനയിക്കാൻ തീരുമാനിച്ചത്. ഏഷ്യാനെറ്റ് ചാനലിൽ സംപ്രേഷണം ചെയ്യുന്ന സീതാകല്യാണം എന്ന സീരിയലിൽ സീത എന്ന ശക്തമായ കഥാപത്രത്തെയാണ് ധന്യ അവതരിപ്പിക്കുന്നത്. തനിക്ക് നേരിടേണ്ടി വന്ന ദുരനുഭവത്തെ പറ്റിയും ഒരിക്കൽ ഉപേക്ഷിച്ച അഭിനയത്തിലേക്ക് തിരിച്ചെത്തിയതിനെ പറ്റിയും ഒരു വാരികയ്ക്ക് നൽകിയ അഭിമുഖത്തിൽ ധന്യ മനസ്സ് തുറന്നു.\n“ജീവിതത്തിലെ ഏറ്റവും വലിയ ദുരന്തമായിരുന്നു അത്. എന്നെ കേസിലേക്ക് വലിച്ചിഴക്കാനായി ആരോ കളിക്കുന്നത് പോലെ തോന്നി. ജോണിന്റെ കുടുംബത്തിൽ നിന്നു തന്നെ ഞങ്ങൾക്കെതിരെ നീക്കമുണ്ടായിരുന്നു. ഞാനും ഭർത്താവും ചേർന്നാണ് പണം മാറ്റിയിരിക്കുന്നതെന്നു വരുത്തിതീർക്കാൻ. ബാക്കിയാളുകളെ കേസിൽ നിന്ന് പൂർണമായി രക്ഷിക്കാൻ. ഇപ്പോഴും കേസ് നടക്കുകയാണ്. പക്ഷേ, എനിക്കുള്ള ശിക്ഷ എപ്പോഴേ കഴിഞ്ഞു. നാളുകൾ കൊണ്ട് ഞാൻ നേടിയ പേരും ആളുകളുടെ ഇഷ്ടവുമൊക്കെ തീർന്നില്ലേ. മറ്റുള്ളവരുടെ കണ്ണിൽ ഒരു കള്ളിയായില്ലേ\nമകൻ ജൊഹാന് മൂന്നര വയസ്സുണ്ടായിരുന്ന സമയത്തായിരുന്നു ഈ പ്രശ്നങ്ങളൊക്കെ ഉണ്ടായത്. അവനെ തിരുവന്തപുരത്ത് നിന്നു മൂവാറ്റുപുഴയിലുള്ള എന്റെ വീട്ടിലേക്ക് വിട്ടു. ആ സമയത്ത് മകനിൽ നിന്ന് മാറിനിൽക്കാൻ തീരെ മനസ്സില്ലായിരുന്നു. പക്ഷേ, ഭർത്താവ് ഇത്രയും വലിയ പ്രശ്നങ്ങൾ നേരിടുമ്പോൾ ഞാൻ കൂടെ നിന്നില്ലെങ്കിൽ പിന്നെ, എപ്പോൾ നിന്നിട്ടും കാര്യമില്ലല്ലൊ. ഞങ്ങളെ ഈ പ്രശ്നങ്ങൾ മാനസികമായി കൂടുതൽ ചേർത്തു നിർത്തിയിട്ടുണ്ട്.\nഇപ്പോൾ ജോണിന്റെ വീട്ടിൽ നിന്നു മാറിയാണ് താമസിക്കുന്നത്. അദ്ദേഹം ഇപ്പോഴും കുടുംബവുമായി സഹകരിക്കുന്നുണ്ട്. വലിയൊരു സാമ്പത്തിക ബുദ്ധിമുട്ടിലാണ് ഞങ്ങൾ വീണത്. ഇപ്പോഴും ഭാവിയിലും എന്റെ മകൻ ബുദ്ധിമുട്ടാൻ പാടില്ല. അവന് നല്ല വിദ്യാഭ്യാസം നൽകണം. അവന് വേണ്ടിയാണ് ഞാൻ അഭിനയത്തിലേക്ക് തിരിച്ചുവന്നത്, സീരിയലിലൂടെ. ധന്യ പറഞ്ഞു നിർത്തി.\nComments Off on ഭർത്താവിനെ സഹായിക്കാൻ ശ്രമിച്ചു, ആരെയും വിശ്വസിക്കാൻ പറ്റില്ലെന്ന് മനസിലായി: അറസ്റ്റിനു ശേഷം ആദ്യമായി ധന്യ മേരി വർഗ്ഗീസ്